আমাৰ গাওঁ – মাধুৰ্য্য গোস্বামী – ফটাঢোল\nফটা বেনাৰৰ শেহতীয়া নিবেদন:\nকাহিনী, চিত্ৰনাট্য আৰু পৰিচালনা: মাধুৰ্য্য গোস্বামী\nমণ্ডল বুঢ়া: হেমন্ত কাকতি\nবিজয়: বিজয় মহন্ত\nমুজিবৰ : সঞ্জীৱ ভট্টাচাৰ্য্য\nআৰু অন্যান্য চাইড ৰ’ল সমূহ।\nগাঁ‌ৱৰ এঘৰত গধূলিৰ মেল। মেল মানে মণ্ডল বুঢ়াই (হেকাদা ) এপাল ল’ৰা-ছোৱালীক কাহিনী শুনাই আছে। কাহিনীও আকৌ এলাপেচা নহয়। বুঢ়াই ডেকাকালত ম’হ এটাক শিঙত ধৰি বগৰাই দিয়া, ফান্দ পাতি বাঘ ধৰা টাইপৰ কাহিনী। কিন্তু জনাই জানে, ৰাতি কুকুৰে খেদোতে বুঢ়াই কিমানদিন ধূতিতে সৰুপানী এৰিছে। বুঢ়াই প্ৰায় ৭০ বছৰলৈ মণ্ডলৰ চাকৰি কৰি পাঁচ বছৰমান আগত এৰিছেহে।\nগাৱঁত বুঢ়াক কুৰ্চূতীয়া বুঢ়া বুলিয়েই জানে। আৰ-তাৰ মাটি জুখি কমাই কমাই বুঢ়াই নিজলৈ দেধাৰ সম্পত্তি বনাইছে। সি যি কি নহওঁক, আজিও বুঢ়াই বাঁহৰ ফান্দ বনাই বাঘ ধৰা কাহিনী এটা কৈ আছে।\nমাজতে নাতিয়েকে প্ৰশ্ন কৰিলে, “ককা, তুমি জীয়া বাঘ হাতেৰে চুই পাইছানে?”\nবুঢ়াই বোলে পাইছোতো। এবাৰ এটাক পিছফালৰপৰা মনে মনে গৈ নেগুৰত টানি দিছিলোঁ। বাঘে ঘূৰিয়ে নাচালে। ভিৰাই লৰ মাৰিলে। নাতিনীয়েকহঁতে শুনি হাআআ বুলি মুখ মেলি থাকিল। হেন সময়তে পিছফালে বাৰীৰপৰা শিয়াল এটাই ঘৰৰ ওচৰলৈ আহি হোৱা দিলে। চক্ খাই বুঢ়া মূঢ়াৰপৰা লুটি খাই পৰিল। নাতিনীয়েকহঁতে ভয়পাদুৰা বুঢ়া বুলি ঢেকঢেকাই হাঁহিবলৈ ধৰিলে।\nলগে লগে ল’চালিহঁতৰ মাকহঁতে ভিতৰৰপৰা আহি “আহ্, কিতাপৰ আগত বহ; কিমান বুঢ়াৰ গাজা শুন” বুলি খেদি নিলে।\nএইটো শ্বটত গাঁ‌ৱৰে নাতিদূৰৈত থকা মিয়া এটাক(এইটো সঞ্জীৱ ভট্টদাৰ ৰোল) দেখা যাব। মুজিবৰ মানে মিয়াটো আজি কেইবছৰমান আগতে বাংলাদেশৰপৰা পলাই আহি তাতেই থিতাপি লোৱা। যোৱা দহ বছৰত মুজিবৰে দুবাৰ বিয়া পাতি দহটা ল’চালিৰ বাপেক হৈছেই। তথাপি তাৰ দুখ। বাংলাদেশত থাকোতে সি ফাতিমা নামৰ ছোৱালী এজনীক ভাল পাইছিল। আজি বিলত মাছ মাৰিব আহিও সি ফাতিমাৰ কথাই ভাবি আছে। মৈমনসিংত তাৰ ঘৰৰ ওচৰৰে আছিল ফাতিমা।\nতাইৰ বাপেকে সি ভাং খাই এদিন গৈ ফাতেমা বুলি বাপেকৰ সৰুজনী ঘৈণীয়েককেই “এই যে আমাৰ চাথে পালাইয়া যাবি?” বুলি সোধাৰ লগে লগে “ঐ গেডাৰ কাছে আমাৰ গেডী দিমু না” বুলি কৈ দিলে।\nদুখতে দুচিলিম ভাং খাই নদী সাঁতুৰি সি অসম পালে। ফাতিমাৰ কথা মনত পৰাত তাৰ গান এটা মনত পৰিল। প্ৰথম সি তাইক বন্ধু এজনৰ তাত দেখিছিল। তেতিয়াই ৰাতি সি গান এটা লিখিছিল,\n“বাজাৰ গেলাম চানা খেলাম\nআৰু খেলাম বিড়ি,\nবন্ধুৰ কাছে হাতঁতে গেলাম\nদেখলাম চুন্দৰ গেডী”।\nগাঁৱৰে পেটুৱা এটাক বাটেৰে গৈ থকা দেখাব (এইটো বিজয়দা)। পেটুৱা আকৌ মস্ত চোৰ। সি সৰু থাকোঁ‌তে(ফ্লেচবেক) যেতিয়া গাঁ‌ৱৰ মানুহৰ কেঁচাঘৰ আছিল তেতিয়াৰ পৰা সিন্ধি দিয়া চোৰ। এদিন এঘৰত সিন্ধি দি সি সোমাল। সিন্ধিটোৰে সোমাই দেখে যে গৃহস্থই দা লৈ ৰখিয়ে আছে। ঘপকৈ আকৌ ওলোটাই ঘূৰি সিন্ধিটোৰে ওলাব ধৰোঁ‌তেই গৃহস্থই ঘাপ মাৰি দিলে। ঘাপটোত তাৰ তপিনাৰ এবখলা গ’ল। তেতিয়াৰ পৰা তাক টিকাকটা বুলিয়েই গাঁ‌ৱত জানে।\nঘৰবোৰ পকী হোৱাত আজিকালি সি জহামাল হেপাৰ দৰে হাঁহ-পাৰ চুৰ কৰি ফুৰে। কিছুদিন আগত হাঁহৰ গঁ‌ড়াল বুলি এঘৰৰ গোহালিত সোমাল। এনেও কুকুৰীকণা মানুহ। গৰুৱে ঠেঙত মস্ত গোৰ এটা দিলে। সেইদিনাৰ পৰা সি লেকেচিয়াইয়েই আছে। (কেমেৰা বৰ্তমানলৈ ঘূৰি আহিব) গাঁ‌ৱৰ আলিবাটেৰে তাক ‘জিলেলে জিলেলে আয়ৌ আয়ৌ জিলেলে’ গাই যোৱা শুনি মণ্ডল বুঢ়াই মাতিব।\nমণ্ডল– দিনকাল সলনি হ’ল বুজিছ’ টিকাকটা।\nটিকাকটা– ধেই খুড়া, মোক সেইডাল নামেৰে নামাতিব। বিজয় বুলি মাতক।\nমণ্ডল–হ’ব দে অ’। নামতনো কি? কামতহে। মোৰো নাম মণ্ডল হ’লে কি হ’ল(হুমুনিয়াহ)…এইখিনিতে বুজিছ, এইখিনিতে এদিন বলধ এটা বগৰাই দিছিলোঁ। চালা পথাৰত নামিব নোখোজে সি।\nটিকাকটা–হয় হয় খুড়া। আগৰ দিনবোৰ যে কি আছিল। (পেটে পেটে তামাম খং উঠিব। থ হেৰৌ, সিদিনা তপনহঁতৰ গৰুটোৱে খেদোতে যিটোৱে লৰ দিলি বুঢ়া। মই দেখা বুলিহে, ধূতি হাতত লৈ দৌৰা দেখিলে লাজ-মান চব গ’লহেঁতেন)\nমণ্ডল– মইহেন মানুহ এটা গাওঁবুঢ়া নহ’লো বুজিছ। চবেই মিলি মঙলু বুঢ়াক পাতিলে। কি নাছিল মোৰ, কি নাছিল?\nটিকাকটা– হয় হয় খুড়া। এইবাৰ আপুনি ইলেকচনত উঠক। গাওঁ পঞ্চায়তৰ সভাপতি হৈ মঙলু বুঢ়াৰ টিকাত গোৰ দুটামান সোধাইহে শান্ত হ’ব। আমি আছো আপোনাৰ লগত। এতিয়া আহোঁ‌হে। এইবুলি বিজয়ে বিদায় ল’ব।\nমণ্ডল বুঢ়াই নিজকে নিজে কৈ থাকিব, ” হয়তো কথাটো। পঞ্চায়তৰ সভাপতি হ’ব পাৰিলে মোৰ চবপিনে জয়জয় ময়ময় অৱস্থা হৈ পৰিব।\nগাঁৱৰ প্ৰাথমিক স্বাস্থ্য কেন্দ্ৰৰ ভিতৰত দেখা যাব যে নাৰ্চ মিতালীয়ে এগৰাকী ৰোগীক মস্ত ডাঙৰ এটা বেজী দি আছে। ৰোগীয়ে চিঞৰত গগন ফালিছে।\nমিতালী : ইমানকৈ চিঞৰিব নালাগে দিয়ক খুড়া। আগতেই যদি মই কওঁতে অলপ মোক চাহ তামোলৰ খৰচ দিলেহেঁতেন, তেতিয়া মই সৰু দুখ নোপোৱা বেজী এটা দিব পাৰিলোহেঁতেন। কিন্তু এতিয়া মোৰো উপায় নাছিল বুলিহে। সেঃ সেঃ সেঃ।\nএনেতে বিজয় সোমাই আহিব হস্পিতেলৰ ভিতৰলৈ আৰু মিতালীক ক’ব মণ্ডলৰ ইলেকচনত উঠাৰ কথা। খানা পিনা আৰু স্কুটীত ফুল টেংকী তেল ভৰাই দিলে সহযোগিতা আগবঢ়োৱাৰ প্ৰতিশ্ৰুতিৰে মিতালীয়ে বিজয়ক বিদায় দিব।\nদিম্পল আৰু ভাস্কৰ বৰডেকা নামৰ দুজন ল’ৰাক বাহি মুখতে গাঁ‌ৱৰ ছোৱালী দুজনীৰ লগত চুপতি মাৰি থকা দেখা যাব।\nদিম্পলে এজনীক “নুসুধিবা তোমালৈ মোৰ মৰম আছে কিমান, বৰডেকাৰ মূৰত চুলি আছে যিমান” বুলি জোকাওতেই তাই “বান্নিৰ কুব লাগে হা অসৎ” বুলি চোতাল সাৰি থকা বাঢ়নীডাল লৈ খেদি আহিল। দুয়ো ফৰিংছিটিকা দিলে।\nৰাতি দুয়ো ভাং দুচিলিম টানি চেণ্টি ফালে এজনীও ছোৱালী নাপালো বুলি। হেন সময়তে দীপাংকৰ বোলা আৰু এজন বেকাৰ ল’ৰা সেইপিনে যায়। তিনিও মিলি চেণ্টি ফালি ৰাতি টেটুলৈকে গঁড়মাৰ্কা গিলে আৰু পুৱা গালি দিয়া ছোৱালীজনীৰ ঘৰৰ আগত থিয় হৈ ঘৰৰ চাললৈ লক্ষ্য কৰি শিলগুটি দলিয়াবলৈ ধৰে। ছোৱালীৰ খুড়াকেও হেন সময়তে সৰুপানী চুবলৈ আহি সিঁহতক দেখি শিয়ালখেদা টাঙোন এডাল লৈ পহুখেদা দিয়ে।\nতিনিও দৌৰি গৈ ইলেকচনৰ মিটিং কৰি থকা মণ্ডলৰ চোতাল পায়গৈ। তাতে সিহঁতৰ দৰে আৰু বহুতক খানা পিনাৰে আপ্যায়ন কৰি মণ্ডলে নিজৰ হাত কৰি লয়।\nগাঁৱৰে বৰপেটীয়নী(এইটো তৃষ্ণা ভূঞাৰ ৰোল) আৰু মণ্ডলৰ বোৱাৰীয়েকৰ দুৰ্বাদল কাজিয়া। ল’ৰাছোৱালীৰ কাজিয়া গৈ মাকৰ মাজৰ কাজিয়া হ’ল।\nবৰপেটীয়নীয়ে আঁঠুলৈকে মেখেলা কোঁচাই “হা বেটী মৰননহইতী, তোৰ খাবা গেইছু মোৰ চলিক যি মাৰা? তোৰে লালেৰ(গিৰিয়েকৰ) চলিক নামৰা কিয়?” বুলি ফেপেৰি পাতি দিলে।\nমণ্ডলৰ বোৱাৰীয়েকেও (ডলী তালুকদাৰ) “হা বেটী খাবা নাপোৰ জাত, মোৰ চলিক মাৰবা কবা আইহছা” বুলি খেদি আহিল। দুয়োৰে ৰাস্তাৰ ওপৰতে দবৰাদবৰি লাগিল। মণ্ডলেও বোৱাৰী কি কৰা কি কৰা বুলি মাজত সোমাই কাজিয়া ভাঙিবলৈ যাওঁ‌তে দুয়োৱে দুয়োকে মৰা ভুকু কেইটামান গেমেহ গেমেহকৈ পৰে। বুঢ়াই কেঁকাই গেঁথাই ঘৰলৈ সোমাবলৈ ধৰোঁ‌তেই টিকাকটাই লেকেচিয়াই খুড়া খুড়া বুলি গেটেৰে সোমাই আহে।\nমণ্ডল–আয়ৌ। এই জহনীযাইতীহঁতে মোক খালে ঐ। গুৰুলা গুৰুলকৈ পিটিলে। মোৰ পিঠিত অলপ মালিচ কৰি দে ঐ বিজয়।\nটিকাকটা– কেনেকৈ দিমহে খুড়া। মোৰেই অৱস্থা বেয়া। কালি তামোল চুৰ কৰিবলৈ গৈছিলো। গৃহস্হৰ কুকুৰকেইটাই খেদি খেদি কলাফুলৰ এবখলা নিলে। এনেকৈ আৰু চুৰ কৰি চলিব নোৱাৰি। আপুনি সভাপতি হৈ মোকো মেম্বৰ চেম্বৰ কিবা এটা বনাই দিয়ক।\nএনেতে বাটেৰে মুজিবৰ গৈ থাকে। দুয়োকে দেখি বাটৰপৰাই মাত দিলে, “উইজে মণ্ডল কুড়া, কি হইলো?”\nমণ্ডল– ধেই জহনীযোৱা মিয়া, এইপিনে আহ।\nমুজিবৰ ওচৰলৈ গ’ল।\nমণ্ডল–ঐ, এইবাৰ ইলেকচনত উঠিম বুজিছ। তই থাকিবি লগত।\nমুজিবৰ– ঐডা আৰ কইতে লাগে কি। আমৰা থাকুমেই তুমাৰ লগে। কৈয়া দিলাম।\nহেডমাষ্টৰৰ(এইটো দেৱজিত শইকীয়া দা) ভায়েক ভেবো(হিতেশ এইটো) কলেজত পঢ়ে। কলেজত গৈ ভেবেলীৰ(এইজনী ববিতা কোঁৱৰ) লগত লাইন দি থাকে। ৰাতি ৰাতি ফোনত জান, কলিজা, দেহা চলি থাকে। হেডমাষ্টৰে ৰাতি ৰাতি লেনিয়াই লেনিয়াই কিচ দি থকা বেৰৰ সিফালৰপৰা শুনি থাকে। ভেবোই প্ৰেমৰ চুনামিত কবিতা গায়,\n“হালোত মৰিল হাউলা গৰু\nগলিত মৰিল গাই,\nভেবো পৰিল ভেবেলীৰ প্ৰেমত\nকলেজত দেখা পায়”।\nহেডমাষ্টৰৰ সদায় শুনি শুনি টেমা চুটি যায়। এদিন ক’লে, “কুকুৰ, পৰীক্ষাত ফেইল কৰিলে মোক দাদা বুলি মানুহৰ আগত নামাতিবি।”\nভেবোৱেও “নামাতো দে দেৱজিত” বুলি ৰিপ্লাই দিয়ে। খঙতে হেডমাষ্টৰে হাতত থকা কটাৰীখন তাৰ গাত মাৰি দিয়ে। ইফালে মণ্ডলৰো গাঁ‌ৱৰ ধনেশ্বৰৰ ঘৈণীয়েক পটেশ্বৰীৰ লগত হিয়া দিয়া নিয়া চলি থাকে।\nমণ্ডলে কঁটাবাঁহৰ তলত পটেশ্বৰীৰ লগত চুপতি মাৰি ট্ৰেজেডী ফালি কবিতা গায়,\n“ঘৰত আছে দমৰা গৰু\nসদায় খুৱাও ঘাঁহ,\nদেখাত বুঢ়া বুলি মণ্ডলক\nনিদিবা তুমি বাঁহ।”\nচেইম টাইমত টিকাকটা বিজয়ে বাৰীত এহ্ কৰিবলৈ যায়। মণ্ডল আৰু পটেশ্বৰীৰ লিলিমাই দেখি পকা চপৰা পিছফালৰপৰা দলিয়াই। লগে লগে মণ্ডল ধূতি কোঁচাই দৌৰে।\nমিতালী-দীপাংকৰ, ভেবো-ভেবেলী আৰু মণ্ডলৰ ডিজাইন প্ৰেম চলি থাকে। দিম্পল, ভাস্কৰ আৰু হেডমাষ্টৰে আক-তাক সদায় লাইন দি ফুৰে। মাজতে ভেবেলী এবাৰ বেলেগ এটা ল’ৰালৈ পলায় যায়। কিন্তু তাৰ মাক-বাপেকৰ পছন্দ নোহোৱাত আকৌ ঘূৰাই থৈ যায়।\nসেইকেইদিন দুখতে ভেবোৱে চেণ্টি ফালি থাকে। এদিন মাজতে গাঁ‌ৱৰ ডাঙৰ পুখুৰিত চুইচাইদ কৰিবলৈ জাঁপো দিয়ে। কিন্তু জাৰকালি পানী নথকা বাবে বোকাত কঁকাললৈকে পোত যায়, তপিনাত দুটা শিঙি মাছেও পিন্ধে। সিয়ো ঘেণ্টা শান্তিত মৰিবও নোৱাৰি বুলি ঘৰলৈ ঘূৰি আহে।\nইফালে মুজিবৰে আকৌ এজনী বিয়া পাতে। বুঢ়াকালত আৰু এজনী গোটাই সংসাৰ সামৰিব বুলি মণ্ডলক কয়। এনআৰচিত তাৰ নামো আহে। সাংবাদিকে এদিন ঘৰলৈ আহি তাৰ গোটেইপাল ল’চালিৰ নাম একাদিক্ৰমে ক’বলৈ দিয়ে।\nসিয়ো চাৰিটাৰ নাম কৈ “আৰ জানি না গো” বুলি ষ্টেটমেণ্ট দিয়ে। লগে লগে তাৰ নাম টিভিত ৰঙা কাঁড় এডালেৰে সৈতে গধূলি নিউজত ওলায়। ফূৰ্তিতে সি এমুঠা বিড়ি খায়।\nইফালে হেডমাষ্টৰেও স্কুলৰ মাষ্টৰনী (মৃদুলা গগৈ) এজনীক তামাম জেং দি থাকে। মাষ্টৰণীক অকলে পালেই দম দিয়ে, “তোমাৰ প্ৰেমত পৰিমেই পৰিম। তুমি কি কৰিবা?” বুলি। মাষ্টৰণীয়েও “সৰু ভাইটিক কৈ দিম। পিঠি বহল হোৱাকৈ গৰুপিটন দিব” বুলি ৰিপিলাই দিয়ে। হেডমাষ্টৰে মাষ্টৰণীৰ গুণ্ডা ভায়েকৰ ভয়ত মুখখন ক’লা কৰি সাউৎকে পলায়।\nৰাতি ৰাতি হেডমাষ্টৰে মণ্ডলৰ লগত দুপেগমান গঁড়মাৰ্কা খায়। খাই উঠি বৌম ট্ৰেজেদি ফালে।\nহেডমাষ্টৰ–বুজিছে মণ্ডলকা, আজিকালিৰ আপাবোৰৰ তেজ শুকাই গ’লহে। আমি কম আপী চাইছিলোঁ। ভাওনা চাবলৈ গৈ কিমান আপীৰ লগত লিলিমাই কৰিলোঁ।\nমণ্ডল–হয়হে মাষ্টৰ। আমাৰ লগত আজিকালিৰ চলি পাত্তা নাপায়। মই আৰু দুবাৰ বিয়া পাতিব পৰা হৈ আছো। কিন্তু আজিকালি এইমখাৰ উৎপাতত শান্তিত প্ৰেমো কৰিব নোৱাৰা হ’লো।\nতেনেতে কুকুৰ এটা আহি চাকনাখিনি মনে মনে চেলেকি থাকে। মণ্ডলেও হেই ঢেকুঁৰা বুলি কুকুৰটোৰ পেটতে থিয়গোৰ এটা দিয়ে।\nগোটেই গাঁ‌ৱত ল’ৰাহঁতে ফ্ৰি পেট্ৰলৰ বাইক চলাই প্ৰচাৰ কৰে যে কূৰ্চুতীয়া মণ্ডল ইলেকচনত উঠিব। কোন পাৰ্টীৰ হৈ উঠিব তাকো লৈ পয়মাল। শেষত যেনিবা বিৰোধী পক্ষৰপৰা বেছি টকা পোৱাত সেইফালেই উঠিলে।\nঠগ পাৰ্টিৰ হেডমাষ্টৰ, মিতালী, মুজিবৰ, টিকাকটা বিজয়, দীপাংকৰ, দিম্পল, ভাস্কৰ সকলোৰে আপত্তি বোলে চৰকাৰ থকা দলৰ হৈ কিয় নুঠিলে। মণ্ডলে বোলে ৰহ নিলাজহঁত, আজিৰ বিৰোধী কালিৰ চৰকাৰ। চাই থাক মই কি খেল খেলোঁ। দুয়োফালে পইছা খাম পিছত। মণ্ডলৰ বুদ্ধি দেখি সকলোৱে হাত চাপৰি বজাই বজাই\n“জয় মণ্ডলৰ জয়”\nগাঁৱৰ উন্নতি ক’ত?\nমণ্ডল আছে য’ত।”\nএনেকুৱা শ্লোগান দি দি মণ্ডলক কান্ধত তুলি লৈ ফুৰায়।\nমনোনয়ন পত্ৰ দাখিলৰ পিছদিনাই নিউজ চেনেলৰ সাংবাদিকে মণ্ডলক আগুৰি ধৰি নানা প্ৰশ্ন সুধিবলৈ ধৰিলে।\nবোলে ভাৰতৰ ৰাষ্ট্ৰপতি কোন? মণ্ডলে বোলে মোডী।\nঅসমৰ মূখ্যমন্ত্ৰী কোন? মণ্ডলে বোলে হেমন্ত।\nসাংবাদিক–পঞ্চায়তৰ সভাপতি পদত উঠি আপুনি এইবোৰ সাধাৰণ কথাও নাজানে?\nমণ্ডল–থোৱা হেৰৌ বাপু। যাক বেছিকৈ টিভিত দেখিছোঁ তাৰ নামেই ল’ম। দেশ কোনে চলাইছে মোক কিয় লাগে। মই সভাপতিহে হ’ম।\nসাংবাদিকে বুঢ়া পাগল হোৱা বুলি আঁতৰি গ’ল। লগে লগে ঠগ পাৰ্টিয়ে বুঢ়াক আগুৰি ধৰিলে বোলে খুড়া এইবাৰ ইলেকচন জিকিমেই, মঙলুৰ টিকা যাব এইবাৰ। আটায়ে সমস্বৰে গাবলৈ ধৰিলে,\n“বাজাৰ যামু মিষ্টি খামু\nআৰু খামু চানা,\nসভাপতি হইয়া পইছা খামু\nতাক ধিনা ধিন টানা।”\n« ভেলাঘৰ – অসমী গগৈ\nপ্ৰেম প্ৰেম জখলা – চবিনা ইয়াছমিন »\nবঢ়িয়া লাগিল। আকৌ পঢ়িলোঁ।


কাৰ্ল গুষ্টাভ য়ুং - অসমীয়া ৱিকিপিডিয়া\nকাৰ্ল গুষ্টাভ য়ুং\nকাৰ্ল গুষ্টাভ য়ুং (ইংৰাজী: Carl Gustav Jung) আছিল এজন ছুইচ মনোচিকিৎসক আৰু মনোবিশ্লেষক। তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল। তেওঁৰ কৰ্মৰাজীয়ে মনোচিকিৎসা, নৃতত্ব, সাহিত্য, দৰ্শন আৰু ধৰ্মীয় অধ্যয়নৰ ক্ষেত্ৰখনত গভীৰ প্ৰভাৱ বিস্তাৰ কৰিছিল। যুঙে এজন গৱেষক বিজ্ঞানী হিচাপে কাম কৰি থকা অৱস্থাতে মনোবিশ্লষণৰ প্ৰতিষ্ঠাতা চিগ্‌মণ্ড ফ্ৰয়েডৰ সংস্পৰ্শলৈ আহে। তেওঁলোক দুয়োজনে একেলগে বহুবছৰ ধৰি কাম কৰাৰ উপৰিও মনোবিজ্ঞানৰ ক্ষেত্ৰখনলৈ বিভিন্ন অৱদান আগবঢ়ায়।\n২৬ জুলাই, ১৮৭৫\n৬ জুন, ১৯৬১ (৮৫ বছৰ)\nhonorary doctorates from Clark University, Fordham University, Harvard University, University of Allahabad, University of Benares, University of Calcutta, University of Oxford, University of Geneva, Swiss Federal Institute of Technology in Zurich, Honorary Member of the Royal Society of Medicine\n2 মুখ্য ধাৰণাসমূহ\n3 তথ্য সংগ্ৰহ\nপ্ৰাথমিক পৰ্যায়ত য়ুঙৰ চিন্তাৰাজি গঠিত হৈছিল পৰিয়়ালৰ প্ৰভাৱত। তেওঁৰ মাক এগৰাকী ধৰ্মপৰায়ণা মহিলা আছিল। তেওঁৰ ধৰ্মৰ ওপৰত যথেষ্ট অধ্যয়ন আছিল। আনহাতে তেওঁৰ ককাদেউতাক এগৰাকী চিকিৎসক আৰু বিজ্ঞানী আছিল। যদিও তেওঁ এজন লেখক আৰু চিকিৎসক আছিল তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল আৰু গোটেই জীৱন ব্যয় কৰিছিল পদাৰ্থবিজ্ঞান, প্ৰাচ্য আৰু পাশ্চাত্য দৰ্শন,ৰসায়ন,জ্যোতিৰ্বিজ্ঞান,সমাজবিজ্ঞান আৰু কলা-সাহিত্যৰ অধ্যয়নত।\nমুখ্য ধাৰণাসমূহসম্পাদনা কৰক\nয়ুঙে আগবঢ়োৱা বিশ্লেষণাত্মক মনোবিজ্ঞানৰ মুখ্য ধাৰণাসমূহ তলত আগবঢ়োৱা হʼল।\n↑ 1.0 1.1 Polly Young-Eisendrath. The Cambridge Companion To Jung. Cambridge University, 2010. পৃষ্ঠা. 24–30.\n↑ McBride, Jason (25 January 2017). "The Pronoun Warrior". Toronto Life. https://torontolife.com/city/u-t-professor-sparked-vicious-battle-gender-neutral-pronouns/.\n↑ Eileen Rizo-Patron, Edward S. Casey, Jason M. Wirth (eds.), Adventures in Phenomenology: Gaston Bachelard, SUNY Press, 2017, p. 123 n. 11.\n"https://as.wikipedia.org/w/index.php?title=কাৰ্ল_গুষ্টাভ_য়ুং&oldid=214306"ৰ পৰা অনা হৈছে\nশেষ সম্পাদনা কৰা হৈছে6February 2020 তাৰিখে 13:45 বজাত\nএই পৃষ্ঠাখন ০৬ ফেব্ৰুৱাৰী, ২০২০ তাৰিখে ১৯:১৫ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=56832।


এইখন হেকাৰ 'হামজা বেনডেল্লাজ'ৰ ফটো নহয় আৰু তেওঁক ফাঁচী দিয়া নাই! - Factcrescendo Assamese\nJune 18, 2020 June 18, 2020 Manjori BorkotokyLeaveaComment on এইখন হেকাৰ ‘হামজা বেনডেল্লাজ’ৰ ফটো নহয় আৰু তেওঁক ফাঁচী দিয়া নাই!\nশেহতীয়াকৈ এখন বিশেষ ফটো ছচিয়েল মিডিয়াত ভাইৰেল হৈ পৰিছে । ফটোখনত এজন যুৱকক ফাঁচী কাঠত থিয় হৈ, ফাঁচীৰ আগমুহূৰ্তত হাঁহি থকা দেখা গৈছে । ফটোখনে সমগ্র বিশ্বতে খলনকণি তুলিবলৈ সক্ষম হৈছে । ফেচবুকত উক্ত ফটোখন ব্যাপক ভাৱে শ্বেয়াৰ হৈছে । বিভিন্নজনে দাবী কৰিছে যে এই ফটোখন হামজা বেনডেল্লাজ নামৰ এজন হেকাৰৰ হয় আৰু তেওঁ মাত্ৰ ২৭ বছৰ বয়সতে মৃত্যুদণ্ডৰ দৰে চৰম শাস্তিক আঁকোৱালি লৈছে কাৰণ তেওঁ ২১৭ টা বেংক হেক কৰি বহু কোটি আমেৰিকান ডলাৰ বিভিন্ন অভাৱী মানুহৰ মাজত ভগাই দিয়ে ।\nঅসমৰ ‘নিউজ অসম২৪’ নামৰ এক নিউজ পৰ্টেলৰ ফেচবুক পে’জত উক্ত ফটোখন আপলোড কৰা হৈছে আৰু উক্ত ফেচবুক পোষ্টটোত, “ফাচিকাঠৰ ৰছিডাল গোলত লৈ মুখত এনেকুৱা হাহি পৃথিৱীৰ ইতিহাসত বিৰল\nএইজনেই সেই #হামজা_বেনদেলাজ যিজনে ২১৭ টা বেংকৰ পৰা ৪০ কোটি টকা হেক কৰে আৰু সেইখিনি টকা আফ্ৰিকা আৰু ছোমালিয়াত অনাহাৰে মৰি যোৱা উপক্ৰম হৈ থকা মানুহৰ মাজত বিলাই দিয়ে ।\nবেংক হেকিংৰ অপৰাধত অভিযুক্ত হৈ আদলতে ফাচিৰ ৰায় দিয়ে ।\nআদালতত তেওঁৰ স্বীকাৰক্তি স্পষ্ট আছিল\n“#মইকোনোপাপকৰানাইদুখীয়াৰপেটতলাথিমাৰীদুৰ্নীতিভ্ৰষ্টাচাৰবিলাকেদুখীয়াৰধনবেংকতজমা_ৰাখিছিল মই কেবল দুখীয়াৰ ধন দুখীয়ালৈ বিলাই দিছো এইটো কোনো পাপ নহয় “\nচেলুট জনাও সেই হামজা বেনদেলাজক\nযিয়ে শিকালে এশ বছৰ মেকুৰীৰ দৰে জীয়াই থকাতকৈ এবছৰ বাঘৰ দৰে জীয়াই থকাই উত্তম”\nউক্ত পোষ্টটো বৰ্তমানলৈকে ১.৮ হেজাৰবাৰ শ্বেয়াৰ কৰা হৈছে আৰু ভাইৰেল হৈ পৰিছে । যদিয়ো পোষ্টটো প্ৰায় এবছৰ আগতে, ১ জুন, ২০১৯, তাৰিখে আপলোড কৰা হৈছিল, শেহতীয়াকৈ উক্ত পোষ্টটোত বিভিন্নজনে কমেণ্ট আৰু লাইক কৰা দেখা গৈছে ।\nআমি উক্ত পোষ্টটোৰ সত্যতাৰ সম্পৰ্কে অনুসন্ধান কৰিবলৈ সিদ্ধান্ত ললোঁ । সত্য কি? জানোঁ আহক ।\nপ্ৰথমে আমি উক্ত ভাইৰেল ফটোখন গুগলত ৰিভাৰ্ছ ইমেজ চাৰ্ছ কৰিলোঁ আৰু আমি জানিব পাৰিলোঁ যে উক্ত ফটোখন আচলতে ইৰাণত ২০০৭ চনতে ঘটা এক ঘটনাৰ হয় আৰু হাজাৰ কোটি টকাৰ হেকিংৰ লগত কোনো সম্পৰ্ক নাই । ফটোখনত দেখা পোৱা যুৱকজন মাজিদ কাব’চিফাৰ নামৰ এজন লোক হয় যি তেওঁৰ ভাগিনীয়েকৰ সৈতে ইৰাণৰ ৰাজধানী তেহৰানত এজন প্ৰখ্যাত ন্যায়াধীশক হত্যা কৰাৰ বাবে ২০০৫ চনত ফাঁচী কাঠত উলমিব লগা হৈছিল । উক্ত ভাইৰেল ফটোখন আমি Imgur নামৰ এক ৱেবচাইটত দেখা পালোঁ লগতে মাজিদ কাব’চিফাৰ নামৰ যুৱকজনৰ বিষয়ে জানিব পাৰিলোঁ ।\nআমি এই বিষয়ে ৰয়টাৰ্ছত প্ৰকাশিত এক বাতৰিও দেখা পালোঁ য’ত স্পষ্টকৈ লিখা আছে যে মাজিদ কাব’চিফাৰ নামৰ লোকজনক ইৰাণৰ ৰাজধানী তেহৰানত এজন প্ৰখ্যাত ন্যায়াধীশক হত্যা কৰাৰ বাবে ফাঁচী দিয়া হৈছিল । এই সম্পৰ্কে পঢ়ক ইয়াত ।\nআমি ইয়াৰ পাছত, গুগলত ‘হামজা বেনডেল্লাজ’ৰ বিষয়ে চাৰ্ছ কৰিলোঁ যিহেতু ভাইৰেল পোষ্টটোত দাবী কৰা হৈছিল যে ভাইৰেল ফটোবোৰত দেখা পোৱা যুৱকজন হামজা বেনডেল্লাজ নামৰ এজন হেকাৰ হয় । আমি জানিব পাৰিলোঁ যে তেওঁ জীৱিত আছে আৰু ভাইৰেল ফটো কেইখনত দেখা যুৱকজন তেওঁ নহয় । হামজা বেনডেল্লাজক হেকিং কৰি বহুতো টকা সৰকোৱাৰ অপৰাধত ১৫ বছৰ কাৰাবাসৰ দণ্ডৰেহে দণ্ডিত কৰা হৈছিল, মৃত্যুদণ্ড নহয় । এই বিষয়ে ‘বিবিচি’ৰ ৱেবচাইটত প্ৰকাশিত এক বাতৰি ইয়াত পঢ়ক ।\nউক্ত ভাইৰেল ফটোখন হেকাৰ ‘হামজা বেনডেল্লাজ’ৰ নহয় বৰঞ্চ এই ফটো কেইখন মাজিদ কাব’চিফাৰ নামৰ এজন লোকৰ হয় । মাজিদ নামৰ লোকজনক ইৰাণৰ ৰাজধানী তেহৰানত এজন প্ৰখ্যাত ন্যায়াধীশক হত্যা কৰাৰ বাবে ফাঁচী দিয়া হৈছিল । হেকাৰ ‘হামজা বেনডেল্লাজ’ক হেকিং কৰি বহুতো টকা সৰকোৱাৰ অপৰাধত ফাঁচী নহয় ১৫ বছৰৰ কাৰাবাস খাটিবলৈ শাস্তি দিয়া হৈছিল ।\nTitle:এইখন হেকাৰ ‘হামজা বেনডেল্লাজ’ৰ ফটো নহয় আৰু তেওঁক ফাঁচী দিয়া নাই!\nTagged Hacker Hamza BendelladjMajid Kavousifar


যোৰহাট প্ৰভিঞ্চিয়েল ৰেলৱে - অসমীয়া ৱিকিপিডিয়া\nযোৰহাট প্ৰভিঞ্চিয়েল ৰেলৱে\nযোৰহাট প্ৰভিঞ্চিয়েল ৰেলৱে (ইংৰাজী: Jorehaut Provincial Railway, চমুকৈ JPR) ব্ৰিটিছ অসমৰ শিৱসাগৰ জিলাৰ আৰু বৰ্তমানৰ যোৰহাট জিলাৰ এটা ২ ফুট বহল নেৰ'গজ ৰেলসেৱা আছিল। প্ৰথমে ককিলামুখ ট্ৰামৱে নামকৰণ কৰা এই ৰেলসেৱাৰ নাম পিছলৈ ককিলামুখ ষ্টেট ৰেলৱে, যোৰহাট ষ্টেট ৰেলৱে আৰু যোৰহাট প্ৰভিঞ্চিয়েল ৰেলৱে হৈছিল। ১৮৮৪ চনৰ ৯ ডিচেম্বৰত গোহাঁইগাঁৱৰ পৰা যোৰহাট নগৰলৈ ৭ মাইল দৈৰ্ঘৰ পথ মুকলি কৰা হয়। পৰৱৰ্তী পৰ্যায়ত ইয়াক তিতাবৰলৈ সম্প্ৰসাৰণ কৰা হয় আৰু এটা শাখা পথ চিনামৰাৰ পৰা মৰিয়নিলৈ নিৰ্মাণ কৰা হয়।\n3 কাৰিকৰী দিশ\n5 লগতে চাওক\n১৮৭৯ চনত ডব্লিঊ. ডব্লিঊ. হাণ্টাৰৰ 'A Statistical Account of Assam'ত যোৰহাট নগৰৰ বাণিজ্যিক গুৰুত্বৰ ওপৰত এক আলোকপাত প্ৰকাশিত হয়। ১৮৬৫ চনত যোৰহাট নগৰত ১৬০খন দোকান আছিল, তাৰে ২৮খন মাৰোৱাৰী ব্যৱসায়ীসকলৰ। তেওঁলোকে কপাহী আৰু ঊণীবস্ত্ৰ, নিমখ, সৰিয়হৰ তেল, ধঁপাত, গুড়, শুকান মটৰমাহ, মাখন, সোণ, প্ৰবাল, পিতলৰ বাচন-বৰ্তন, ৰন্ধন সৰঞ্জাম, , কাঁচৰ অলংকাৰ ইত্যাদি কলিকতা, চিৰাজগঞ্জ আৰু গোৱালপাৰাৰ পৰা আমদানি কৰিছিল আৰু ইয়াৰ পৰা পাটকাপোৰ, সৰিয়হৰ বীজ, আৰু হাতীদাঁত ৰপ্তানি কৰিছিল। কেইখনমান মুছলমান লোকৰদ্বাৰা পৰিচালিত দোকানত ইউৰোপীয় বস্তু-বাহানিৰ বেচা-কিনাও চলিছিল। কিন্তু যোগাযোগ ব্যৱস্থা সেই অনুৰূপে উন্নত নাছিল। নগৰৰপৰা ককিলামুখ ঘাটলৈকে দ ঠাইৰ মাজেৰে পাৰ হৈ যোৱা দহমাইল কেঁচাপথছোৱা পাৰ কৰা এক কঠিন কাৰবাৰ আছিল। বিশেষকৈ বাৰিষা কালত পথৰ দুৰৱস্থাই মানুহক বাৰুকৈয়ে জীয়াতু ভোগাইছিল। কিন্তু সেই পথেৰে যাতায়াতৰ বাৰংবাৰতা অসমৰ আন যিকোনো ঠাইতকৈ ঘন আছিল। ৰেলপথৰ উপযোগিতা সেই সময়ত ডিব্ৰু-শদিয়া ৰেলপথচোৱাই প্ৰতিষ্ঠা কৰিবলৈ যথেষ্ট বাকী আছিল। যোৰহাট চাহ কোম্পেনীৰ হাতী-গাড়ী আৰু নাৱৰ বাহিৰে আন পৰিবহণ ব্যৱস্থাৰ কথা যোৰহাটত কোনো বেৰী হোৱাইট নাছিল। ৰেলপথৰ ওপৰত গুৰুত্ব দিবলৈ ওচৰে-পাজৰে কোনো খনিও নাছিল। গতিকে নতুন ৰেলপথ এটাৰ আৱিৰ্ভাৱ হোৱাটো প্ৰান্তীয় শাসন ব্যৱস্থাৰ মুৰব্বীসকলৰ অনুভৱৰ ওপৰতে নিৰ্ভৰ কৰিছিল। ইতিমধ্যে দাৰ্জিলিং হিমালয়ান ৰেলৱেৰ সোৱাদ পাই অভিভূত হোৱা চীফ কমিচনাৰ ষ্টুৱাৰ্ট বেইলীয়ে (Steuart Bayley) ১৮৮২ চনত ভাৰত চৰকাৰৰ অনুমতি অবিহনেই যোৰহাটত এটা ৰেলপথ বহুৱাৰ কাৰণে ১,১১,৩২০ টকা অসমৰ প্ৰভিঞ্চিয়েল ৰেভিনিউৰ পৰা মোকলাই দিয়ে। তাৰ কাৰণে তেওঁ জবাবদিহী হ'বলগীয়া হ'লেও ভাৰত চৰকাৰে প্ৰকল্পটোত অনুমোদন কৰে। কিন্তু বেইলীৰ প্ৰকল্পটো যথেষ্ট যুগান্তকাৰী আছিল - ককিলামুখৰ সমীপৱৰ্তী গোঁহাইগাঁৱৰপৰা যোৰহাট নগৰলৈ ৭ মাইল দৈৰ্ঘৰ এক ৰেলপথ। অদূৰ ভৱিষ্যতত ১৮৮৩ চনত ৰেলপথছোৱা ককিলামুখ ঘাটলৈকে সম্প্ৰসাৰণ কৰাত ই সহায়ক হৈ পৰিছিল। সেইবছৰ ছেপ্টেম্বৰ মাহত দাৰ্জিলিং হিমালয়ান ৰেলৱেৰ দৰেই ২ ফুট গজৰ ৰেলপথ নিৰ্মাণৰ সিদ্ধান্ত লোৱা হয়, যিহেতু প্ৰধানকৈ নগৰ আৰু ঘাটৰ মাজত চাহপাত আৰু অন্যান্য পণ্য সামগ্ৰী পৰিবহণহে ইয়াৰ লক্ষ্য আছিল। সামান্য মূলধনেৰে সৈতে ২ ফুট গজ এক সঠিক সিদ্ধান্তই আছিল। ডিব্ৰু-শদিয়া ৰেলপথৰ প্ৰতি মাইল নিৰ্মাণ কাৰ্যত ১.২ লাখ টকা খৰচ হোৱাৰ বিপৰীতে ককিলামুখ ট্ৰামৱেৰ প্ৰতি মাইল নিৰ্মাণত ২৯,০০০ টকাহে খৰচ হৈছিল।\nHistory of Indian Railwaysত দিয়া তথ্য অনুসৰি ককিলামুখ ট্ৰামৱেৰ মুকলি হোৱা তাৰিখ ৯ ছেপ্টেম্বৰ, ১৮৮৩ যদিও ১৮৯০-৯১ সংখ্যাৰ Indian Railways Administrative Report অনুসৰি এই ৰেলপথছোৱা ১৮৮৪ চনৰ ১৫ ডিচেম্বৰ তাৰিখে মালবাহী যাতায়াতৰ কাৰণে আৰু যাত্ৰীবাহী সেৱাৰ কাৰণে ১৮৮৫ চনৰ ১৭ অক্টোবৰ তাৰিখে মুকলি হয়। কিন্তু চৰকাৰী পুৰণি নথিত পোৱা তথ্য অনুসৰি ৰেলপথছোৱা মুকলি কৰা হয় ১৮৮৪ চনৰ ৯ ডিচেম্বৰত।\nঅসমৰ এই দ্বিতীয় ৰেলপথছোৱাই অতিশীঘ্ৰেই ইয়াৰ কাৰ্যকাৰিতা প্ৰতিষ্ঠা কৰে। চাহশিল্পই সোনকালেই এই অকণমানি ৰেলসেৱাটিৰ উপযোগিতা অনুধাৱন কৰি উঠে। ঘটনাক্ৰমত শীঘ্ৰেই সকলো চাহবাগিছাকে সংযোগ কৰি ৰেলপথৰ সম্প্ৰসাৰণৰ এখ সামূহিক দাবীও উত্থাপিত হয়। ৩,৯৬,৫০০ টকা ব্যয় সাপেক্ষ মূল ৰেলপথছোৱাক তিতাবৰলৈকে সম্প্ৰসাৰণ কৰাৰ লগতে এক শাখাপথ মৰিয়নিলৈ সম্প্ৰসাৰণৰ এক প্ৰস্তাৱ ভাৰত চৰকাৰৰ ওচৰত দাখিল কৰা হয়। প্ৰস্তাৱটোত এক টিপ্পনীও যোগ দিয়া হৈছিল যে এই সম্প্ৰসাৰণে অঞ্চলটোত যোগান আৰু বিনিয়োগ বৃদ্ধি কৰাৰ লগতে প্লাৱনভূমিৰ আশে-পাশে পতিত মাটিৰ কৰ্ষণত উদগনি যোগাব। ১৮৮৩ চনৰ ছেপ্টেম্বৰ মাহত লৰ্ড ৰিপনে এই প্ৰস্তাৱত অনুমোদন জনায় কিন্তু এক চৰ্ত সংলগ্ন কৰি দিয়ে যে ৰেলপথছোৱাৰ নাম পূৰ্বৰ "ককিলামুখ ট্ৰামৱে"ৰ পৰা "ককিলামুখ ষ্টেট ৰেলৱে"লৈ সলনি কৰা উচিত।\n১৮৮৪ চনৰ নৱেম্বৰলৈ ধলী নদীলৈকে ৰেলপথছোৱাৰ নিৰ্মাণ সম্পূৰ্ণ হয় আৰু সেই বছৰৰে ১৫ ডিচেম্বৰৰ পৰা মালবাহী ৰেলৰ চলাচল আৰম্ভ হয়। কিন্তু ১৮৮৬ চনৰ ২৬ ফেব্ৰুৱাৰীলৈকে ৰেলপথছোৱা যাত্ৰীবাহী ৰেলৰ চলাচলৰ উপযোগী হিচাপে গণ্য কৰা হোৱা নাছিল যদিও মালবাহী ৰেলৰ চলাচল তেতিয়ালৈকে সুচাৰুৰূপেই পৰিচালিত হৈছিল।\nইতিমধ্যে ১৮৮৪ চনৰ ৯ ডিচেম্বৰত গোঁহাইগাঁও আৰু যোৰহাটৰ মাজৰ ৰেলপথছোৱাৰ "ককিলামুখ ষ্টেট ৰেলৱে" হিচাপে পুনঃনামকৰণ কৰা হয় আৰু অসমৰ চীফ কমিছনাৰ ছাৰ চি. এ. এলিয়টে আনুষ্ঠানিকভাৱে পথছোৱা মুকলি কৰে।\nশীঘ্ৰেই ধলী নদীৰ ওপৰেৰে দলং নিৰ্মাণ কৰা হয় আৰু ১৮৮৭ চনৰ ১৬ জুলাইত ১.৭৫ মাইল দূৰৰ তিতাবৰলৈকে ৰেলপথছোৱাৰ সম্প্ৰসাৰণ ঘটে। অৱশ্যে এই অংশৰ পুনৰীক্ষণ আৰু অঞ্চল বিশেষে পুনৰ্স্থাপনৰ পিচত ১৮৮৮ চনৰ ২৬ ফেব্ৰুৱাৰীত প্ৰথম যাত্ৰীবাহী ৰেলৰ চলাচল হয়। চিনামৰাৰ পৰা মৰিয়ণিলৈকে ৭ মাইল দৈৰ্ঘৰ ৰেল উপপথচোৱাৰ নিৰ্মাণ কাৰ্য ১৮৮৪ চনৰ ডিচেম্বৰত সম্পূৰ্ণ হয় আৰু ১৮৮৫ চনৰ জানুৱাৰীৰ ৭ তাৰিখে প্ৰথম মালবাহী ৰেলৰ চলাচল আৰম্ভ হয়। কিন্তু যাত্ৰীবাহী ৰেলৰ চলাচলৰ কাৰণে ১৮৮৮ চনৰ ২৬ ফেব্ৰুৱাৰীলৈকে আৰু তিনিবছৰ বাট চাব লগীয়া হয়। মৰিয়নি সংযোগকাৰী ৰেলপথছোৱা সম্পূৰ্ণ হোৱাৰ লগে লগে চিনামৰা অসমৰ ৰেলপথৰ ইতিহাসত মাকুমৰ পিচত দ্বিতীয়টো ৰেল জংছন হিচাপে পৰিগণিত হয়।\nগোঁহাইগাঁও ৰেলপথছোৱাৰ টাৰ্মিনাছ হিচাপে গণ্য কৰা হ'লেও খৰালি কালৰ বিকল্প হিচাপে ৩.২৫ মাইলৰ আন এক সম্প্ৰসাৰণ ১৮৮৯ চনৰ নৱেম্বৰৰ ১১ তাৰিখে মুকলি কৰা হয়। ইয়াৰ লগে লগে সমগ্ৰ ৰেলপথছোৱাৰ সৰ্বমুঠ দৈৰ্ঘ্য ২৮.৫ মাইল হয়।\nব্ৰহ্মপুত্ৰৰ গতিৰ লগত সংগতি ৰাখি জাহাজঘাটৰ অৱস্থান সঘনে সলনি হোৱাৰ লগে লগে ৰেলপথছোৱাৰো মাজে সময়ে সালসলনি ঘটাবলগীয়া হৈছিল আৰু প্ৰত্যেক সালসলনিতে নতুন নামকৰণেও ঠাই পাইছিল। পূৰ্বৰ ককিলামুখ ষ্টেট ৰেলৱে (KSR) ৰপৰা ১৮৮৬ চনত যোৰহাট ষ্টেট ৰেলৱে (Jorhat State Railway – JSR) আৰু পৰৱৰ্তী পৰ্যায়ত ১৯১৫ চনত আসাম-বেংগল ৰেলৱেৰ (Assam Bengal Railway – ABR) মূলপথক সংলগ্ন কৰাৰ পিচত অধিক আভিজাত্যপূৰ্ণ যোৰহাট প্ৰভিঞ্চিয়েল ৰেলৱে (Jorhat Provincial railway – JPR)লৈ নাম পৰিৱৰ্তন হয়। ১৯৩৭ চনত ভাৰত চৰকাৰৰদ্বাৰা এই ৰেলপথছোৱা ৰাষ্ট্ৰীয়কৃত হয়। দ্বিতীয় বিশ্বযুদ্ধৰ প্ৰেক্ষাপটত অসম আৰু বংগৰ ৰেলপথৰ জালিকাখনত যথেষ্ট সালসলনি ঘটোৱা হয়। ১৯৪২ চনত আসাম বেংগল ৰেলৱে আৰু ইষ্টাৰ্ণ বেংগল ৰেলৱেক লগলগাই চৰকাৰে বেংগল এণ্ড আসাম ৰেলৱে (Bengal & Assam Railway) গঠন কৰে। ইয়াত বহুতো সৰু সৰু ৰেল কোম্পানীকে ধৰি ১৯৪৩ চনত যোৰহাট প্ৰভিঞ্চিয়েল ৰেলৱেকো চামিল কৰা হয়।\nযদিও সেই ৰেলসেৱা নিঃশেষ হৈ পৰাৰ আধা শতিকাতকৈও বেছি কাল পাৰ হৈ গ’ল, তথাপি শেষৰ নামটো বৰ্তমানলৈকে যোৰহাটবাসীৰ মাজত প্ৰচলিত হৈ আছে।\nকাৰিকৰী দিশ[সম্পাদনা কৰক]\nদাৰ্জিলিং হিমালয়ান ৰেলৱেৰ আৰ্হিৰ ২ ফুট গজৰ নেৰোগজ সেৱাৰেই এই ৰেলপথত প্ৰচলন আছিল। কাৰিকৰী দিশৰপৰা এই ৰেলপথছোৱা সাজি উলিওৱা মুঠেই টান কাম নাছিল। ইয়াত ৰেলপথৰ তলত কোনো শিলৰ বালাষ্ট ব্যৱহাৰ কৰা নাছিল, সূক্ষ্মতম ভাঁজটো ৪৮০ ফুট আছিল, আৰু কাৰ্যকৰী ঢাল আছিল ১:৮০০। অৱশ্যে যোৰহাট আৰু চিনামৰাৰ মাজত এই ঢাল ১:৪০০ আছিল। প্ৰাৰম্ভণিতে ককিলামখ ষ্টেট ৰেলৱেই পুৰণি ব্যৱহৃত ইঞ্জিন কিনাটোৱেই সস্তা আৰু লাভজনক অনুভৱ কৰিছিল। দাৰ্জিলিং হিমালয়ান ৰেলৱে এনে বহুতো সামগ্ৰীৰ এক ভঁৰাল আছিল। পুৰণি লোহাৰ ঘোঁৰাবোৰ পুৰণি সৈনিকৰ দৰেই, সহজে মৃত্যু নহয়, কিন্তু মূল কাৰ্যস্থলৰপৰা দূৰত নীৰৱে লোকচক্ষুৰ আঁৰত নোহোৱা হৈ যায়। তেনে এক লৌহ সৈনিকৰ উদাহৰণ আছিল দাৰ্জিলিং হিমালয়ান ৰেলৱেৰ পুৰণি ষ্টীম ইঞ্জিন 'টাইনি' (Tiny)। শিলিগুড়িত দাৰ্জিলিং হিমালয়ান ৰেলৱে নিৰ্মাণৰ সময়ত ঠিকাদাৰে ব্যৱহাৰৰ কাৰণে অনোৱা সেইটো প্ৰথম ইঞ্জিন আছিল। আৰম্ভণিতে তাৰ নাম 'সূতাৰাম' দিয়া হৈছিল যদিও শিলিগুড়িত আহি উপস্থিত হোৱালৈ তাৰ নাম 'টাইনি' হৈ পৰে। সঠিক তাৰিখ জনা নগ'লেও টাইনিয়ে ১৮৮০ দশকৰ আৰম্ভণিতে সেৱা আগবঢ়োৱাৰ তথ্য পোৱা যায় কাৰণ তাক ভাইচৰয়ৰ প্ৰথম দাৰ্জিলিং যাত্ৰাৰ দায়িত্বত নিয়োগ কৰা হৈছিল। টাইনিক দাৰ্জিলিং হিমালয়ান ৰেলৱেৰ ইঞ্জিন নম্বৰ দিয়া হোৱা নাছিল বৰঞ্চ অধিক সময় ই শিলিগুড়িত শ্বাণ্টিং কাৰ্যত অতিবাহিত কৰিছিল। ১৮৮৬ চনত তাক যোৰহাট ষ্টেট ৰেলৱেৰ ইঞ্জিন নম্বৰ ৪ হিচাবে চাহবাগানসমূহত সেৱাবৃত্ত কৰা হয়। নিশ্চিতভাৱে ইয়াৰ সেৱাক আদৰণি জনোৱা হৈছিল, কাৰণ পূৰ্বৰ তিনিটা ইঞ্জিন সহজে লাইনচ্যূত হোৱা দেখা গৈছিল। ২-ফুট গজৰ ইঞ্জিনবোৰ সাধাৰণতে ভাৰতবৰ্ষৰ ৰেলপথসমূহৰ মাজত পাৰস্পৰিক আদান-প্ৰদানৰ মাজেৰে নিয়োজিত হৈছিল। উদাহৰণস্বৰূপে ১৯৪২ চনত দাৰ্জিলিং হিমালয়ান ৰেলৱেৰ টিনধাৰিয়া কাৰ্যশালাৰ মেনেজাৰ জিমি শ্বই (Jimmy Shaw) জে. পি. আৰ. পৰিদৰ্শন কৰি ইয়াৰপৰা চাৰিটা ইঞ্জিন কিনাৰ প্ৰস্তাৱ দিয়ে। কিন্তু পৰিচালন সমিতিয়ে সেই প্ৰস্তাৱত অনুমোদন নজনালে। আনহাতে দাৰ্জিলিং হিমালয়ান ৰেলৱেৰ কেইবাটাও ইঞ্জিনে আসাম ৰেলৱে ট্ৰেডিং কোম্পানীৰ অদীনত অসমলৈ আহি অদ্যাপি মাৰ্ঘেৰিটা আৰু টিপংপানীৰ কয়লাখনিত সেৱা আগবঢ়াই আছে। অনুৰূপে জে. পি. আৰ.ৰ দুটা ইঞ্জিন এতিয়াও দাৰ্জিলিং হিমালয়ান ৰেলৱেৰ সেৱাত ব্ৰতী হৈ আছে।\nপূৰ্বৰ নেৰোগ'জ সেৱাক উত্তৰ-পূব সীমান্ত ৰেলৱেৰ মিটাৰগজ সেৱাই প্ৰতিষ্ঠাপিত কৰাৰ লগে লগে তিতাবৰ-চিনামৰা আৰু গোঁহাইগাওঁ-ককিলামুখৰ মাজৰ পথ দুছোৱা অকামিলা হৈ পৰে। মিটাৰগজসেৱা নিমাতীঘাটলৈকে প্ৰসাৰিত কৰা হৈছিল। ইতিমধ্যে ফৰকাটিং জংছনৰপৰা আন এক শাখা আহি যোৰহাট টাউন ষ্টেচন (ৰেলৱে ক'ড JTTN) হৈ যোৰহাট জংছনত (ৰেলৱে ক'ড JT) লাগেহি। কিন্তু শেহলৈ মিটাৰগজ সেৱাৰ যোৰহাট জংছন আৰু নিমাতীঘাটৰ মাজৰ সেৱাও বাতিল কৰা হয়। ১৯৯৭ চনত মৰিয়নি-যোৰহাট টাউন-ফৰকাটিং শাখাৰ ব্ৰডগ'জ সেৱালৈ উন্নীতকৰণ হয়। যোৰহাট জংছন ষ্টেচন বৰ্তমান মাৰ্শ্বেলিং য়াৰ্ড হিচাপে ব্যৱহাৰ হৈ আহিছে। যোৰহাট জংছন এতিয়াও স্থানীয় লোকৰ মাজত জে. পি. আৰ. নামেৰেই প্ৰসিদ্ধ।\nলগতে চাওক[সম্পাদনা কৰক]\nভাৰতৰ ৰেল পৰিবহণৰ ইতিহাস\nউত্তৰ-পূব সীমান্ত ৰেলৱে\nআসাম বেংগল ৰেলৱে\n↑ 1.0 1.1 "NFR History". NF Railway. http://www.nfr.railnet.gov.in/engir/History1.htm। আহৰণ কৰা হৈছে:5এপ্ৰিল 2014.\n↑ 3.0 3.1 ৰবীন্দ্ৰ চন্দ্ৰ বৰুৱা (চেপ্তেম্বৰ-অক্টোবৰ ২০০৭). "ব্ৰহ্মপুত্ৰ উপত্যকাত ৰেলগাড়ী". মন্থন: ২০, ২১.\nDutta, A.K. Indian Railways: The Final Frontier. 2002. (Published by NFR)\nGriffiths, P. The History of Indian Tea Industry, 1967\nMahanta, A. P. Railway Transport and Its Impact on Resource Utilisation in the Brahmaputra Valley, 1992 (Ph.D. Thesis, Gauhati University.\nSinclair, Boyd. Running on Time InaTimeless Land in Ex-CBI Roundup, November 1950 Issue.\nTour Diary of the Deputy Commissioner, Sibsagar. Archived in Jorhat D.C's Office\n"https://as.wikipedia.org/w/index.php?title=যোৰহাট_প্ৰভিঞ্চিয়েল_ৰেলৱে&oldid=277027"ৰ পৰা অনা হৈছে\nভাৰতৰ ৰেল পৰিবহণ\nভাৰতৰ বিলুপ্ত ৰেল কোম্পানী\nএই পৃষ্ঠাখন 15 মে' 2021 তাৰিখে ০৮:২৫ বজাত অন্তিম সংশোধন কৰা হৈছিল।


জনপ্ৰিয় অভিনেত্ৰী তাপচী পান্নুৰ আহিবলগীয়া ছবি 'থপ্পড়' ৰ প্ৰথম লুক মুক্তি\n| 30 Jan 2020 11:40 AM GMT\nজনপ্ৰিয় অভিনেত্ৰী তাপচী পান্নুৰ আহিবলগীয়া ছবি 'থপ্পড়' ৰ প্ৰথম লুক মুক্তি। তাপছী পান্নুয়ে তেওঁৰ অভিনয়ৰে দৰ্শকৰ হৃদয় জয় কৰি আহিছে। আহি আছে তাপছী পান্নুৰ নতুন ছবি "থপ্পড়'' । অভিনেত্ৰী তাপছী পান্নুয়ে আহিবলগীয়া ছবিৰ ঘোষনা কৰে । লগতে এই ছবি খনৰ পোষ্টাৰ ও মুক্তি লাভ কৰে। ছবি খনৰ পোষ্টাৰ ছ'চিয়েল মিডিয়াত বহুলভাৱে প্ৰচাৰ হৈছে লগতে দৰ্শক সকলেও যথেষ্ট খিনি ভাল পাইছে তাপছী পান্নুৰ নতুন ছবি 'থপ্পড়' ৰ পোষ্টাৰ । জানিব পৰা মতে এই ছবি খন মুক্তি লাভ কৰিব ২০২০ চনৰ ২৮ ফেব্ৰুৱাৰী তাৰিখে। তাৰ পূৰ্বে আজি ছবি খনৰ নিৰ্মাতাই ছবি খনৰ পোষ্টাৰ মুকলি কৰে ।\nতদুপৰি অভিনেত্ৰী তাপছী পান্নুয়ে ছবি খনৰ পোষ্টাৰ ছ'চিয়েল মিডিয়া প্ৰচাৰ কৰে আৰু লিখে যে , " কিয় এয়া মাত্ৰ সাধাৰণ কথা? প্ৰেমত সকলো উচিত নেকি? এয়া থপ্পড়ৰ প্ৰথমটো প্ৰকাশ" ।\nএই ছবি খনৰ পৰিচালনা কৰিছে অনুভৱ সিহ্নাই । লগতে প্ৰয়োজনা কৰিছে অনুভৱ সিহ্না, ৰিতেশ ছাহ আৰু হুচেইন দালালে ।\nউল্লেখযোগ্য যে ছবি নিৰ্মাতা অনুভৱ সিন্হাই এই ছবি খনৰ ট্ৰেইলৰ ৩১জানুৱাৰী তাৰিখে প্ৰকাশ কৰিব । ছবি খনৰ পোষ্টাৰত থকা বাক্যটোৱে দৰ্শকক ছবি খন সম্পৰ্কে চিন্তা কৰিবলৈ বাধ্য কৰাইছে ।\nতাপছী পান্নুৰ ছবি সমগ্ৰ ছবি জগতত এক বিশেষ স্থান লাভ কৰিছিল । এইবাৰ থপ্পড়ৰ জৰিয়তে আকৌ এবাৰ ছবি জগতত নতুনত্ব অনাৰ প্ৰয়াস ছবি নিৰ্মাতা অনুভৱ সিন্হাৰ ।ছবি নিৰ্মাতা অনুভৱ সিন্হাৰ আন এখন ছবি 'আৰ্টিকেল ১৫' ও দৰ্শকৰ যথেষ্ট জনপ্ৰিয়তা লাভ কৰিছিল। লগতে সমীক্ষকৰ প্ৰশংসাও লাভ কৰিছিল ছবি খনে । এই ছবি খন বাস্তৱ ঘটনাৰ ওপৰত আধাৰিত আছিল।\nআৰ্টিকল ১৫ ৰ পিছতেই অনুভৱ সিন্হা আকৌ এবাৰৰ থপ্পড় ছবিৰ লগত আহি আছে বলিউডৰ মাজলৈ ।\nআহিবলগীয়া ছবি থপ্পড়ত তাপছী পান্নুৰ লগতে অভিনয় কৰিব পভীল গুজৰাটী, টানভী আমিজ, নাইলা গ্ৰীৱাল, সূশীল দাহিয়া আৰু বহুতো বিশিষ্ট অভিনেতা অভিনেত্ৰী ।\nতাপচী পান্নু এগৰাকী আগশাৰীৰ অভিনেত্ৰী। তাপছী পান্নুয়ে পিংক , নাম ছাভানা, বেবী, বদলা , মিছন মংগল, মনমৰ্জিয়া আদি বিভিন্ন জনপ্ৰিয় ছবিত অভিনয় প্ৰদৰ্শন কৰিছে । বলিউডৰ লগতে বহু তামিল ছবিটো অভিনয় কৰিছে তাপছী পান্নুয়ে। তদুপৰি অভিনেত্ৰী গৰাকীয়ে 'চাব্বাছ মিথু' নামৰ আন এখন ছবিত অভিনয় প্ৰদৰ্শন কৰিব। এই ছবিখন ইণ্ডিয়া মহিলা ক্ৰিকেট দলৰ অধিনায়ক মিথালী ৰাজৰ ওপৰত আধাৰিত।\nঅন্য খবৰৰ বাবে পঢ়ক : ছলমান খানৰ নতুন ছবি ৰাধেৰ ২০ মিনিট হ’ব বিশেষ, কি আছে ছবি খনত\nভিডিঅ প্ৰতক্ষ্য কৰক : Watch | Saraswati Puja Celebration from Railway Higher Secondary School in Maligaon, Guwahati\nTags: Bollywood taapsee pannu


কিয় ১০ লাখ শিক্ষাৰ্থীৰ পৰীক্ষা অনিৰ্দিষ্ট কাললৈ বন্ধ শ্ৰীলংকাত? - Mahabahu.com\nকিয় ১০ লাখ শিক্ষাৰ্থীৰ পৰীক্ষা অনিৰ্দিষ্ট কাললৈ বন্ধ শ্ৰীলংকাত?\nকাগজৰ সংকট: পৰীক্ষা অনিৰ্দিষ্ট কাললৈ বন্ধ শ্ৰীলংকাত\nin Book, Economy, News, Newspaper, Printing, Special Report, Uncategorized, World\nপৰীক্ষা অনিৰ্দিষ্ট কাললৈ বন্ধ শ্ৰীলংকাত\nএক অকল্পনীয় অধ্যায় সমগ্ৰ বিশ্বতে আৰম্ভণি হ’বলৈ আৰম্ভ কৰিছে। সেয়া হ’ল কাগজৰ সংকট। সমগ্ৰ বিশ্বৰ কাগজ কলবোৰৰ উৎপাদন এতিয়া ক্ৰমান্বয়ে স্তিমিত হৈ পৰিবলৈ ধৰিছে। তাৰে প্ৰভাৱ অসমকে ধৰি ভাৰতবৰ্ষ উপমহাদেশৰ বিভিন্ন স্থানত যিদৰে পৰিবলৈ ধৰিছে, অষ্ট্ৰেলিয়াৰ পৰা আমেৰিকা পৰ্যন্ত সকলোতে সেই প্ৰভাৱৰ চিহ্ন প্ৰত্যক্ষ হৈছে। ইতিপূৰ্বে কিতাপ, ‘ছপাশাল, বাতৰিকাকত, কাগজ কলঃ ভয়ংকৰ সংকট সমগ্ৰ বিশ্বত’ শীৰ্ষক এক লেখা মহাবাহুত কিছু সপ্তাহ আগেয়ে প্ৰকাশ কৰা হৈছিল [ https://wp.me/p8cDQ4-1sc] আৰু সেই লেখাত কিছু গুৰুত্বপূৰ্ণ তথ্য ডাঙি ধৰা হৈছিল। যিসকল লোক ছপাশাল, বাতৰিকাকত, প্ৰকাশন সংস্থা আদিৰ সৈতে জড়িত – তেওঁলোকে প্ৰত্যক্ষ ভাবে গম পাইছে যে ‘কাগজ’ এতিয়া কেনে মহাৰ্ঘ হৈ পৰিছে। অসমত সম্প্ৰতি এটাও কাগজ কল সক্ৰিয় হৈ থকা নাই, আৰু অদূৰ ভৱিষ্যতে সক্ৰিয় হোৱাৰো কোনো ইঙ্গিত নাই। অসম চুক্তি স্বাক্ষৰিত হোৱাৰ পটভূমিত ১৯৮৫ চনৰে পৰাই যোগীঘোপাৰ ‘অশোক কাগজ কল’ শব্দ তিনিটা বহু হাজাৰ বাৰ ব্যৱহাৰ হ’ল, কিন্তু ‘গালো, বালো, খোলাকুটিৰ তাল’! জাগীৰোডৰ কাগজ কলৰ বিষয়ে, কাছাৰৰ কাগজ কলৰ বিষয়ে চৰ্বিত- চৰ্বন কৰিও কোনো লাভ নাই। মূলতঃ, অসমত এতিয়া কাগজ উৎপাদন নহয় আৰু অসম এতিয়া কাগজৰ ক্ষেত্ৰত সম্পূৰ্ণৰূপে অইনৰ ওপৰত নিৰ্ভৰশীল। এনে এক পটভূমিত ছপাশালৰ, গ্ৰন্থ প্ৰকাশকৰ, বাতৰিকাকতৰ প্ৰকাশন গোষ্ঠীৰ যি জ্বালা – সেয়া সকলোৱে অনুভৱ কৰিব নোৱাৰে; তাতে আকৌ ছপাকামৰ ওপৰত জি.এছ.টি. লগোৱা হৈছে ১৮% ! ইয়াৰে লগতে, কাগজৰ দাম প্ৰতি কিলোত প্ৰায় ৫০ টকাকৈ বৃদ্ধি পাইছে ‘লক-ডাউন’ চলা সময়তকৈ। যি কাগজৰ দাম আছিল আগতে প্ৰতি কিলোত ৬০ টকা, এতিয়া সেই কাগজৰ দাম ১১০ টকা! এই মাহটোতেই ভাৰতত কাগজৰ দাম বৃদ্ধি হৈছে প্ৰতি কিলোত ২৬ টকা! সেয়েহে, আগন্তুক দিনবোৰত গ্ৰন্থ, আলোচনী, বাতৰিকাকত, পাঠ্যপুথি, প্ৰসঙ্গপুথি আদিৰ জগতখনত কি দেখা পোৱা যাব – ভাবিবলৈও শংকা হয়। ইয়াৰ লগতে বিদ্যুতৰ নিৰিখ বৃদ্ধি, পেট্ৰল- ডিজেলৰ মূল্যবৃদ্ধি আদিয়েও কাগজৰ জগতখনক অধিক সংকটত পেলাইছে।\nঅসমৰ ক্ষেত্ৰত কি হয় – বিজ্ঞসকলে চিন্তা কৰিব, কিন্তু এই লেখাত ভাৰত উপমহাদেশৰ চুবুৰীয়া শ্ৰীলংকাৰ সাম্প্ৰতিক পৰিস্থিতি আমি ডাঙি ধৰিবলৈ আগবাঢ়িছো।\nকৰ’না মহামাৰীৰ প্ৰকোপত সমগ্ৰ বিশ্বতে বহুমাহ ধৰি স্কুল – কলেজ – পৰীক্ষা আদি বন্ধ হৈ আছিল। কিন্তু ইমানদিনৰ পিছত স্কুল – কলেজ খুলিল যদিও শ্ৰীলংকাত পুনৰ অনিৰ্দিষ্ট কাললৈ পৰীক্ষা বাতিল কৰা হ’ল। এই ‘বাতিল’ কৰ’নাৰ বাবে নহয়, এই বাতিলৰ বাবে দায়ী কাগজৰ সংকট। কাগজৰ সংকটৰ বাবে সমগ্ৰ শ্ৰীলংকাৰ ১০,০০,০০০ শিক্ষাৰ্থীৰ বাবে হ’বলগীয়া পৰীক্ষা অনিৰ্দিষ্ট কাললৈ বন্ধ কৰি দিয়া হ’ল। ২১ মাৰ্চ, ২০২২, সোমবাৰৰ পৰা শ্ৰীলংকাৰ বিভিন্ন স্কুলত পৰীক্ষা হোৱা কথা আছিল। কিন্তু কাগজৰ সংকট হেতুকে শ্ৰীলংকাৰ চৰকাৰে এনে অকল্পনীয় সিদ্ধান্ত ল’বলৈ বাধ্য হৈছে বুলি সংবাদ সূত্ৰৰ জৰিয়তে জানিব পৰা গৈছে। কাৰণ শ্ৰীলংকাৰ চৰকাৰৰ শিক্ষা বিভাগৰ গুদামত কাগজ নাই, আৰু বিদেশৰ পৰা কাগজ আমদানি কৰিবলৈও শ্ৰীলংকাৰ চৰকাৰৰ হাতত প্ৰয়োজনীয় ধন নাই। বৰ্তমান শ্ৰীলংকা এক ভয়ংকৰ আৰ্থিক পৰিস্থিতিৰ মাজত ককবকাই আছে, আৰু শ্ৰীলংকা স্বাধীন হোৱাৰ পিছৰে পৰা এনে পৰিস্থিতি কেতিয়াও হোৱা নাছিল।\nমূলতঃ শ্ৰীলংকাই কাগজ আমদানি কৰে। চিয়াঁহীও আমদানি কৰে শ্ৰীলংকাই। গতিকে পৰ্যাপ্ত পৰিমাণে বিদেশী মুদ্ৰা শ্ৰীলংকাৰ ৰাজকোষত নাই হেতুকে কাগজ, চিয়াঁহী আমদানি কৰিব পৰা নাই; গতিকে অনিৰ্দিষ্ট কাললৈ পৰীক্ষা বন্ধ কৰা হৈছে। প্ৰসঙ্গতে উল্লেখ কৰিব পাৰি যে আৰ্থিক সংকটৰ বাবে অসমতো পুৰণি প্ৰশ্নপত্ৰৰেই এইবাৰৰ মেট্ৰিক পৰীক্ষা অনুষ্ঠিত কৰা কাৰ্যক লৈ যথেষ্ট বিতৰ্ক সৃষ্টি হৈছে!\nকেৱল কাগজেই নহয়, খাদ্য সামগ্ৰীৰ পৰা আৰম্ভ কৰি পেট্ৰোলিয়াম সামগ্ৰী, ঔষধ – পাতি সকলোতে এতিয়া সংকট আৰম্ভ হৈছে শ্ৰীলংকাত। আৰ্থিক সংকট আৰু বৈদেশিক মুদ্ৰাৰ অভাৱৰ বাবে এনে পৰিস্থিতি সৃষ্টি হৈছে শ্ৰীলংকাত। যি কি নহওঁক, চৰকাৰৰ এনে সিদ্ধান্তৰ বাবে দ্বীপৰাষ্ট্ৰখনৰ লাখ লাখ শিক্ষাৰ্থীৰ ভৱিষ্যত অন্ধকাৰাচ্ছন্ন হৈ পৰিছে। কাৰণ, নতুনকৈ শ্ৰেণীত উঠিবলৈ হ’লে অপৰিহাৰ্য পৰীক্ষাই যদি অনুষ্ঠিত নহয়, এটাকৈ শিক্ষাবৰ্ষ নষ্ট নহ’ব নে? যদি পৰীক্ষাত নবহাকৈ সকলোকে উত্তীৰ্ণ কৰাই দিয়াও হয়, তেনে ক্ষেত্ৰত শিক্ষাৰ মানদণ্ড বা কেনে হ’ব? এইবোৰ প্ৰশ্ন এতিয়া শ্ৰীলংকাৰ আকাশে বতাহে উৰি ফুৰিছে।\nশ্ৰীলংকাৰ এতিয়া ঋণ পৰিশোধ কৰিবলৈ আছে ৬৯০ কোটি ডলাৰ। নতুনকৈ ঋণ দিব পাৰি নে নোৱাৰি – সেয়া বিশ্ববেংক কৰ্তৃপক্ষই বিবেচনা কৰিব। গতিকে এতিয়া শ্ৰীলংকাৰ চৰকাৰে কেৱলমাত্ৰ চীনৰ মুখলৈ লক্ষ্য কৰাৰ বাহিৰে কোনো পথ যেন খোলা নাই – এনে এক পৰিস্থিতিৰ সন্মুখীন হৈছে শ্ৰীলংকা! ইচ্ছা থাকিলেও এতিয়া শ্ৰীলংকাৰ চৰকাৰে পৰীক্ষা অনুষ্ঠিত কৰিব নোৱাৰে।\nকেৱল শ্ৰীলংকা নহয়, কাগজৰ সংকটৰ সন্মুখীন হৈছে এছিয়াৰ প্ৰায়বোৰ দেশ। ইউক্ৰেন-ৰাছিয়া যুদ্ধৰ প্ৰভাৱ পৰিছে কাগজ শিল্পতো। বিদেশৰ পৰা কাগজ উৎপাদনৰ মূল সামগ্ৰী ‘পাল্প’ বা কন্টেইনাৰ ভৰ্তি জঞ্জাল জাহাজত আহে। যুদ্ধৰ পটভূমিত জাহাজবোৰৰ চলাচল বন্ধ হৈ পৰিছে। ৰাছিয়াৰ কাগজ বহু দেশলৈ যায়, সেয়াও বন্ধ! ইউক্ৰেনেও বহু দেশক কাগজ যোগান ধৰে, সেয়াও বন্ধ। ইতিমধ্যে ইউৰোপ ভুক্তভোগী হৈছেই। কাগজ আৰু বোৰ্ড এতিয়া সমগ বিশ্বত হৈ পৰিছে অতি মহাৰ্ঘ! অসমত কি হয় – সেয়াও সময়ে ডাঙি ধৰিব।


UPI 123 Pay কি? এই সুবিধা কেনেকৈ গ্ৰহন কৰিব আপুনি ?\nকিছুদিন আগতে ভাৰতীয় ৰিজাৰ্ভ বেঙ্কে UPI 123Pay নামৰ ফিচাৰ ফোনৰ বাবে ইউনিফাইড পেমেণ্টছ ইণ্টাৰফেচ (UPI) সেৱা আৰম্ভ কৰিছে। বৰ্তমান স্মাৰ্ট ফোনত UPI ৰ দক্ষ প্ৰৱেশাধিকাৰ উপলব্ধ। দেশত 40 কোটিতকৈও অধিক ফিচাৰ ফোন মোবাইল গ্ৰাহক আছে বুলি বিবেচনা কৰি UPI 123Pay-য়ে এনে ব্যৱহাৰকাৰীসকলৰ বাবে UPI প্ৰৱেশ কৰাৰ বিকল্পবোৰ বস্তুগতভাৱে উন্নত কৰিব।\nআপোনাৰ ফোনত UPI123 সেৱা ব্যৱহাৰ কৰিবলৈ UPI ID এটা সৃষ্টি কৰাটো গুৰুত্বপূৰ্ণ। সৃষ্টি কৰিবলৈ, ফোনত এটা UPI ID*99#ডায়েল কৰক, আপোনাৰ বেঙ্কৰ নাম বাছনি কৰক, আৰু আপোনাৰ ডেবিট কাৰ্ডৰ অন্তিম ছয়টা সংখ্যা প্ৰবিষ্ট কৰক, আৰু আপোনাৰ কাৰ্ডৰ ম্যাদ উকলি যোৱা নম্বৰ। এইটো সম্পূৰ্ণ হোৱাৰ পিছত, আপোনাক আপোনাৰ UPI পিন ছেটআপ কৰিবলৈ কোৱা হ'ব। এতিয়া, আপোনাৰ UPI ID সক্ৰিয় কৰা হ'ব।\nUPI123 কেনেদৰে ব্যৱহাৰ কৰিব?\nআপোনাৰ ফোনত IVR নম্বৰ 08045163666 ডায়েল কৰিব লাগিব।\nIVR মেনুৰ #On, আপোনাৰ পছন্দৰ ভাষা বাছনি কৰক।\nএতিয়া UPI ৰ সৈতে সংযুক্ত বেঙ্কটো বাছনি কৰক\nবিৱৰণ নিশ্চিত কৰিবলৈ প্ৰেছ কৰক '1'\nআপোনাৰ ম'বাইল নম্বৰ ব্যৱহাৰ কৰি টকা প্ৰেৰণ কৰিবলৈ '1' Press কৰক\nপ্ৰাপ্তকৰ্তাৰ ম'বাইল নম্বৰ #Enter কৰক\nবিৱৰণবোৰ #Confirm কৰক\nএতিয়া আপুনি স্থানান্তৰ কৰিব বিচৰা পৰিমাণটো প্ৰবিষ্ট কৰক।\nআপোনাৰ UPI পিন প্ৰবিষ্ট কৰক আৰু ধন স্থানান্তৰ কৰ্তৃত্ব দিয়ক।\nব্যৱহাৰকাৰীসকলে বন্ধু বৰ্গ আৰু পৰিয়ালক পৰিশোধ আৰম্ভ কৰিব পাৰে, ইউটিলিটি বিল পৰিশোধ কৰিব পাৰে, তেওঁলোকৰ বাহনৰ ফাষ্ট টেগ ৰিচাৰ্জ কৰিব পাৰে, ম'বাইল বিল পৰিশোধ কৰিব পাৰে আৰু লগতে ব্যৱহাৰকাৰীসকলক একাউণ্ট বেলেন্স পৰীক্ষা কৰিবলৈ অনুমতি দিব পাৰে। গ্ৰাহকসকলে বেঙ্ক একাউণ্ট লিংক কৰিব বা UPI পিন ছেট বা সলনি কৰিব পাৰিব।\nUPI123Pay ৰ চাৰিটা সুবিধা :\nএপ্প-আধাৰিত কাৰ্যক্ষমতা: ফিচাৰ ফোনত এটা এপ্প ইনষ্টল কৰা হ'ব যাৰ জৰিয়তে স্মাৰ্টফোনত উপলব্ধ কেইবাটাও ইউপিআই ফাংচন ফিচাৰ ফোনত উপলব্ধ হ'ব।\nমিছকল: ই ফিচাৰ ফোন ব্যৱহাৰকাৰীসকলক তেওঁলোকৰ বেঙ্ক একাউণ্টত প্ৰৱেশ কৰিবলৈ আৰু নিয়মীয়া লেনদেন যেনে প্ৰাপ্ত কৰা, পুঁজি স্থানান্তৰ কৰা, নিয়মীয়া ক্ৰয়, বিল পৰিশোধ আদি কৰিবলৈ অনুমতি দিব ব্যৱসায়িক আউটলেটত প্ৰদৰ্শিত নম্বৰত মিছকল দি। ইউ.পি.আই. পিন প্ৰবিষ্ট কৰি লেনদেনটো প্ৰমাণিত কৰিবলৈ গ্ৰাহকে এটা ইনকামিং কল প্ৰাপ্ত কৰিব।\nইণ্টাৰেক্টিভ ভইচ ৰেচপন্স (আইভিআৰ): পূৰ্ব-নিৰ্ধাৰিত আইভিআৰ নম্বৰৰ জৰিয়তে ইউ.পি.আই. পৰিশোধৰ বাবে ব্যৱহাৰকাৰীসকলে তেওঁলোকৰ ফিচাৰ ফোনৰ পৰা পূৰ্ব নিৰ্ধাৰিত নম্বৰলৈ এটা সুৰক্ষিত কল আৰম্ভ কৰিব লাগিব আৰু ইণ্টাৰনেট সংযোগ অবিহনে বিত্তীয় লেনদেন আৰম্ভ কৰিবলৈ সক্ষম হ'বলৈ ইউ.পি.আই. অন-বৰ্ডিং আনুষ্ঠানিকতা সম্পূৰ্ণ কৰিব লাগিব।\nপ্ৰক্সিমিটি ধ্বনি-আধাৰিত পৰিশোধ: ই যিকোনো ডিভাইচত সম্পৰ্কহীন, অফলাইন, আৰু নৈকট্য ডাটা যোগাযোগ সক্ষম কৰিবলৈ ধ্বনি তৰংগ ব্যৱহাৰ কৰে।


Elmox Cv in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Elmox Cv ar byavahar, ppali, parshwakriya, upkaar, kriya-pratikriya aaru satarkatabani\nCeflab Cv (1 प्रकार उपलब्ध) Cefodin Cv (1 प्रकार उपलब्ध) Cefomarc Cv (1 प्रकार उपलब्ध) Cfx Cv (1 प्रकार उपलब्ध) Clavtax O (2 प्रकार उपलब्ध) Clvu (1 प्रकार उपलब्ध) Declav (1 प्रकार उपलब्ध) Delbi Cv (1 प्रकार उपलब्ध) Eximon C (1 प्रकार उपलब्ध)\nElmox Cv ৰ লাভ আৰু ব্যৱহাৰসমূহ- Elmox Cv Benefits & Uses in Assamese- Elmox Cv ar laabh aaru byavaharsamuh\nElmox Cv ৰ পালি আৰু সেয়া কেনেদৰে ল'ব- Elmox Cv Dosage & How to Take in Assamese - Elmox Cv ar paali aaru xeya kenedore lobo\nElmox Cv ৰ পাৰ্শ্চক্ৰিয়াসমূহ- Elmox Cv Side Effects in Assamese- Elmox Cv ar parshwakriyasamuh\nElmox Cv সংক্ৰান্ত সতৰ্কতাবাণীসমূহ- Elmox Cv Related Warnings in Assamese- Elmox Cv xonkranta xatarkatabanisamuh\nঅইন দৰৱৰ সৈতে Elmox Cvৰ গুৰুতৰ ক্ৰিয়া-প্ৰতিক্ৰিয়া- Severe Interaction of Elmox Cv with Other Drugs in Assamese- Oinor xoite Elmox Cv ar gurutor kriya-pratikriya\nElmox Cv মতভেদসমূহ- Elmox Cv Contraindications in Assamese- Elmox Cv nishedhsamuh\nElmox Cv ৰ বিষয়ে সততে সোধা প্ৰশ্নসমূহ- Frequently asked Questions about Elmox Cv in Assamese- Elmox Cv ar bikhoye satate xodha prashnasamuh\nখাদ্য আৰু মদৰ সৈতে Elmox Cv ক্ৰিয়া-প্ৰতিক্ৰিয়া- Elmox Cv Interactions with Food and Alcohol in Assamese- khadya aaru modor xoite Elmox Cv kriya-pratikriya\nElmox Cv ৰ লাভ আৰু ব্যৱহাৰসমূহ - Elmox Cv Benefits & Uses in Assamese - Elmox Cv ar laabh aaru byavaharsamuh\nElmox Cv তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nElmox Cv ৰ পালি আৰু সেয়া কেনেদৰে ল'ব - Elmox Cv Dosage & How to Take in Assamese - Elmox Cv ar paali aaru xeya kenedore lobo\nElmox Cv-ৰ উপাদানসমূহ - Elmox Cv Active Ingredients in Assamese - Elmox Cv-ar upadaansamuh\nElmox Cv ৰ পাৰ্শ্চক্ৰিয়াসমূহ - Elmox Cv Side Effects in Assamese - Elmox Cv ar parshwakriyasamuh\nগৱেষণাৰ ভিত্তিত, Elmox Cv ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nElmox Cv সংক্ৰান্ত সতৰ্কতাবাণীসমূহ - Elmox Cv Related Warnings in Assamese - Elmox Cv xonkranta xatarkatabanisamuh\nElmox Cv-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nElmox Cv গৰ্ভাবস্থাৰ সময়ত গ্ৰহণ কৰা সুৰক্ষিত।\nElmox Cv-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nElmox Cv এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Elmox Cv কি প্ৰভাৱ দেখা গৈছে?\nElmox Cvৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Elmox Cv কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Elmox Cv গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Elmox Cv ৰ কি প্ৰভাৱ দেখা গৈছে?\nহৃদয় ৰ বাবে Elmox Cv ক্ষতিকাৰক নহয়।\nঅইন দৰৱৰ সৈতে Elmox Cvৰ গুৰুতৰ ক্ৰিয়া-প্ৰতিক্ৰিয়া - Severe Interaction of Elmox Cv with Other Drugs in Assamese - Oinor xoite Elmox Cv ar gurutor kriya-pratikriya\nElmox Cv তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nElmox Cv মতভেদসমূহ - Elmox Cv Contraindications in Assamese - Elmox Cv nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Elmox Cv লোৱা অনুচিত যাতে -\nElmox Cv ৰ বিষয়ে সততে সোধা প্ৰশ্নসমূহ - Frequently asked Questions about Elmox Cv in Assamese - Elmox Cv ar bikhoye satate xodha prashnasamuh\nএই Elmox Cv-এ অভ্য়াস বা নিচাৰ সৃষ্টি কৰে নেকি?\nনহয়, Elmox Cvয়ে অভ্যাসৰ সৃষ্টি নকৰে।\nElmox Cv লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Elmox Cvয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Elmox Cv লওক।\nনহয়, Elmox Cvয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Elmox Cv ক্ৰিয়া-প্ৰতিক্ৰিয়া - Elmox Cv Interactions with Food and Alcohol in Assamese - khadya aaru modor xoite Elmox Cv kriya-pratikriya\nখাদ্য আৰু Elmox Cvৰ ক্ৰিয়া-প্ৰতিক্ৰিয়া\nElmox Cv য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Elmox Cvৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Elmox Cvৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nElmox Cv ৰ অনুকল্প - Substitutes for Elmox Cv in Assamese\nআপুনি বা আপোনাৰ পৰিয়ালৰ কোনোবাই Elmox Cv লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Elmox Cv ব্যৱহাৰ কৰিছিল নেকি?\nআপুনি কিমান পৰিমাণে Elmox Cv সেৱন কৰিছিল?\nআপুনি Elmox Cv ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Elmox Cv সেৱন কৰে?


‘বেলেগৰ ইজ্জত লৈ আজি তেওঁ সাংসদ হৈছে, টকা-প‌ইচা গোটাইছে’; কোনে ক’লে এই কথা?\n‘বেলেগৰ ইজ্জত লৈ আজি তেওঁ সাংসদ হৈছে, টকা-প‌ইচা গোটাইছে’; কোনে কাক উদ্দেশ্যি ক’লে এই কথা?\nNovember 25, 2021 3:12 pm\nচাহ জনজাতিৰ অধিকাৰৰ বাবে মাত মাতি নিৰ্যাতনৰ বলি হোৱা লক্ষ্মী ওৰাং। ফটো: নৰ্থইষ্ট নাও।\nবেলেগৰ ইজ্জত লৈ আজি তেওঁ সাংসদ হৈছে, টকা-প‌ইচা গোটাইছে। কিন্তু আজিলৈকে এদিনো মোৰ খবৰ লোৱা নাই। মোক লৈ তেওঁ সাংসদ হৈছে, বিধায়ক হৈছে এটা সময়ত। নিজৰ চিটটো বচাবলৈ মনে মনে বহি আছে , সুখ দুখৰ কথা বুজি নাপায়। আমি সংবিধানত থকা মতে ST বিচাৰিছো। এই প্ৰচণ্ড ক্ষোভ এগৰাকী ভূক্তভোগী মহিলাৰ।\nসমগ্ৰ দেশ জোঁকাৰি যোৱা ২০০৭ চনৰ ২৪ নম্বেৱৰ দিনটোতে জনজাতিকৰণ দাবী কৰিব গৈ প্ৰাপ্য বিচাৰি গুৱাহাটীৰ বেলতলাত বিবস্ত্ৰা হৈ নিৰ্যাতনৰ সন্মুখীন হ’ব লগা হৈছিল লক্ষ্মী ওৰাং৷ বিশ্বৰ আগত লজ্জিত হ’ব লগা হৈছিল সমগ্ৰ দেশবাসী।\nসেই তাৰিখৰ পৰাই এই দিনটো আদিবাসী অধিকাৰ দিৱস হিচাপে পালন কৰি অহা হৈছে আৰু এইবাৰো প্ৰায় ৫০০০ গচতকৈও অধিক বন্তি জ্বলাই জাতিৰ বাবে শ্বহীদ হোৱা সকললৈও শ্ৰদ্ধাঞ্জলী জ্ঞাপন কৰা হয় ৷\nAlso Read: Babu Bhaiya বিশ্বৰ কোটি কোটি অনুৰাগীৰ মৰম বুটলিবলৈ সক্ষম হোৱা বাবু ভাইয়া শিৱসাগৰৰ ৰাজপথত\nকিন্তু এই অনুষ্ঠানতে ক্ষোভৰ বৰ্হিঃপ্ৰকাশ ঘটে ভূক্তভোগী লক্ষ্মী ওৰাঙৰ। বেলতলা কাণ্ডৰ সময়ছোৱাত বৰ্তমানৰ মুখ্যমন্ত্ৰী ড’ হিমন্ত বিশ্ব শৰ্মাৰ নয়নৰ মণি হিচাপে খ্যাত পল্লৱ লোচন দাসে লক্ষ্মী ওৰাঙৰ নাম লৈ ৰাজনৈতিক জীৱনৰ পাতনি মেলাৰ পিছত এতিয়া লক্ষ্মী ওৰাঙৰ খবৰ লবলৈ তেওঁৰ সময় নাই।\nআনকি বুজি নাপায় চাহ শ্ৰমিক তথা আদিবাসী সকলৰ সুখ দুখৰ কথা বৰ্তমানৰ সাংসদ জনে। ছাত্ৰ সংগঠনক নেতৃত্ব দি লক্ষ্মী ওৰাঙৰ আলম লৈ ৰাজনৈতিক জীৱনৰ সোণালী দলিচাত খোজ দিয়া সাংসদ পল্লৱ লোচনে আজি পাহৰিলে লক্ষ্মী ওৰাঙৰ কথা,পাহৰিলে ন্যায় প্ৰদানৰ বাবে মাত দিবলৈ।\nআদিবাসী সকলৰ বাবে মাত মাতিবলৈ গৈ সমগ্ৰ দেশ জোঁকাৰি যোৱা বেলতলা কাণ্ডৰ ১৪ টা বছৰ অতিক্ৰম কৰাৰ পিছতো ন্যায় নাপালে নিৰ্যাতিত হ’ব লগা লক্ষ্মী ওৰাঙে, কংগ্ৰেছ চৰকাৰে হ‌ওক অথবা বিজেপি চৰকাৰে হ‌ওক নিদিলে জনজাতিৰ কৰণৰ মৰ্যাদা।\nAlso Read: পুনৰ আৰম্ভ হ’ব ‘কা’ৰ বিৰুদ্ধে ৰাজপথত আন্দোলন;ঘোষণা লুৰীণজ্যোতি গগৈৰ\nপ্ৰতিবাদৰ কণ্ঠ বুজি পোৱা এসময়ৰ ছাত্ৰ নেতা আৰু বৰ্তমান তেজপুৰ লোকসভা সমষ্টিৰ সাংসদ পল্লৱ লোচন দাসে বুজি নাপায় এতিয়া প্ৰতিবাদী কণ্ঠ। মাত মতা নাই জনজাতিকৰণৰ বাবে, চাহ শ্ৰমিক সকলৰ বাবে বৃদ্ধি কৰিব লগা দিন হাজিৰাৰ বাবে। ফলত ক্ষোভিত হৈ পৰিছে লক্ষ্মী ওৰাং ৷ আৰু ক্ষোভৰ বৰ্হিঃপ্ৰকাশ ঘটাই এইদৰে তুলাধূনা দিয়ে বৰ্তমানৰ সাংসদ পল্লৱ লোচন দাসক ৷


একাংশ আৰক্ষীৰ বিৰুদ্ধে ন্যায়িক তদন্তঃ মুখ্যমন্ত্ৰীৰ মন্তব্যৰ পিছত কি প্ৰতিক্ৰিয়া প্ৰকাশ কৰিলে সাংসদে? judicial-enquiry-against-assam-police-MP-kamakhya-Tasa-ract-after-CM-himanta-biswa-sarmas-remarks-tvgoutam-hb– News18 Assam\nএকাংশ আৰক্ষীৰ বিৰুদ্ধে ন্যায়িক তদন্তঃ মুখ্যমন্ত্ৰীৰ মন্তব্যৰ পিছত কি প্ৰতিক্ৰিয়া প্ৰকাশ কৰিলে সাংসদে?\nUpdated:June 12, 2021, 11:23 AM IST\n" মুখ্যমন্ত্ৰীগৰাকীয়ে জাষ্টিফাইড কথা কৈছে । মুখ্যমন্ত্ৰী ডাঙৰীয়াই কাৰোবাৰ নিৰ্দিষ্ট অভিযোগ থাকিলে সেয়া দিবলৈ কৈছে।'\nLast Updated: June 12, 2021, 11:23 AM IST\nঅসম আৰক্ষীৰ একাংশ বিষয়াৰ ওপৰত ন্যায়িক তদন্ত দাবী কৰিছিল সাংসদ কামাখ্যা প্ৰসাদ তাছাই। এই সন্দৰ্ভত মুখ্যমন্ত্ৰী হিমন্ত বিশ্ব শৰ্মাই প্ৰতিক্ৰিয়া প্ৰকাশ কৰি কৈছিল যে, দুৰ্নীতি ৰাজনৈতিক নেতাইয়ো কৰে , আৰক্ষী বিষয়াইয়ো কৰে। কিন্তু এই সন্দৰ্ভত নিৰ্দিষ্ট অভিযোগ লাভ কৰিলেহে নিৰ্দিষ্ট পদ্ধতিৰে তদন্ত কৰিব পৰা যায়। আনকি কাৰোবাৰ অভিযোগ থাকিলে সেয়া লিখিত ৰূপত দিয়াৰ লগতে তদন্তৰ বাবে নিজৰ জৱানবন্দী লিপিবদ্ধ কৰিবলৈ সকলোকে আহ্বান জনাইছিল মুখ্যমন্ত্ৰীগৰাকীয়ে। মুখ্যমন্ত্ৰীৰ এই মন্তব্যৰ পিছতে পুনৰ নিজৰ মত ব্যক্ত কৰিলে সাংসদ কামাখ্যা প্ৰসাদ তাছাই।\nঅসমত নতুন চৰকাৰ গঠন হোৱাৰ এমাহৰ ভিতৰতে ড্ৰাগছকে মুখ্য কৰি বিভিন্ন অপৰাধজনিত কাম-কাজ ৰোধ কৰাৰ ক্ষেত্ৰত অভূতপূৰ্ব সফলতা অৰ্জন কৰিছে অসম আৰক্ষীয়ে। কিন্তু ইয়াৰ পূৰ্বে আৰক্ষীৰ এই তৎপৰতা কিয় দেখিবলৈ পোৱা নগৈছিল সেই প্ৰশ্ন উত্থাপন কৰি সাংসদ কামাখ্যা প্ৰসাদ তাছাই অসম আৰক্ষীৰ একাংশ বিষয়াৰ ওপৰত ন্যায়িক তদন্ত কৰিবলৈ চৰকাৰক আহ্বান জনাইছিল।\nইয়াৰ পিছতে মুখ্যমন্ত্ৰী ডঃ হিমন্ত বিশ্ব শৰ্মাই এই সন্দৰ্ভত প্ৰতিক্ৰিয়া ব্যক্ত কৰিছিল । মুখ্যমন্ত্ৰীগৰাকীৰ মন্তব্যৰ পিছত পুনৰ প্ৰতিক্ৰিয়া বিচৰা হৈছিল সাংসদগৰাকীৰ পৰা। সাংসদ তাছাই মুখ্যমন্ত্ৰীগৰাকীৰ মন্তব্য যুক্তিসঙ্গত বুলি মত ব্যক্ত কৰি কয় যে, মুখ্যমন্ত্ৰীৰ ওচৰত কোনো আৰক্ষী বিষয়াৰ বিৰুদ্ধে ব্যক্তিগতভাৱে মোৰ অভিযোগ দিবলগীয়া নাই। তেওঁ এই আহ্বান জনাইছিল অসম আৰক্ষীৰ দায়বদ্ধতাৰ ওপৰত প্ৰশ্ন কৰিহে।\n" মুখ্যমন্ত্ৰীগৰাকীয়ে জাষ্টিফাইড কথা কৈছে। মুখ্যমন্ত্ৰী ডাঙৰীয়াই কাৰোবাৰ নিৰ্দিষ্ট অভিযোগ থাকিলে সেয়া দিবলৈ কৈছে। মোৰ কোনো নিৰ্দিষ্ট অভিযোগ নাই। মই আৰক্ষীৰ দায়িত্ববোধক লৈহে প্ৰশ্ন উৎথাপন কৰিছিলো। মুখ্যমন্ত্ৰী ডাঙৰীয়াই আৰক্ষীৰ সংস্কাৰৰ বাবে যি ব্যৱস্থা হাতত লৈছে তাৰ বাবে মই পুনৰ তেখেতক ধন্যবাদ জনাইছো। ", ৰাজ্যসভাৰ সাংসদ কামাখ্যা প্ৰসাদ তাছাই এনেদৰে কয় ।\nসাংসদ তাছাই শেহতীয়াকৈ অসম আৰক্ষীত ব্যাপক সংস্কাৰৰ বাবে মুখ্যমন্ত্ৰী শৰ্মাই গ্ৰহণ কৰা পদক্ষেপৰ ভূয়সী প্ৰশংসা কৰে। সাংসদগৰাকীৰ মতে নৱ প্ৰজন্মই প্ৰথমবাৰৰ বাবে দেখিবলৈ পাইছে আৰক্ষীত ব্যাপক সংস্কাৰৰ বাবে চৰকাৰে গ্ৰহণ কৰা এনে পদক্ষেপৰ দৃশ্য।\nFirst published: June 12, 2021, 11:10 AM IST\nMP Kamakhya Prasad Tasa


কেক্‌টাছ - অসমীয়া ৱিকিপিডিয়া\nকেকটাছ উদ্ভিদজগতৰ কেৰিওফিললছ (Caryophyllales) বৰ্গৰ অন্তৰ্গত কেকটাছীআই (Cactaceae) পৰিয়ালৰ এবিধ উদ্ভিদ। কেকটাছ শব্দটি গ্ৰীক ভাষাৰ কেকটোছ (κάκτος, kaktos) শব্দটোৰ পৰা উদ্ভৱ হৈছে। গ্ৰীক দাৰ্শনিক (Theophrastus) থিওফ্ৰেছ্টাছে এবিধ কাঁইটিয়া উদ্ভিদৰ বৰ্ণনা কৰিবলৈ প্ৰথমে এই শব্দটি ব্যৱহাৰ কৰিছিল। কেকটাছ বহু ধৰণৰ আকৰ্ষনীয় ৰূপত পোৱা যায়। বহুটো কাৰণত ই আন উদ্ভিদৰ পৰা পৃথক৷ কেকটাছৰ অন্যতম বৈশিষ্ট্য হ'ল ইয়াৰ পানী সঞ্চয় কৰি ৰখাৰ কৌশল৷ কিছুমান কেকটাছক জেওৰা হিচাপে ব্যৱহাৰ কৰা হয়৷ অসমত সিজু নামৰ দেখাত কেকটাছৰ দৰে অন্য এবিধ গছ পোৱা যায়। দেখিবলৈ একেধৰনৰ হোৱা স্বত্বেও, সিজু গছ কিন্তু কেকটাছ জাতিৰ অন্তৰ্গত নহয়। সিজুৰ বৈজ্ঞানিক নাম হৈছে ইউফোৰবীয়া এন্তিকুওৰাম (Euphorbia antiquorum)। অৰ্থাৎ, সিজু ইউফোৰবীয়া জাতিৰ অন্তৰ্গত। \nজীৱাশ্ম কাল: ৩৫ নিযুত বছৰ\n3 খাদ্য হিচাপে\n4 কেকটাছৰ বিভিন্ন প্ৰকাৰ\nবিভিন্ন আকাৰ-আকৃতিয়ে গছজোপাৰ সোণত-সুৱগা চৰায় ৷ সূৰ্যৰ প্ৰত্যক্ষ পোহৰ ইয়াৰ বাবে অনিষ্টকাৰী যদিও ৰাতিপুৱাৰ পোহৰ কেকটাছৰ বাবে লাগতিয়াল৷ কম পানী পৰা ঠাইত,বিশেষকৈ বৰষুণৰ পৰা আঁতৰত, ইয়াক ৰাখিব লাগে৷ ৰূপান্তৰিত পাত আৰু কাঁইটৰদ্বাৰা গছজোপাই ইয়াৰ পানী সংৰক্ষক কোষবোৰক প্ৰখৰ ৰ'দৰপৰা ৰক্ষা কৰে৷ কিছুমান উদ্ভিদৰ পাতবোৰৰ আকাৰ সংখ্যাত কমি গৈ নলী বা গোলাকাৰ হৈ পৰি বাষ্পীভৱনৰ মাত্ৰা কমায়৷ ইয়াৰ শিপাবোৰ যথেষ্ট দীঘল হয়৷ সাধাৰণতে ৰসাল আৰু মঙহাল কাণ্ডত থকা পাতবোৰ কাঁইটলৈ ৰূপান্তৰিত হৈ আত্মৰক্ষাৰ অংগ হিচাপে কাম কৰে৷\nফুলবোৰ ৰঙা,বেঙুনীয়া,হালধীয়া,গুলপীয়া আদি বিভিন্ন ৰঙৰ হোৱা দেখা যায়৷\nখাদ্য হিচাপেসম্পাদনা কৰক\nকেকটাছৰ বহুতো গোত্ৰক মানুহে খাদ্য হিচাপেও ব্যৱহাৰ কৰে৷ উদাহৰণস্বৰূপে সাগৰফেনাক (Prickly pear) আমেৰিকাত বসবাস কৰা স্পেনিছ ভাষী লোকে স্কাৰ্ভি বেমাৰ নিৰাময়ৰ বাবে খাদ্য হিচাপে ব্যৱহাৰ কৰে৷ ইয়াৰে বহু প্ৰজাতিৰ গুটিবোৰ গুৰা কৰি সেই গুৰি কে'ক তৈয়াৰ কৰাত ব্যৱহাৰ কৰা হয়৷ \nকেকটাছৰ বিভিন্ন প্ৰকাৰসম্পাদনা কৰক\nসংকটজনকভাৱে বিপন্ন হোৱা Ariocarpus kotschoubeyanus কেকটাছৰ ফুল।\nডাঙৰ ফুলধাৰী একিনোপছিছ (Echinopsis) কেকটাছ।\nবৃক্ষৰূপী কেকটাছ (Pereskia aculeata)।\nএবিধ পৰাশ্ৰয়ী(Epiphytic) কেকটাছ (Rhipsalis paradoxa)।\n↑ 1.0 1.1 1.2 ড° গায়ত্ৰী অগ্নিবৰা (খাৰঘৰীয়া) (১ - ১৫ ডিছেম্বৰ ২০১২). "কেকটাছ - এবিধ ৰসাল আৰু কৌতূহলী উদ্ভিদ". প্ৰান্তিক খণ্ড ৩২শ বছৰ (১ম সংখ্যা): পৃষ্ঠা ৩২.\nৱিকিমিডিয়া কমন্সত Cactaceae সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=কেক্‌টাছ&oldid=150817"ৰ পৰা সংকলিত\nLast edited on 19 June 2015, at 18:53\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=35259।\nএই পৃষ্ঠাখন ১৯ জুন, ২০১৫ তাৰিখে ০০:২৩ বজাত অন্তিম সংশোধন কৰা হৈছিল।


মেম মাৰাক সমীপেষু - A Letter To My Teacher\nমেম মাৰাক সমীপেষু – A Letter to my Teacher\nBy: Meenakshi Baishya\nশ্ৰদ্ধা আৰু মৰমৰ মেম,\nআপোনাৰ অফিচ ৰূমত সোমায়েই প্রথমে আপোনাৰ টেবুলত থকা পাহাৰ সদৃশ কিতাপবোৰলৈ মোৰ চকু যায়। কিমান যে কিতাপ আছে কোঠাটোত..টেবুল..আলমাৰি..ৰেক..চকী..সকলোতে!\nআপোনাৰ অফিচ ৰূমৰ দৰ্জাত চুচুক-চামাককৈ থিয় হৈ যেতিয়া মই “মেম” বুলি মাতষাৰ দিছিলোঁ আৰু আপুনি যেতিয়া “য়েছ” বুলি কৈ কম্পিউটাৰ স্ক্ৰীনৰ পৰা ঘূৰি চাইছিল কিয় জানো এনেকুৱা লাগিছিল পৃথিৱীৰ সবাতোকৈ নিৰাপদ ঠাইত আহি উপস্থিত হৈছোঁ। জীৱনত কেতিয়াও শিক্ষক-শিক্ষয়িত্ৰীৰ সন্মুখত বহি নোপোৱা মইজনীক যেতিয়া আপুনি “প্লিজ চি্ত ডাউন” বুলি কৈছিল, মই আৰম্ভণিতে খুব অসহজবোধ কৰিছিলো। কিন্তু স্নাতকোত্তৰ ডিগ্ৰী পাঠ্যক্ৰম অনুসৰি যিহেতু ডিজাৰ্টেশন লাগে আৰু সেই সূত্ৰে আপোনাক গাইড হিচাপে যেতিয়া পালোঁ তেতিয়া সঘনাই আপোনাৰ অফিচ ৰূমলৈ যোৱা কৰিলো। আপোনাৰ অফিচ ৰূমৰ ভাইভাবোৰ মোৰ ভয় আৰু ভাল দুয়োটাই লাগিছিল । আপোনাৰ কিমান যে প্ৰশ্নৰ উত্তৰ দিয়ায়ে নহ’ল…যেনে, এটা ধাৰণা বা কন্চেপ্ বুজাবলৈ আপুনি যেতিয়া সুধিছিল মই কি কৰি ভাল পাওঁ? চিনেমা চাই? মোৰ কোৱা নহ’ল যে মই আত্মজীৱনীমূলক কিতাপ পঢ়ি ভাল পাওঁ..বহুত! মোৰ কোৱা নহ’ল যে মই কিয় গৌহাটী বিশ্ববিদ্যালয়ত নপঢ়িলো অথচ মেৰিট্ লিষ্টত নামটো আছিল (মই নিজকে নতুনকৈ অন্বেষণ কৰিব বিচাৰিছিলো)। মোৰ কোৱা নহ’ল পিছলৈ মই চুলি কিয় চুটিকৈ কাটিছিলো (আপোনাৰ নিচিনা দেখিবলৈ)। আপুনি যেতিয়া মোৰ এটা অধ্যায়ৰ প্ৰথমৰ দুটা শাৰী পঢ়ি “চো পোয়েটিক্” বুলি কৈছিল.. মোৰ কোৱা নহ’ল ৰাতি দুই বজাত লিখা ডিজাৰ্টেশনৰ অধ্যায়ৰ ভাষা কাব্যিক নোলায় আৰুনো কি হ’ব?! এৰা কথাবোৰ ক’বলৈ নহ’ল!\nআকৌ মোৰো কিমান যে কথা সুধিবলৈ থাকি গ’ল।যেনে,মোৰ সুধিবলৈ মন আছিল আপুনি আশে-পাশে ইমান কুকুৰ লৈ কিয় ফুৰে? মোৰ সুধিবলৈ মন আছিল আপুনি পঢ়া-শুনাৰ উপৰি অন্য কি কৰি ভাল পায়? মোৰ জানিবলৈ বহুত মন আছিল আপুনি বাৰু প্রত্যেকটা কথা কেনেকৈ ইমান মন দি শুনিব পাৰে বা লগতে কেনেকৈ একেলেথাৰিয়ে মনতো ৰাখিব পাৰে? বহুবাৰ মন কৰিছিলোঁ, ৰাষ্টাত ক’ৰবাত সৰু ল’ৰা-ছোৱালী দেখিলেই মাতিবলৈ ওচৰলৈ গুচি গৈছিল, সৰু ল’ৰা-ছোৱালী বহুত ভাল পাই চাগে ন?এৰা, সময় যথেষ্ট আছিল নে !\nএতিয়া চালে এবছৰ যথেষ্ট কম আছিল..কিন্তু সেই এবছৰত জীৱন বা গৱেষণা সম্পৰ্কত আপোনাৰ পৰা যিখিনি শিকিলোঁ সেয়া কোনো কাৰণতে কম নাছিল! আপুনি প্ৰায়ে কৈছিল, এতিয়া ভালকৈ শিকি-বুজি লোৱা তেতিয়াহে ভৱিষ্যতে কামবোৰ ভালকৈ কৰিবলৈ পাৰিবা আৰু সেইবাবে হয়তো বাৰে-বাৰে ঘূৰাইছিল..প্ৰত্যেকটো অধ্যায় আৰু নিখুঁত কৰি অনাটো বিচাৰিছিল। এবাৰ বহুদিনৰ অন্তৰালত, মই যেতিয়া দেখুৱাবলৈ গৈছিলো, আপুনি মোৰ লিখাখিনি চকু ফুৰাই থকাৰ মাজতে “হাউ হেভ ইউ বিন্?” বুলি যেতিয়া সুধি দিছিল..কিয় জানো ইমান আপোন আপোন লাগিছিল। ঘৰৰ পৰা দূৰৈত থকা আমিবোৰে যেতিয়া মৰমৰ মাত এষাৰ পাওঁ, মনটো ক’ব নোৱৰাকৈয়ে ভিজি উঠে! এটা ৰাষ্ট্ৰীয় কৰ্মশালাৰ কাৰণে ভোপাল যাবলৈ সুযোগ পাওঁতে ইমান যে ভয় লাগিছিল.. ইমান দূৰ, উৰাজাহাজত প্ৰথম উঠিম তাকো অকলে (লগত এজন সহপাঠী আছিল যদিও তাৰো ইমান এটা আইদিয়া নাছিল)! তেতিয়া আপুনি কৈছিল; “ইটস ওকে, দেয়াৰ ইজ অলওয়েজ এ ৰ্ফাষ্ট তাইম”.. সঁচাকৈয়ে সেই শাৰী বাক্য মই মোৰ জীৱনৰ মূল মন্ত্ৰ হিচাপে লওঁ। প্ৰথমে যিকোনো এটা বিষয় কিম্বা কাম কঠিন লগাটো স্বাভাৱিক, কিন্তু প্ৰথমবাৰৰ ভয়খিনি জয় কৰিব পাৰিলে, সেই একেইখিনি কাম উজু হৈ গৈ থাকে। বহু কথা আপুনি কৈ শিকোৱা নাছিল..আপুনি কৰি বুজাইছিল। আপুনি শিক্ষাগুৰু হৈয়ো যিকোনো এটা কামৰ আগতে ছাত্ৰ-ছাত্ৰীসকলক সুধি লোৱা অভ্যাসটো “কেন ইউ দু দিজ্?”..”কেন আই চি?”… ইত্যাদি কথাবোৰেই আপোনাক উৰ্ধত ৰাখে। শেষত চুটিকৈ আৰু এটা কথা ক’ব বিচাৰোঁ, আপোনাৰ এই সকলোকে মৰমেৰে আঁকোৱালি ল’ব পৰা গুণটোৱে বুজাব নোৱৰাকৈয়ে আপোনাক সকলোৰে প্ৰিয় কৰি তুলে!\nকিছু দূৰ আহিলো যদিও এতিয়াও বহু যোজন বাট বাকী! জীৱনৰ সহজ-কঠিন পথত আমাৰ নিচিনা ছাত্ৰ-ছাত্ৰীক আপোনালোকৰ নিচিনা শিক্ষাগুৰুৰ খুবেই প্ৰয়োজন। ধন্যবাদ মেম, আপোনাৰ সান্নিধ্যত মোৰ সৰু মনটোৱে বহু কথা বুজি চাবলৈ সুবিধা পালে! আপুনি সদায়েই ভালে থাকক। শেষ দিনৰ স্মৃতিয়ে মনটো টানি ধৰে, সেয়েহে LeAnne Howe’ৰ ভাষাত;\n“The rest of the visit blurs.\nMy last memories are from that day.\nShe waves to me from her front porch.”\nআপোনাৰ সদায়েই দেৰিকৈ অহা ছাত্ৰী\nপুনঃ আপুনি কোনো এটা কথা কোৱাৰ আগতে মনৰ ভিতৰত বাৰে বাৰে যুকিয়াই চোৱা, আমাক জুখি চাবলৈ প্ৰায়ে কথাবোৰ প্ৰত্যক্ষ বা চিধাকৈ নোকোৱা, শব্দ উচ্চাৰণত ভুল হ’লে শুধৰাই দিয়া, খালী ঠাই পূৰণ কৰা লেখীয়া আপোনাৰ প্ৰশ্নবোৰ “ইউ আৰ গোয়িং হোম বিক’জ ___”, কথাবোৰ পাহৰিব বুলি লিখি থোৱা.., সকলো সময়তে অত্যন্ত চোকা দৃষ্টিৰে আমাক নাৰ্ভাছ কৰা, কোনো এটা বস্তু চালে চাই থাকিব পৰা.., আপুনি কথাৰ মাজতে ৰখাই “ওৱান চেকেন্দ হা” বুলি কোৱা…, আদি-ইত্যাদি সকলো কথাবোৰেই মোৰ মনত আপোনাক এটি বিৰামহীন চিনাকী কবিতাৰ আকাৰ দিয়ে!\nCover Photo: mozlase__ from Pixabay\nRead more stories by Meenakshi Baishya here.\nMa’am Queenbala Marak\nমৰমৰ আইতা - A letter to my Grandma.\nPrevious Post: 25 Travel Essentials that Saved the Day\nNext Post: 13 Best Adventure Places in India


মই আৰু মোৰ পৃথিৱী: বিহুমঞ্চত হিন্দী গীত আৰু আলফাৰ ভাবুকি\nবিহুমঞ্চত হিন্দী গীত আৰু আলফাৰ ভাবুকি\nবৰ্তমান অসমত বিহুৰ সাংস্কৃতিক অনুষ্ঠান সমূহৰ বতৰ। চুকে কোনে অনুষ্ঠিত সাংস্কৃতিক অনুষ্ঠান সমূহত শিল্পী সকলে পৰিবেশন কৰি আছে বিভিন্ন গীত। কিন্তু আলফাৰ ভাবুকিয়ে যেন শিল্পী সকলক শংকিত কৰি ৰাখিছে। কাৰণ আলফাৰ পৰা ভাবুকি আহিছে, মঞ্চত কোনেও যাতে এইবাৰ হিন্দী গীত পৰিবেশন নকৰে, একপ্ৰকাৰৰ তালিবানী ফটোৱাহে যেন। এই বিষয়টোকে লৈ বৰ্তমান অসমত সৃষ্টি হৈছে তীব্ৰ বিতৰ্কৰ।\nকথা হ’ল এনেধৰণৰ ফটোৱা জাৰী কৰাৰ আলফাৰ কিবা অধিকাৰ আছেনে? এগৰাকী শিল্পীয়ে নিজৰ পচন্দৰ গীত গোৱাৰ অধিকাৰ নিশ্চয় আছে (শালীনতাবোধৰ মাজেৰে)। সেয়া লাগিলে যিকোনো ভাষাৰেই নহওঁক কিয়? হিন্দীবিৰোধী ৰূপ এটাৰে অসমীয়াপ্ৰীতি দেখুৱাবলৈ গৈ আলফাই কিন্তু নিজৰ ফোঁপোলা স্বৰূপ এটাও উদঙাই দিছে। অসমীয়া ভাষা-সংস্কৃতি ৰক্ষাৰ বাবে আলফাই কি এনে লেখত ল’বলগীয়া কাম কৰিছে সেয়া জানিবৰ মোৰো মন আছে। নামৰ শেষত ‘অসম’ শব্দটো লগাই ল’লেই অসমৰ ভাষা-সংস্কৃতিক শ্ৰদ্ধা কৰাটো নুবুজায়। অসমীয়া ভাষা সংস্কৃতিক ৰক্ষা কৰাৰ পণো ল’ব লাগিব।\nআলফাই আজি হিন্দী গীত পৰিবেশনৰ বাবে জুবিন গাৰ্গক দোষাৰোপ কৰিছে, কিন্তু অসমত অসমীয়া ভাষাৰ উন্নতিৰ বাবে আলফাই কি কৰিছে? অসমক আজি বাংলাভাষী বিজ্ঞাপনে চানি ধৰিছে, অসমীয়া ভাষাটোলৈকে একপ্ৰকাৰৰ অশনি সংকেত কঢ়িয়াই আনিছে। এই ক্ষেত্ৰত আলফাই কিবা মাত মাতিছেনে? ইংৰাজী মাধ্যমৰ বিদ্যালয়ত অসমীয়া ভাষাৰ দুৰৱস্থা বিষয়ত আলফাই কিবা মাত মাতিছেনে? অন্যান্য বিভিন্ন ক্ষেত্ৰতো অসমীয়া ভাষাৰ শৰাধ কাৰ্য চলি আছে। এইবোৰ বিষয়ত আলফাৰ মতামত কি? হিন্দী গীত ভূপেন হাজৰিকায়ো পৰিৱেশন কৰিছিল, কিন্তু ভূপেন দাকো ভাবুকি দিয়াৰ আলফাৰ সাহস হ’লহেঁতেন নে?\nআলফাই এটা কথা জানি থোৱাটো প্ৰয়োজন যে অস্ত্ৰৰ ভাবুকিৰে কলা –সংস্কৃতিৰ প্ৰসাৰত বাধা দিব নোৱাৰি। সাংস্কৃতিক ক্ষেত্ৰখন যদি আলফাই বন্দুকৰ ভাবুকিৰে চলাব বিচাৰিছে তেন্তে ইয়াতকৈ ডাঙৰ মূৰ্খামি হয়তো আলফাৰ বাবে অইন একো নহ’ব।\nPosted by হিমজ্যোতি at 4:21 PM\nmunindra sarmah said...\n"আলফা" অসমৰ বাবে এতিয়া এটা গলগ্ৰহ মাত্ৰ।\nDebanga Gogoi said...\nএই সকলোবোৰ তামচা নকৰাকৈ আলফাই যদি কেৱল অসমত থকা বাংলাদেশীহঁতৰ বিৰুদ্ধে এবাৰো হুঙ্কাৰ দিয়াৰ সাহস কৰিলেহেঁতেন, অসমৰ ৰাইজে আলফাক অকুন্ঠ সমৰ্থন জনালেহেঁতেন।\nবিশ্ব ৰেকৰ্ডৰ ৰোগত আক্ৰান্ত অসম


FR April 03, 2019\nঅসম ভাৰতৰ এখন অংগৰাজ্য।ই ভাৰতৰ উত্তৰ পূবত অবস্থিত ।অসম ৩৩ খন জিলাত বিভক্ত হৈ আছে। । অসমৰ মুঠ মাটি কালি ৭৮,৪৩৮ বৰ্গ কিলোমিটাৰ ।অসম ভাৰতৰ ভিতৰত মাটিকালিৰ দিশৰ পৰা ১৭ তম স্থানত আছে।অসমৰ উত্তৰ অংশত প্ৰায় ৫৬০০০ বৰ্গ কিলোমিটাৰ ব্ৰহ্মপুত্ৰ সমতল আৰু দক্ষিন অংশত আছে ৬৯২২ বৰ্গ কিঃমিঃ বৰাক সমতল। এই সমতল দুখনৰ মাজত আছে কাৰ্বি আংলং মালভূমি আৰু উত্তৰ কাছাৰ পাৰ্বত্য জিলাৰ পাহাৰবোৰ।\nঅসমখন সাতখন ভাৰতীয় ৰাজ্য আৰু দুখন বিদেশী দেশে আগুৰি আছে। ৰাজ্যখনৰ অৱস্থান সেয়ে গুৰুত্বপূৰ্ণ। ইয়াৰ উত্তৰে আছে ভূটান আৰু অৰুণাচল। পূবে আছে অৰুণাচল,নাগালেণ্ড আৰু মণিপুৰ,দক্ষিণ একাংশত আছে নাগালেণ্ড, একাংশত আছে মিজোৰাম আৰু একাংশত মেঘালয় আৰু পশ্চিমে একাংশত পশ্চিমবংগ,একাংশত বাংলাদেশ আৰু একাংশত ত্ৰিপুৰা ।ৰাজ্যখন তথা সমগ্ৰ উত্তৰ-পূব অংশটো মুল দেশখনৰ লগত মাথো এডোখৰ ঠেক দীঘলীয়া স্থলভাগেহে সংযোগ স্থাপন কৰি আছে । এই ঠেক অংশটোৰ দক্ষিণে আছে বাংলাদেশ আৰু উত্তৰ আছে ভূটান আৰু পশ্চিমে নেপাল।\nআয়তনৰ ফালৰ পৰা ৰাজ্যখন ভাৰতৰ ২.৩৯ শতাংশ । ইয়াত ২০১১ চনৰ লোকপিয়ল মতে জনসংখ্যা ৩,১১,৬৯,৭২৭ জন । অসম ভাৰতৰ ভিতৰত জনসংখ্যাৰ ফালৰ পৰা ১৫তম স্থানত আছে ।\nভাষা,সংস্কৃতি আৰু জাতিঃ-\nঅসমৰ ভাষাই হৈছে অসমীয়া (Assamese)। অসমীয়া ভাষাই অসমৰ সকলো জাতি-উপজাতিক এডাল এনাজৰীৰ দৰে বান্ধি ৰাখিছে। ইয়াৰ উপৰিও অসমত বাংলা, হিন্দী, ইংৰাজী, বড়ো আদি ভাষাও চলে।\nঅসমৰ জাতীয় উৎসৱ হৈছে বিহু। বিহু তিনিটা-\n১।বহাগ বিহু বা ৰঙালী বিহু\n২।কাতি বিহু বা কঙালী বিহু\n৩।মাঘ বিহু বা ভোগালী বিহু ।\nঅসমত বিহুৰ উপৰিও দূৰ্গাপূজা, হোলি, ঈদ, মহৰম, বৰদিন, স্বৰসতী পূজা ইত্যাদি উৎসৱ পালন কৰা হয়।\nঅসমত বিভিন্ন জাতি-জনজাতি বস-বাস কৰে । ইয়াৰ ভিতৰত আহোম, কাৰ্বি, মিচিং, বড়ো, মুছলিম, ৰাভা, গাৰো ইত্যাদি ।\nঅসমৰ প্ৰশাসনিক বিভাগঃ-\nভাৰত স্বাধীন হোৱাৰ সময়ত অসমত ১১ খন জিলা আছিল আৰু অৰুনাচলৰ কিছু অঞ্চল অসমৰ ৰাজ্যপালৰ জৰিয়তে শাসিত হৈছিল । দেশ স্বাধীন হোৱাৰ পিছৰ পৰা ১৯৭১ চনৰ ভিতৰত নগাপাহাৰ জিলা নাগালেণ্ড, গাৰোপাহাৰ আৰু খাছি-জয়ন্তীয়া পাহাৰ জিলা একেলগে মেঘালয় আৰু লুচাই পাহাৰ জিলা মিজোৰাম নামেৰে ৰাজ্য গঠন হ’ল।\nপিছত প্ৰশাসনৰ সুবিধা কাৰণে জিলাবোৰক পুনৰ গঠন কৰি অৱশেষত ২৩ খন জিলা হ’ল। আকৌ ২০০৩ চনত অসম চৰকাৰে বড়ো অঞ্চলৰ উন্নতি কাৰণে তিনিখন (চিৰাং, বাগছা, ওদালগুৰি) নতুন জিলা আৰু কোকৰাঝাৰ জিলাক পুনৰ গঠন কৰি এই চাৰিখন জিলাক লৈ বড়োলেণ্ড টেৰিটৰিয়েল এৰিয়া ডিষ্টিক্ট(BTAD) গঠন কৰে। পিছত কামৰূপ জিলাক ২ ভাগ কৰি গুৱাহাটীক কামৰূপ মেট্ৰপলিটান আৰু বাকীখিনিক কামৰূপ গ্ৰাম্য জিলা নামেৰে নামকৰন কৰে। এইদৰে অসমত মুঠ ২৭ খন জিলা হল। ইয়াৰ পিছত প্ৰশাসন আৰু উন্নতিৰ সুবিধা কাৰণে ২০১৫ চনত দক্ষিণ শালমাৰা মানকাৰচৰ, হোজাই, বিশ্বনাখ, কাৰ্বি আংলং পূৱ, চৰাইদেও আৰু ২০১৬ চনত মাজুলী এই ৬ খন জিলা গঠন কৰা হয়। এতিয়া অসমত মুঠ ৩৩ খন জিলা আছে।\nঅসমৰ প্ৰশাসনিক জিলা ,মহকুমা ,আয়তন আৰু জনসংখ্যা- ২০১১\n১১।কাৰ্ব আংলং পূব\n১৪।কাৰ্ব আংলং পশ্চিম\n১৫।উত্তৰকাছাৰ পাৰ্বত্য জিলা(ডিমাহাচাও)\nঅসমখনক ভৌগোলিকে ভাৱে তিনিটা ভাগত ভাগ কৰিব পাৰি ।\n(১)ব্ৰহ্মপুত্ৰ সমতল (২)বৰাক সমতল (৩)উচ্চভূমি অঞ্চল ।\n১। ব্ৰহ্মপুত্ৰ সমতলঃ-\nপৰিচয় আৰু ভূ-প্ৰকৃতিঃ-\nঅসমৰ উত্তৰাংশত ভূটান আৰু অৰুনাচল হিমালয় পাদদেশত ব্ৰহ্মপুত্ৰ সমতলত অৱস্থিত । ব্ৰহ্মপুত্ৰ সমতলৰ মুঠ মাটি কালি প্ৰায় ৫৬,০০০ বৰ্গ কিলোমিটাৰ অথবা অসমৰ ৭৩ শতাংশ ঠাই আগুৰি আছে । এই সমতল খনত ২৩ খন প্ৰশাসনিক জিলা আছে । ইয়াৰ ওপৰিও সমতল খনত ৪ খন বডোলণ্ড জনজাতী়য় স্বায়ত্তশাসিত জিলা আছে । নাম কেইটা হল ওদালগুৰি, বাগছা, কোকৰাঝাৰ আৰু চিৰাং এই জিলা কেইখন বঙাইগাঁও , দৰং, নলবাৰী, বৰপেটা, আৰু কোকৰাঝাৰ জিলাবোৰৰ কিছু কিছু অংশ আনি গঠন কৰা হৈছে । ই এখন বৃহত্তম সমতল । পূবৰ পৰা পশ্চিমলৈ ইয়াৰ দীঘ ৭২০ কিলোমিটাৰ আৰু উত্তৰৰ পৰা দক্ষিনলৈ ই গড়ে ৯০ কিলোমিটাৰ মান বহল । ব্ৰহ্মপুত্ৰ নদী ঘাইনৈ হৈছে সোৱণশিৰি, ধনশিৰি, মানাহ, দিছাং, কলং ইত্যাদি । ব্ৰহ্মপুত্ৰ সমতলত থকা মাজুলী পৃাথিবীৰ ভিতৰত বৃহত্তম নদী দ্বীপ। ইয়াৰ কালিৰ পৰিমান প্ৰায় ৮০০ বৰ্গ কিলোমিটাৰ ।\nব্ৰহ্মপুত্ৰ উপত্যকাত বৰ্তমান ১২,৫১২ বৰ্গ কিলোমিটাৰ পৰিমান এলেকাত সংৰক্ষিৰ বন আছে । এই সমতলত খনত অধিক পৰ্নপাতী উদ্ভিদ বেছি পোৱা যায় । সেইবোৰৰ ভিতৰত শাল, চেগুন, বনচম, পমা, গমাৰি, আজাৰ, খয়েৰ, উৰিয়াম, কদম, শিলিখা আদিয়েই প্ৰধান । নাগাপাহাৰ আৰু অৰুনাচল হিমালয় পাদদেশত ক্ৰান্তীয় চিৰ-সেউজীয়া গছ বনৰ অৰন্য দেখা পোৱা যায় ।\nঅসমৰ ৰাষ্ট্ৰীয় উদ্যান আৰু অভয়াৰণ্য-\nযি জিলাত অৱস্থিত\nকালিৰ পৰিমাণ(বৰ্গ কিঃমিঃ)\nপ্ৰাপ্য জীৱ-জন্তু/আন আকৰ্ষণ\nবন্য ঘৰচীয়া ঘোঁৰা, বনৰীয়া ম’হ\nবাঘ,বনৰীয়া ম’হ,সোণালী বান্দৰ,নল গাহৰি\nহলৌ বান্দৰ, টুপীয়া বান্দৰ,নাহৰফুটুকী বাঘ\nহলৌ বান্দৰ, বান্দৰ, হাতী\nহাতী,হলৌ বান্দৰ,শৰপহু ,শৰ\nহাতী,বাঘ, শৰপহু,দেওঁ হাঁহ\nশৰ, হলৌ বান্দৰ,হৰিণা\nশৰ,হাতী,হলৌবান্দৰ, নাহৰ ফুটুকী\nগড়,নাহৰ ফুটুকী,হুগৰি পহু\nহাতী,বাঘ,নাহ,নাহৰ ফুটুকী,হলৌ বান্দৰ\nপৰিভ্ৰমি চৰাই,জলচৰ চৰাই\nঅসম এখন কৃষি প্ৰধান ৰাজ্য । ইয়াৰ ব্ৰহ্মপুত্ৰ আৰু বৰাক সমতল দুখনত প্ৰতি বাৰিষা বানপানী আহিলে পলস পৰে ।সেইবাবে ইয়াৰ মাটি বিভিন্ন মৌছুমীয় শস্যৰ বাবে উপযোগী । ইয়াৰ বাহিৰেও ব্ৰহ্মপুত্ৰ সমতলৰ পূব অংশত বানপানী নহোৱা ওখ ঠাইবোৰত ভাল চাহ খেতি হয় । এই সমতলত সকলো ঠাইতে কমেও বছৰি গড়ে ১৫০ চে.মি অধিক বৰষুন হয় । এনে সমতলত ধান, কুঁহিয়াৰ, মৰাপাট, মাহ, গমধান, আদি বিভি্ন্ন প্ৰকাৰৰ শাক-পাচলি আৰু চাহ খেতি কৰা হয়। সমতল খনত কিছু উপযোগী ফল পোৱা যায় ।এইবোৰৰ ভিতৰত কল, কমলা, নাৰিকেল, নেমু,লিচু, আনাৰস আৰু বিভিন্ন প্ৰকাৰৰ আলু আৰু কচু প্ৰধান । ব্ৰহ্মপুত্ৰ সমতলত প্ৰায় ৭০০ খন মান চাহ বাগিচা ঘাইকৈ তিনিচুকিয়া, ডিব্ৰুগড়, শিবসাগৰ, যোৰহাট, গোলাঘাট, নগাঁও, শোনিতপুৰ আৰু দৰং জিলাত সিঁচৰিত হৈ আছে ।\nশিল্প-উদ্যোগত উত্তৰ-পূব ভাৰত দেশখনৰ ভিতৰত পিছ পৰা । গতিকে অসম আৰু ব্ৰহ্মপুত্ৰ সমতলতো বিশেষ শিল্প-উদ্যোগ গঢ়ি উঠা নাই । উদ্যোগ গঢ়ি উঠিবৰ বাবে কিছুমান শম্পদ যেনে-খাৰুৱা তেল, কয়লা আদিৰ দৰে খনিজ পদা্ৰ্থ, কৃষিজ সম্পদ, বনজ সম্পদ, আদি সমতল খনত পোৱা যায। কিন্ত শিল্প গঢ়ি উঠাবৰ বাবে যিবোৰ আন্তঃগাঁথনিৰ দৰকাৰ সেইবোৰৰ অভাব আৰু স্থানীয় লোকৰ মাজৰ শিল্প স্থাপনৰ উদ্যমৰ অভাৱৰ বাবেই ইয়াৰ উদ্যোগ গঢ়ি উঠা নাই । এই সমতলত যি অলপ শিল্প উদ্যোগ আছে, এই-উদ্যোগবোৰক দুইটা ভাগ কৰা হয় । ১.কুটিৰ শিল্প ২.কাৰখানা ।\nবৰ্তমানে সমতলত প্ৰায় ২৫০,০০০ খনমান হস্ত-তাঁতশাল আছে ।এইবোৰত কপাহী,মুগা,এৰী আৰু পাটৰ কাপোৰ বনোৱা হয়। উল্লেখযোগ্যযে মুগা আৰু এৰী বাবে অসম পৃথিৱী বিখ্যাত। বৰপেটা জিলাৰ সৰ্থেবাৰী কাঁহ শিল্প আৰু কামৰূপ জিলাৰ হাজো পিতল শিল্পৰ বাবে বিখ্যাত। কামৰূপ জিলাৰ হাজোত পিতলৰ সাজ-বাচন তৈয়াৰ কৰা হয়। এইবোৰৰ বাহিৰেও ঘৰুৱা শিল্পৰ ভিতৰত সোন-ৰূপৰ অলংকাৰ গঢ়া বাহঁ-বেতৰ সা-সজুলি আচবাৰ পত্ৰ প্ৰস্তত কৰা আৰু মাটিৰ বাচন চাকি আদি সজা হয়। তিনিচুকীয়া, যোৰহাট, আৰু ডিব্ৰুগড় জিলাত কেইটামান আৰু গুৱাহাটীৰ আশে-পাশে দুটামান প্লাইউড ফিক্টৰী আছে । এই সমতলত বছৰি প্ৰায় ১২,০০০,০০০ বৰ্গ মিঃ প্লাইউড প্ৰস্তত হয়।\nমৰিগাঁও জিলাৰ জাগীৰোডত হিন্দুস্তান পিপাৰ ক’ৰপ’ৰেছনৰ এটা কাগজ প্ৰস্তত কৰা কাৰখানা আছে । জাঘীৰোডত আন এটা কগজকল আছে (বৰ্তমান বন্ধ আছে)।কামৰূপ পানীখাইতীত এটা হাডবচ’ৰ্ড প্ৰস্তত কৰা কাৰখানা আছে । সমতলৰ ধুবুৰীত এটা ডাঙৰ আৰু বিজনি উত্তৰ গুৱাহাটীত এট়াকৈ জুইশলা প্ৰস্তত কৰা কাৰখানা আছে । শোনিতপুৰ জিলা(চাৰিদুৱাৰত) এটা কপাহ সূতাৰ প্ৰস্তত কৰা কাৰখানা আছে আৰু কামৰূপ জিলাৰ চন্দপুৰত আছে ।শিলঘাটত এটা মৰাপাট কল আছে ।নগাঁও জিলাত কামৰূপত এটা ক্ষুদ্ৰ চেনি কল আছে আৰু বৰুৱা বামুণগাঁৱৰ কাৰখানাত চেনি উৎপাদন বন্ধ ।\nব্ৰহ্মপুত্ৰ উপত্যকাৰ পূব ভাগত ডিগবৈ, টাঙাখাট, ডুলীয়াজাল, নাহৰকটীয়া, মৰাণ, লাকুৱা, লংচাই, গেলেকী, আমগুৰি, ৰুদ্ৰসাগৰ, বৰহলত আদিত খাৰুৱা তেল,আৰু মৰাণ, লাকুৱা,ৰুদ্ৰসাগৰ আদিত তেলৰ বাহিৰেও প্ৰাকৃতিক গেছ পোৱা যায় । ডিগবৈ, নুমলীগড়, নুনমাটি, আৰু বঙাইগাঁওত পৰিশোধন কৰি কেৰাচিন, ডিজেল, পেট্ৰ’ল, মম-বাতি আদি প্ৰস্তত কৰা হয় । (১৯০১)চলত এছিয়াৰ ভিতৰত প্ৰথম ডিগবৈত শোধনাগাৰ স্থাপিত হয় । ইয়াৰ বাহিৰেও ডিব্ৰুগড় জিলাৰ নামৰূপত অসম চৰকাৰ খাৰুৱা তেলৰ ভি্ত্তিত ‘অসাম পেট্ৰ’কেমিকেলছ লিমিটেড’ নামাৰে এটা ৰাসায়নিক পণ্য প্ৰস্থত কৰা কাৰখানা স্থাপন কৰা হৈছে।ইয়াত মেথানল, ফৰ্মেলিক, পেট্ৰ’লাইট আদি তৈয়াৰ কৰা হয় ।নামৰূপত এখন সাৰ কাৰখানাও আছে। ৰঙিয়াৰ তুলসীবাৰীত এপল(APOL) কাপোৰ উদ্যোগ আছে। নলবাৰীৰ নাথকুছি আৰু দৰং জিলাৰ বিজুলীবাৰীত কৃত্ৰিম সূতাৰ উদ্যোগ আছে। ডুলীয়াজান আৰু উত্তৰ গুৱাহাটীত চিলিণ্ডাৰত ৰন্ধন গেছ ভৰ্ত্তি কৰা কাৰখানা আছে।\nগুৱাহাটীৰ আসাম কাৰ্বন আৰু ইণ্ডিয়া কাৰ্বন কোম্পানী দুটাই শোধানাগাৰৰ পৰা কেচাঁমাল সংগ্ৰহ কৰি বিভিন্ন কৰ্বনভিত্তিক পণ্য তৈয়াৰ কৰে। ইয়াৰোপৰি তিনিচুকীয়া আৰু গুৱাহাটীত লোৰ ৰড, তাঁৰ, পাইপ প্ৰস্তুত কৰা, বঙাইগাঁওত এলুমিনিয়ামৰ বাচন-বৰ্তন তৈয়াৰ কৰা, গুৱাহাটীত ঔষধ আৰু প্ৰসাধনী সামগ্ৰী প্ৰস্তুত কৰা কাৰখানা আছে।এইবোৰৰ উপৰিও সকলোবোৰ নগৰ-চহৰ আৰু প্ৰধান ঠাইতে সৰু-সুৰা শিল্প উদ্যোগ আছে।\nপৃথিবীৰ সকলো দেশৰ দৰে অসমতো পৰ্যটন উদ্যোগ গঢ়ি উঠিছে ।অসমত বহুত প্ৰাকৃতিক সৌন্দৰ্যৰ ঠাই আছে যেনে-নদ-নদী,পা়হাৰ-পৰ্বত,অৰণ্য জলাহ আদি,যিবোৰ উপভোগ কৰিবলৈ পৰ্যটক আহে। অসমৰ কামাখ্যা,উমানন্দ, বশিষ্ঠাশ্ৰম, নবগ্ৰহ, হয়গ্ৰীৱ-মাধব, পোৱামক্কা, আদি পবিত্ৰ তীৰ্থস্থান বহুত তীৰ্থযাত্ৰী আহে।গুৱাহাটী, শ্ৰীসু্ৰ্য ,তেজপুৰ, শিবসাগৰ, আদি ঠাইত প্ৰাচীন মধ্যযুগৰ মট-মন্দিৰ আদি আছে । ইয়াৰ উপৰিও সমতল খনত ৫খন ৰাষ্ট্ৰীয় উদ্যান আৰু ২২ খন অভয়াৰণ্য আছে ।এই সমতলত বহুত মেলা উৎসৱও পতা হয়, যেনে বিহু । অসমৰ পৰ্যটন উদ্যোগ দ্ৰুতি গতিত আগ বাঢ়ি আছে ।\nউত্তৰ-পূৱ ভাৰতৰ অন্যান্য অঞ্চলৰ তুলনাত ব্ৰহ্মপুত্ৰ উপত্যকাৰ যাতায়ত ব্যৱস্থা অলপ উন্নত।এই উপত্যকাত স্থলপথ, জলপথ আৰু বিমানপথ তিনি ব্যৱস্থাই সূচল।\nসমতলখনত ৩১নং, ৩৬নং, ৩৭নং, ৩৮নং,৩৯নং, ৫২নং এই ৬খন মুঠ ১,৭০০ কিঃমিঃ ৰাষ্ট্ৰীয় ঘাইপথ আৰু ২৪,০০০ কিঃমিঃ ৰাজ্যিক গড়াকাপ্টানী পথ আৰু ভালেমান গাঁৱলীয়া পথে সমতলখনৰ ইমূৰৰ পৰা সিমূৰ লৈ গাঁও, নগৰ-চহৰক সংযোগ কৰি যাতায়তক সূচল কৰি ৰাখিছে।\n১৮৮৪ চনৰ পৰাই ব্ৰহ্মপুত্ৰ সমতলখনত ৰেল চলাচল আৰম্ভ হয়। সেইসময়ত ডিব্ৰুগড় আৰু যোৰহাট অঞ্চলৰ চাহ বাগিচাবোৰৰ লগত ব্ৰহ্মপুত্ৰৰ জাহাজঘাটবোৰৰ লগত সংযোগ কৰি চাহপাত কলকতা আৰু গ্ৰেইট ব্ৰিটেইনলৈ প্ৰথমে সৰু সৰু ৰেলপথবোৰ স্থাপন কৰা হৈছিল।বৰ্তমান সমতলখনত ২০০০ কিঃমিঃ মান ৰেলপথ আছে। গুৱাহাটী ৰেল ষ্টেশন উত্তৰ-পূৱ ভাৰতৰ ভিতৰত বৃহত্তম আৰু কেন্দ্ৰস্থল। উজনি অসমৰ ডিব্ৰুগড় ৰেল ষ্টেশন আৰু নামনি অসমৰ নিউ বঙাইগাঁও জংচন উক্ত ঠাইৰ কেন্দ্ৰস্থল।১৮৪৯ চনত কলকাতাৰ পৰা ব্ৰহ্মপুত্ৰ দি এই সমতল লৈ প্ৰথম জাহাজ চলিবলৈ লয় আৰু ১৯৪৭ চনত দেশ বিভাজন হোৱাত ব্ৰহ্মপুত্ৰ জল-পৰিবহন সেৱা আৰু ইয়াৰ ব্যৱহাৰ কমি আহিছে ।\nঅসমৰ দক্ষিণ অংশত বৰাক সমতল অৱস্থিত । ই পূবা-পশ্চিমাকৈ প্ৰায় ৮৫ কি.মি. দীঘল আৰু উত্তৰা-দক্ষিণাকৈ গড়ে ৭০ কি.মি. বহল। ই ৬,৯২২ বৰ্গ কি.মি.ৰ এখন মজলীয়া আয়তনৰ সমতল। ইয়াত কাছাৰ, হাইলাকান্দি আৰু কৰিমগঞ্জ নামৰ তিনিটা প্ৰশাসনিক জিলা আছে।\nএই সমতলৰ ঘাই নদী খনেই হৈছে বৰাক নদী। এই সমতলৰ কেইখন মান উপনদী হৈছে জিৰি, লাবাক, মাধুৰা, দালু, জাটিংগা,লাৰাং, সোণাই,কাটাখাল,ধলেশ্বৰী, শিংলা আৰু লংগাই । এই নৈসমূহত বিভিন্ন মাছ পোৱা যায়।যেনেঃ- ইলিশ,শল,কাতলা,ৰৌ আদি।\nবৰাক উপত্য়কাও ক্ৰান্তীয় মৌছুমী জলবায়ুৰ অন্তৰ্গত । সমতলখন এতিয়াও প্ৰায় ৩৫ শতাংশ ঠাই বন-জংঘল, টিলা আৰু জলাহে আৱৰি আছে। এই সমতলত উত্তৰ কাছাৰ আৰু বৰাইল নামৰ দুখন বিশাল সংৰক্ষিত বনাঞ্চল আছে। ইয়াৰোপৰি আৰু কেইখনমান সৰু-ডাঙৰ বনাঞ্চল আছে। এই বনাঞ্চলসমূহত হাতী,শৰ, হৰিণা,বান্দৰ আৰু বাঘ প্ৰধান। এই সমতলৰ টিলাসমূহত কিছু চাহ খেতিও কৰা হয়। সমতল খনত কিছুমান মূল্যবান গছ-গছনি পোৱা যায়। যেনেঃ-শিমলু, জাম, চাম, গমাৰি, অৰ্জুন, পমা আদি প্ৰধান।\nবৰাক সমতলৰ মানুহৰ ঘাই বৃত্তি হৈছে কৃষি। এই সমতলৰ ৩৫ শতাংশ মাটিহে কৃষিৰ বাবেহে উপযোগী। ধান হৈছে বৰাক সমতলৰ প্ৰধান শস্য। ইয়াৰ উপৰিও কিছু পৰিমাণে ফল-মূল যেনেঃ- কমলা, আনাৰস, অমিতা ইত্যাদি। অৰ্থ শস্যৰ ভিতৰত চাহেই প্ৰধান। সমতলখনত ১১৫ খনমান সৰু-বৰ চাহ বাগিছা আছে।\nশিল্প-উদ্যোগত বৰাক সমতল উত্তৰ-পূৱ ভাৰতৰ অন্যান্য অঞ্চলৰ দৰে আগবঢ়া নহয়। সমতলখনত চাহ শিল্পই একমাত্ৰ উদ্যোগ। ইয়াৰ উপৰি হাইলাকান্দি জিলাৰ পাঁচগ্ৰামত এটা কাগজ কল(বৰ্তমান বন্ধ) আছে আৰু কৰিমগঞ্জ জিলাৰ চাৰগোলাত এটা চেনি উদ্যোগ আছে। ইয়াৰ উপৰিও আৰু কিছুমান ক্ষুদ্ৰ উদ্যোগ আছে।\nবৰাক সমতলৰ ভিতৰুৱা পৰিবহণ আৰু যাতায়ত ব্যৱস্থা কিছু ভাল ।তিনিওফালে পৰ্বত-পাহাৰ আৰু এফালে বিদেশী ৰাষ্ট্ৰ (বাংলাদেশ ) হোৱাৰ বাবে দেশৰ বেলেগ ঠাইৰ লগত যোগাযোগ সুচল নহয় ।\nএই সমতল খনত মুঠতে ২,১৬০ কিঃমিঃ দৈৰ্ঘ্যৰ ৰাষ্ট্ৰীয় ঘাইপথ আৰু গড়কপ্তানী পথ আছে ।\n১৯০৩ চনত বদৰপুৰ আৰু লামডিঙক সংযোগ কৰি উত্তৰ কাছা়ৰ পাৰ্বত্য জিলাৰ মাজেৰে এটা পাৰ্বত্য ৰেলপথ স্থাপন কৰা হৈছে । বৰ্তমান এই সমতলৰ বিভিন্ন ঠাইক সংযোগ কৰি প্ৰায় ৪০০ কিঃমিঃ দৈৰ্ঘ্যৰ ৰেলপথ আছে ।\nসমতলখনত আভ্যন্তৰীণভাৱে আৰু মণিপুৰ,মিজোৰামৰ লগত কিছু পৰিমাণে নৈয়েদি বাণিজ্যিকভাৱে মাৰ নাও চলাচল কৰে।\nবৰাক সমতলত বিমান পৰিবহণৰ ব্যৱস্থাও আছে। শিলচৰ নগৰৰ ওচৰৰ কুম্ভীৰগ্ৰামত এখন বিমান বন্দৰ আছে।\nঅসমৰ আন আন ঠাইৰ দৰে বৰাক সমতলতো নগৰ-চহৰৰ সংখ্যা আৰু অঞ্চলটোৰ মুঠ জনসংখ্যাৰ তুলনাত নগৰবাসীৰ সংখ্যাৰ অনুপাত কম । ২০০১ চনৰ লোকপিয়ল মতে, অঞ্চলটোত নগৰীয়া জনসংখ্যা ১০.৭ শতাংশ । বৰাক সমতলত সংযোগ সূচল নহয়। এই সমতলত কোনো উল্লেখযোগ্য শিল্প-উদোগ নাই । সেয়েহে নগৰ-চহৰ গঢ়ি উঠা নাই ।\nসমতল খনত বৰ্তমান ৭ খন নগৰ আছে। এইবোৰৰ ভিতৰত আটাইতকৈ ডাঙৰ নগৰ হল শিলচৰ । দ্বিতীয় বৃহত্তম নগৰ হল কৰিমগঞ্জ। আৰু কেইটামান সৰু ডাঙৰ নগৰ হ’ল হাইলাকান্দি, বদৰপুৰ, পাঁচগ্ৰাম, বাঁশকান্দি, উদৰবন্দ, পাথাৰকান্দি, ৰামকৃষ্ণনগৰ,দুৰ্লভচৰা আদি। উল্লেখযোগ্য যে বাঁশকান্দি ইছলামিক শিক্ষাৰ কেন্দ্ৰ।\nউত্তৰে ব্ৰহ্মপুত্ৰ সমতল আৰু দক্ষিণে বৰাক সমতল সমতলৰ মাজত মালভূমি আৰু পাৰ্বত্যভূমিৰে এটা উচ্চ অঞ্চল আছে। এই অঞ্চলটো তিনিটা জিলাৰে গঠিত,কাৰ্বি আংলং পূৱ, কাৰ্বি আংলং পশ্চিম আৰু উত্তৰ কাছাৰ পাৰ্বত্য জিলা । ১৫,৩২২ বৰ্গ কিঃমিঃ অঞ্চলটোৰ মাটি কালি। হামৰেণ কাৰ্বি মালভুমিৰ পশ্চিম অংশৰ নাম। ইয়াত বৰাইল নামৰ এটা পৰ্বতশ্ৰেণী আছে। অসমৰ সৰ্বোচ্চ শৃংগবোৰ এই পৰ্বতশ্ৰেনীতেই অৱস্থিত ।ই ১,০০০ মিঃ ৰ পৰা ১,৯০০ মিঃ মান ওখ ।\nকাৰ্ব-উত্তৰ কাছাৰ পাৰ্বত্য অ়়ঞ্চল বনজ সম্পৰ ক্ষেত্ৰত অতি চহকী আছিল । কিন্ত জনসংখ্যা বাঢ়ি অহাৰ লগে লগে হাবি-বন ধ্বংস হোৱাত ইয়াৰ বনজ সম্পদ কমি আহিছে ।বৰ্তমান কাৰ্বি আংলঙৰ ৬৭ শতাংশ মাটি আৰু উত্তৰ কাছাৰ পাৰ্বত্য জিলাত ৮৫ শতাংশ মাটিত ঘাঁহ-বন অৰণ্য আছে ।উত্তৰ কাছাৰ পাৰ্বত্য জিলাত মৌচুমী বতাহ বেছিকৈ হয় ।ইয়াত বৃষ্টিপাত বেছি হয় বাবে উত্তৰ কাছাৰ পাৰ্বত্য অ়়ঞ্চল মূল্যৱান কাঠ পোৱা যায় । যেনে-চাম, খোনক, গমাৰি, ওদাল, কোকা, অহৈ, মাকৰি শাল, ছিদা আদি ।বৃষ্টিপাত কম হোৱাৰ বাবেও কিছু গছ-গছনি পোৱা যায় । যেনে-শাল কৰৈ, জামু, চাম ,পমা, শিমলু, গমাৰি আদি ।উত্তৰ কাছাৰ পাৰ্বত্য অ়়ঞ্চলত কিছু বণ্য প্ৰাণী আছে । যেনে-বাঘ, ভালুক, হৰিনা, বনৰৌ, হলৌ, আন আন প্ৰকাৰৰ বান্দৰ প্ৰধান ।কাৰ্ব-আংলঙৰ পূব অংশত নামবৰ ,গৰমপানী আৰু পূব কাৰ্ব-আংলঙ অভয়াৰণ্য আছে ।\nশিল্প-উদ্যোগত পাৰ্বত্য অঞ্চলটো অত্যন্ত অনগ্ৰহৰ ।পাৰ্বত্য অঞ্চলটোত মুল্যৱান বনজ সম্পদৰ বাহিৰেও কয়লা,চূনশীল আদি খনিজ পদাৰ্থ পোৱা যায় । আংলঙৰ লংলৈ, কৈলাজান, শিলভেটা, কলীয়নী আৰু খানভামান পাহাৰত কয়লা পো্ৱা যায় ।শিলভেটা, কৈলাজান, দিলাই, আৰু উত্তৰ কাছাৰ গৰমপানীৰ উমৰাংছু আদিত চূনশীল পোৱা যায় । আৰু বোকাজান এটা ডাঙৰ চিমেণ্ট কাৰখানা আছে । আৰু উমৰাংছু জলবিদ্যুত তৈয়াৰ কৰা হয় । ইয়াৰ পৰা প্ৰায় ১৫০ মেগাৱাট বিদ্যুত তৈয়াৰ কৰা হয় । অঞ্চলটোৰ ডিফু, দকমকা, হাওৰাঘাট, খেৰনি, মাইবং, আদি বানিজ্য কেন্দ্ৰবোৰত হস্ততাঁত, বস্ত্ৰ, বাহ-বেতৰ, খাদ্য আদি প্ৰস্তুত কৰা হয় আৰু কাঠ উদ্যোগ, ফল-মূল ইত্যাদিৰ ক্ষুদ্ৰ ক্ষুদ্ৰ উদ্যোগ গঢ়ি উঠিছে ।\nএই অঞ্চলটো পাহাৰীয়া হোৱা কাৰণে ইয়াৰ যাতায়ত-পৰিৱহণ সিমান উন্নত নহয়।বৰ্তমান এলেকাটোত ৪,৮৬১ কিঃমিঃ গড়কাপ্টানী পথ আৰু ৩৬নং, ৩৯নং, ৫৪নং এই তিনিখন ৰাষ্ট্ৰীয় ঘাইপথ অঞ্চলটোৰ মাজেৰে পাৰ হৈ গৈছে। অঞ্চলটোৰ মাজেৰে বৰাক,ব্ৰহ্মপুত্ৰ আৰু আন আন অঞ্চলক সংযোগ কৰি পাহাৰীয়া সুৰংগ পথেৰে ১৯০৩ চনৰ পৰাই ৰেল চলাচল কৰে। এলেকাটোত পাহাৰীয়া হোৱা বাবে ইয়াত জল আৰু বিমান পৰিৱহণৰ ব্যৱস্থা নাই।\nএই পাহাৰীয়া অঞ্চলত কাৰ্বি আংলং পূৱ, কাৰ্বি আংলং পশ্চিম আৰু ডিমাহাচাও নামৰ তিনিখন প্ৰশাসনিক জিলা আছে। ইয়াত নগৰ-চহৰ সংখ্যা তেনেই কম। ইয়াত গঢ়ি উঠা বেছিভাগ নগৰেই প্ৰশাসনিক কাৰনত গঢ়ি উঠা নগৰ। ইয়াত থকা কেইটামান নগৰৰ নাম হ’ল-হাওৰাঘাট, ডকমকা, ডনকামোকাম, বোকাজান, উমৰাংছু, হাফলং, ডিফু, জাটিংগা, হামৰেণ, মাইবং, মাহুৰ, বৈঠালাংছু, সৰিয়হজান আদি। হাফলং এখন স্বাস্থ্যকৰ ঠাই।ইয়াৰ প্ৰাকৃতিক অতি সুন্দৰ। জাটিংগা পক্ষীৰ বাবে বিখ্যাত । ইয়াত প্ৰতি বছৰে অসংখ্য পক্ষীয়ে আত্মহনন কৰে আৰু ইয়াক চাবলৈ বহুত পৰ্যটক আৰু গবেষক আহে ।


ফাৰ্মাচীৰ টিটি বেজী কিমান ফলপ্ৰসু? — Vikaspedia\nসৰু-ডাঙৰ যিকোনো কটা-ছিঙাৰ ক্ষেত্ৰতে আমি সকলোৱেই ফাৰ্মাচী লৈ দৌৰি গৈ টি,টি বেজী এটা লবলৈ নাপাহৰো স্বাভাৱিকতে । টি টি বেজী যে ফাৰ্মাচীত ফ্ৰীজত ৰখা হয় সেয়াও সকলোৱে জানো আৰু ঠাণ্ডা অৱস্থাতে বেজীটো লব লাগিব সেয়াও জানো । কিন্তু, ফ্ৰিজৰ পৰা ওলিয়াই দিয়া বেজীটো যে ইতিমধ্যে বেয়া হৈ থাকিব পাৰে এই বিষয়ে চিকিৎসাকৰ্মী সকলকো উদাসীন পৰিলক্ষিত হয়, জনসাধাৰণ জ্ঞাত নথকাটোতো স্বাভাৱিক ।\nজনসাধাৰণৰ জ্ঞাতাৰ্থে জনাওঁ যে টি টি বেজীকে ধৰি সকলো ধৰণৰ ভেকছিনকে প্ৰস্তুতিৰ পৰা আৰম্ভ কৰি আমাক দিয়ালৈকে সদায় এটি নিৰ্দিষ্ট কম উঞ্চতাতহে ৰখা হয় – যিটো পদ্ধতিক ‘cold chain system’ বা ‘চেঁচা শৃংখল পদ্ধতি’ বুলি কোৱা হয় । এই শৃংখলত কৰবাত বেমেজালি হলে ভেকছিনটোৰ ক্ষমতা হ্ৰাস হোৱাৰ বা সমুলি নষ্ট হৈ যোৱাৰ সম্ভাৱনা থাকে । অৰ্থাৎ, ফেক্ট’ৰীত ভেকচিনটো বনোৱাৰ পৰা আমাক বেজি দিয়ালৈকে কেতিয়াবা যদি একমূহুৰ্তৰ বাবেও বেছি চেঁচা বা বেছি গৰম হৈ গৈছিল, তেন্তে বেজীটো নষ্ট হৈ যোৱাৰ আশংকা আছে ।টি টি বেজি সদায় চাৰি (৪) ডিগ্ৰী চে: -ৰ পৰা দহ (১০) ডিগ্ৰী চেলছিয়াচৰ মাজত সংৰক্ষণ কৰিব লাগে । তাপমাত্ৰা ইয়াৰ তলত বা ওপৰত গ’লেই বেজীটোৰ কাৰ্যকক্ষমতা সন্দেহশীল হৈ পৰে । গতিকে, ফাৰ্মাচীত উপলব্ধ টি টি বেজী কেইবাটাও কাৰণত সন্দেহশীল হৈ পৰে –\n১) ফাৰ্মাচী হোলছেলত (পাইকাৰী দোকানত)বা ছুপাৰ ষ্টোকেজ (য’ৰ পৰা পাইকাৰী দোকানে ঔষধ ক্ৰয় কৰে) টি টি বেজীটো কেনেকৈ ৰখা হৈছিল ?\n২) ছুপাৰ ষ্টোকেজৰ পৰা পাইকাৰী দোকানলৈ আৰু তাৰ পৰা আকৌ ফাৰ্মাচিলৈ টি টি বেজীটো অনা হৈছিল কেনেকৈ । উল্লেখনীয় যে আজিলৈকে কোনো বেচৰকাৰী ফাৰ্মাচীক পাইকাৰী দোকানীৰ পৰা টি টি বেজী আনিবলৈ আইচ-বক্স (ভেকছিন দিয়া নাৰ্ছ বাইদেও সকলে যে বাকচ এটা লৈ ফুৰে) লৈ যোৱা মোৰ চকুত পৰা নাই ।\n৩) গাৱৰ ফাৰ্মাচীত নিৰবিচ্ছিন্ন বিজুলী সেৱাৰ অভাৱত কেতিয়াবা দিনজুৰি ফাৰ্মাচীৰ ৰেফ্ৰিজেৰাটৰ গৰম থাকি বেজীটো বেয়া হয় ।\n৪) ৰেফ্ৰিজেৰাটৰ কেতিয়াবা অতিপাত ঠাণ্ডা হৈ ভিতৰৰ বস্তুবোৰ গোট মাৰে । টি টি বেজী ৪ ডিগ্ৰী চে: -ৰ তলত গলে বা ঠাণ্ডাত গোট মাৰিলে নষ্ট হোৱাৰ আশ্ংকা আছে ।\nটি টি বেজী এইদৰে ফ্ৰিজত ৰখাৰ ভাও জুৰাৰ উপমা সেই কেচাঁ মাংসৰ দৰে যাক এবাৰ ফ্ৰিজত ৰখা হৈছিল, মাজতে দুদিন গেলিব পচিব দিয়া হ’ল, তাৰ পাছত আকৌ তাক ফ্ৰিজত ঠাণ্ডা কৰি সতেজ মাংস বুলি দাবী কৰা । মুঠতে আমি দেখিলো, ফাৰ্মাচীৰ পৰা টি টি বেজী লোৱা -নোলোৱা প্ৰায় একেই কথা । অৱশ্যে, ব্যক্তিগত নাৰ্ছিং হোম কিছুমানে য’ত অন্যান্য ভেকছিন দিয়াৰ ব্যৱস্থা আছে, ক’ল্ড-চেইন পদ্ধতি মানি চলিব পাৰে । গতিকে, টি টি বেজী লোৱাৰ প্ৰয়োজন হ’লে, ক’ল্ড চেইন কেন্দ্ৰ উপলব্ধ থকা চৰকাৰী চিকিৎসালয়লৈ গৈ বেজীটো লোৱা ভাল ।প্ৰায় সকলো খণ্ড প্ৰাথমিক চিকিৎসালয়তে আৰু কিছুমান প্ৰাথমিক চিকিৎসালয়তো কোল্ড- চেইনৰ ব্যৱস্থা থাকে । এনে চিকিৎসালয়ত ILR নামক বিশেষ ফ্ৰিজত অতি সাৱধানতা আৰু সতৰ্কতাৰে ক’ল্ড চেইন পৰিচালনা কৰি ভেকছিনবোৰ সংৰক্ষণ কৰা হয় ।চিকিৎসালয়লৈ আনোতে বা চিকিৎসালয়ৰ পৰা ভেকছিন দিয়া ঠাইলৈ নিওঁতে ভেকছিনবোৰ সদায় ফ্ৰিজ বা আইচ বক্সতহে সৰাবৰাহ কৰা হয় । অৰ্থাৎ কোনোপধ্যেই ভেকছিনবোৰ নিৰ্দিষ্ট উঞ্চতাৰ পৰিধিৰ বাহিৰত যাব দিয়া নহয় । কিবা দুৰ্ঘটনাবশত যদি একমুহুৰ্তৰ বাবেও উঞ্চতাৰ পৰিধি অতিক্ৰম হয়, লগে লগে ভেকছিনবোৰ নষ্ট হৈ যোৱা বুলি ধৰি লৈ নিস্কাষণৰ (পেলাই দিয়াৰ) ব্যৱস্থা কৰা হয় ।\nকিন্তু, মনত ৰাখিব লাগে যে আঘাত প্ৰাপ্ত হোৱাৰ বা আন যিবোৰ ক্ষেত্ৰত টি টি বুষ্টাৰ বেজী লোৱা আৱশ্যক তেনে পৰিস্থিতিৰ ৬ ঘণ্টাৰ ভিতৰতে বেজীটো লোৱা উত্তম । ৬ ঘণ্টা পাৰ হলে ধনুষ্টংকাৰ ৰোগৰ প্ৰতিৰোধৰ বাবে টি টি বেজিৰ ওপৰিও হিউম্যান টিটেনাচ ইম্যুনগ্ল’বলিন বুলি এবিধ বেজীৰ প্ৰয়োজন হ’ব পাৰে ।\nলেখক :- ডা: আমিৰুল ইছ্লাম খান


কৰ্ণ (অংগ) - অসমীয়া ৱিকিপিডিয়া\n(কাণৰ পৰা পুনঃনিৰ্দেশিত)\nএই প্ৰবন্ধটো জীৱৰ অংগ 'কাণ'ৰ বিষয়ে। মহাভাৰতৰ চৰিত্ৰ 'দাতা কৰ্ণ'ৰ বাবে কৰ্ণ (মহাভাৰত) চাওক।\nমানুহৰ (বহিঃ) কৰ্ণ\nsubject #228 1029\nকৰ্ণ বা কাণ (ইংৰাজী: ear) হৈছে শব্দ অন্তঃকৰণ কৰা একপ্ৰকাৰৰ অংগ। ইয়াক শ্ৰৱণেন্দ্ৰিয় বুলিও কোৱা হয়। ই কেৱল শব্দ শুনাৰ লগতে জড়িত নহয়, ই দেহৰ অৱস্থান আৰু ভাৰসাম্যতা ৰক্ষা কৰাতো সহায় কৰে।\n1.2 মধ্য কৰ্ণ\n1.3 অন্তঃ কৰ্ণ\n4 অন্য প্ৰাণী\nমানুহৰ কাণৰ ব্যৱচ্ছেদ।\nস্তন্যপায়ীৰ বিভিন্ন প্ৰজাতিভেদে বহিঃকৰ্ণৰ আকাৰৰ ভিন্নতা দেখা যায়। যদিও সকলোবোৰ স্তন্যপায়ীৰ কাণৰ আভ্যন্তৰিণ কাৰ্য প্ৰায় একে বুলিব পাৰি।\nপ্ৰধান প্ৰবন্ধ: বহিঃকৰ্ণ\nকাণৰ একেবাৰে বাহিৰৰ অংশটোক বহিঃকৰ্ণ বোলে। মানুহ আৰু অন্য প্ৰায় সকলো মেৰুদণ্ডীৰ কাণৰ দৃশ্যমান অংশটোৱেই হৈছে বহিঃকৰ্ণ, আৰু সাধাৰণতে কাণ বুলিলে এই অংশটোকেই বুজোৱা হয়।\nমধ্য কৰ্ণ[সম্পাদনা কৰক]\nপ্ৰধান প্ৰবন্ধ: মধ্য কৰ্ণ\nমধ্য কৰ্ণ হৈছে মেলিয়াছ (বা হামাৰ), ইনকাছ (বা এনভিল), আৰু ষ্টেপছ্ (বা ষ্ট্ৰিৰাপ)নামৰ তিনিডাল হাড়যুক্ত এটা বায়ুপূৰ্ণ গহ্বৰ। এই মধ্য কৰ্ণ ইউষ্টেচিয়ান নলীৰ দ্বাৰা ডিঙিৰ ওপৰৰ অংশৰ লগত সংযুক্ত হৈ থাকে।\nঅন্তঃ কৰ্ণ[সম্পাদনা কৰক]\nপ্ৰধান প্ৰবন্ধ: অন্তঃ কৰ্ণ\nঅন্তঃ কৰ্ণ দেহৰ ভিতৰত থাকে। ই ভাৰসাম্য আৰু গতিৰ বাবে সংবেদন অংগৰ দ্বাৰা গঠিত।\nবহিঃকৰ্ণই শব্দ গ্ৰহণ কৰে, মধ্যকৰ্ণৰ ক্ষুদ্ৰাস্থিৰ মাজেৰে অন্তঃকৰ্ণলৈ প্ৰেৰণ কৰে, য'ত ই স্নায়ু সংকেতলৈ পৰিবৰ্তন ঘটি স্নায়ুৰ মাজেৰে মগজুলৈ পৰিবাহিত হয়।\nবহিঃকৰ্ণত পৰা শব্দ তৰংগ মধ্য কৰ্ণৰ মাজেৰে পাৰহৈ যায়, আৰু অন্তঃকৰ্ণত স্নায়ুতন্ত্ৰলৈ পৰিবাহিত হয়। এই তৰংগ স্নায়ুয়ে মগজুৰ টেম্পৰেল লবলৈ পৰিবাহিত কৰে, তাত ইয়াক শব্দ হিচাপে পঞ্জীকৰণ কৰা হয়।\nস্থিৰ বা গতিশীল আৱস্থাত ভাৰসাম্যতা প্ৰদান কৰা কাণৰ অন্য এটা প্ৰধান কাৰ্য। কাণে দুই প্ৰকাৰৰ ভাৰসাম্যতা প্ৰদান কৰে: স্থিতাৱস্থাৰ ভাৰসাম্যতা, মাধ্যাকৰ্ষণ শক্তি অনুভৱ কৰিব পৰা, আৰু গতিশীল ভাৰসাম্যতা, ত্বৰণৰ সংবেদন গ্ৰহণ কৰিব পৰা।\nআংশিক বা পূৰ্ণভাৱে শুনাৰ ক্ষমতা নাইকিয়া হোৱাই শ্ৰৱণহীনতা। ইয়াৰ কাৰণ আঘাত পোৱা, শ্ৰৱণ যন্ত্ৰ বিকল হোৱা, কিছুমান অন্য ৰোগ, বা অন্য মানসিক কাৰণো হ'ব পাৰে।\nঅন্য প্ৰাণী[সম্পাদনা কৰক]\nবিভিন্ন প্ৰজাতিৰ বহিঃকৰ্ণৰ আকৃতি আৰু আকাৰৰ ক্ষেত্ৰত যথেষ্ট ভিন্নতা পৰিলক্ষিত হয়।\nকেৱল মেৰুদণ্ডী প্ৰাণীৰহে কাণ থাকে, শব্দ চিনাক্তকৰণৰ বাবে অমেৰুদণ্ডীৰ অন্য কিছুমান সংবেদন অংগ থাকে। পতংগৰ ক্ষেত্ৰত, শব্দ শুনাৰ বাবে টাইম্পানেল অৰগান ব্যৱহাৰ কৰে। এই অংগবোৰ পতংগৰ পৰিয়ালভেদে মূৰ বা অন্য যিকোনো অংশত থাকিব পাৰে।\nশব্দ চিনাক্তকৰণৰ বাবে সন্ধিপদীৰ কিছুমান অতি সৰল অংগ থাকে। যেনে- মকৰা আৰু পঁইতাচোৰাৰ ঠেঙত থকা কিছুমান নোমৰ দ্বাৰা শব্দ চিনাক্ত কৰে। পলুবোৰৰ দেহত থকা নোমৰ দ্বাৰা সিহঁতে কম্পন অনুভৱ কৰিব পাৰে আৰু শব্দৰ প্ৰতিক্ৰিয়া প্ৰকাশ কৰিব পাৰে।\n↑ The Bat's Ear asaDiffraction Grating\n↑ PMID 19425684 (PubMed)\n↑ Yack, JE, and JH Fullard, 1993. What is an insect ear? Ann. Entomol. Soc. Am. 86(6): 677-682.\n↑ Scoble, M. J. 1992. The Lepidoptera: Form, function, and diversity. Oxford University Press\n"https://as.wikipedia.org/w/index.php?title=কৰ্ণ_(অংগ)&oldid=234497"ৰ পৰা অনা হৈছে\nএই পৃষ্ঠাখন ০২ জুন, ২০২০ তাৰিখে ২১:২৯ বজাত অন্তিম সংশোধন কৰা হৈছিল।


জোনালী (হেমেন্দ্ৰ পাতৰ) - সাহিত্য ডট অৰ্গ\nজোনালী (হেমেন্দ্ৰ পাতৰ)\nএখন হাতেৰে কান্ধত মোনাতো লৈ আনখন হাতত দাখন কৈ ৰমেন কামলৈ যাবলৈ ওলাইছে৷ এনেতে জোনালী আহি মাত লগালেহি৷\nপিতাই আজি কলৈ যাবলৈ ওলাইছা? জোনালী ৰমেনৰ ডাঙৰজনী ছোৱালী৷ বৰ গুনী ছোৱালীজনী, কামে কাজে মাতে কথায়ে দহজনী ছোৱালীতকৈ চৰা৷ পিছে তাইৰ ৰুপ তোক লৈহে সমস্যা৷ ভগৱানে তাইক ৰুপটো নিদিলে, পিছে সৰুজনীৰ ক্ষেত্ৰত সেই সমস্যা নাই৷ তাইৰ ৰুপ আৰু গুণ দুয়োটায়ে ক্ষেত্ৰত আগবঢ়া৷ তাইৰ নাম ৰুপালী আৰু তাই ওচৰৰ হাইস্কুল খনতেই পঢ়ি আছে৷ জোনালী আকৌ পঢ়া শুনাত বৰ আগ্ৰহী তাই ইতিমধ্যে ভালকৈ প্ৰথম বিভাগত মেট্ৰিক পাছ কৰি দহ কিলোমিটাৰ আতৰৰ চহৰৰ কলেজত পঢ়ি আছে৷ এইবাৰ তাই হায়াৰচেকেন্দেৰী দ্বিতীয় বৰ্ষত৷ কব নোৱাৰাকৈ এটা হুমুনিয়াহ ওলাই আহিল তাৰ৷ অহা বছৰলৈ ৰুপালীৰ বিয়া, উপায় নাই সৰুজনীকেই আগতিয়াকৈ দিব লগা হৈছে কাৰণ জোনালীৰ কাৰণে প্ৰস্তাৱ অহাই নাই৷ সৰুজনীৰ ৰুপকণ আছে বাবেই ভাল লৰা এটাই ধৰাত নিদিওঁ বুলি কব নোৱাৰিলে৷ দুখীয়াৰ বয়স বা পঢ়া শুনা কৰাৰ বিলাসিতা নাথাকে৷\nপিতাই আজি কোনফালে ওলাই যাবা? চহৰলৈনে? বুলিকৈ জোনালীয়ে দেওঁতাকৰ ভৰি চুই সেৱা কৰিলেহি৷ ঘটনাৰ আকস্মিকতাত ৰমেন কিছুপৰৰ বাবে হতভম্ব হল৷ পিছে কেই মূহূৰ্তমানহে, নিজক চম্ভালি লৈ জোনালিৰ মূৰ চুই হিয়াভৰা আৰ্শীবাদ দিলে৷ তাৰ পিচত কলে, বুজিছ মাজনী গাৱঁৰ অৱস্থাটো দেখিছই? সকলোৰে প্ৰায় একেই অৱস্থা গতিকে চহৰলৈয়ে যাব লাগিব কাম বিচাৰি৷ তই চিন্তা নকৰিবি তোৰ এডমিছন ফিজৰ টকাখিনি এইবাৰ যেনেতেনে যোগাৰ কৰিমেই৷ হব দে পিতাই তই ইমান চিন্তা নকৰিবিচোন, ভগবান আছে নহয় সকলো ঠিক হৈ যাব দে- জোনালীয়ে বাপেকৰ মনটো মুকলি কৰিবলৈ কলে৷ বাৰু মাজনী মই যাওঁ মাৰক অলপ চাবি৷ খৰধৰকৈ চহৰৰ বাছ ধৰিবলৈ ৰমেন উলাই গল৷\nবা… এই অংকটো বুজাই দেহিচোন৷ ভিতৰৰ পৰা ৰুপালীয়ে মাতিলে৷ বৰ মৰম দুইজনীৰ মাজত৷ দুখীয়া হোৱাৰ বাবেই হয়তো সকলোকথাই দুয়োজনীয়েই ভালদৰে বুজি পায় আৰু অনুধাৱন কৰিব পাৰে৷ দুয়ো দুয়োকে এৰি এখন্তেকো থাকিব নোৱাৰে৷ স্কুল যোৱাৰ বাহিৰে দুয়োজনী একেলগেই থাকে৷\nৰুপলীৰ বায়েকৰ আগতে বিয়াহোৱাৰ মত একেবাৰেই নাছিল৷ কেইবাদিনো ভাত পানী এৰিছিল, পিচে বায়েকে ইমান বুজালে যে অৱশেষত তাই মান্তি হল৷ কাৰণ তাই বুজি পালে যে তাৰ গত্যন্তৰ নাই কাৰণ বাপেকৰ ইতিমধ্যে টেটুলৈকে ধাৰ৷ মাকৰ ভাল নোহোৱা অসুখটো চাওঁতে চাওঁতে, সিহঁতদুজনীক পঢ়াওঁতে হোৱা খৰচ মিলাব নোৱাৰি বিভিন্ন জনৰ পৰা সূদলৈ টকা আনি পিতাক একেবাৰে জুৰূলা হৈ পৰিছে৷ অনৱৰতে তেওঁলোকে সূদ আৰু মূলৰ তাগিদা দিয়েই থাকে৷ দেওঁতাক ভাগি পৰিছে, হাজিৰা কৰা টকাৰে সূদহে দিব নে ঘৰ চলাব নে স্কুলৰ ফিছহে দিব?\nসেয়েহে পঢ়াশুনা কৰাৰ তীব্ৰ ইচছা থকা সত্বেওঁ বিয়াত বঢ়াৰ সন্মতি দিব লগা হল৷ ৰুপালী ভাতকেইটা খাই স্কুললৈ উলাল৷ আজিয়েই তাইৰ শেষ স্কুল, সকলোৰে পৰা বিদাই মাগি আহিব কাৰণ তাই আৰু স্কুল নাযাই৷ বায়েকে বৰ মৰমেৰে তাইক সজাই পৰাই দিলে আৰু কপালত চুমা এটা আঁকি তাইক ঘৰৰ পৰা উলিয়াই দিলে৷\nতাৰ পিছত তাই ঘৰৰ সকলো কাম কাজ নিয়াৰিকৈ কৰি গা ধূই লৈ মাকৰ লগত ভাত খালে৷ খাই ধূই অটাই মাকক শুৱাই থৈ সেৱা এটা কৰি আনটো ৰুমত বাগৰ দিওঁ বুলি গল৷ স্কুলৰ পৰা ৰুপালী আহিছে, ৰাস্তাৰ পৰাই বা বা বুলি চিঞৰি আহিছে৷ ভিতৰ সোমাই কাৰো মাত নুশুনি বায়েকৰ কোঠালৈ সোমাই গল৷ বা আআআআ…. এটা তীব্ৰ চিঞৰ মাৰি তাই অচেতন হৈ গল৷ কাৰণ বায়েকজনী চালৰ বাহঁৰ খুটাত উলমি আছে৷ ওচৰ চুবুৰীয়া আহিল, পুলিচো আহিল আৰু মৰাশটো নমালেহি৷ প্ৰাৰম্ভিক অনুসন্ধানতেই এইয়া যে আত্মহত্যা সেয়া ওলাই পৰিল৷ কাৰণ তাইৰ বিছনাৰ ওপৰতে এখন চিঠি আছিল তাই লিখি থৈ যোৱা৷ চিঠিখন এনেধৰণৰ-\nসেৱা গ্ৰহণ কৰিবা, মই জানো তুমি মোক বৰ মৰম কৰা৷ নিজক শেষ কৰি হলেওঁ তুমি আমাক সুখেৰে ৰাখিবলৈ চেষ্টা কৰা৷ পাৰিলে মোক ক্ষমা কৰিবা৷ মই আৰু তোমাৰ আৰু মাৰ দুখ চাই জীয়াই থাকিব নোৱাৰো৷ মই নোহোৱা হলে অন্তত তোমাৰ এটা চিন্তাতো কমিব, মোক বিয়া দিয়াৰ চিন্তা, পঢ়োৱাৰ চিন্তা৷ অন্তত ভণ্টীৰ বিয়াখনকেই ভালদৰে পাতিবা, তাইক কবা বায়েৰে আকাশৰ পৰাই তাইৰ বিয়াখন চাব গতিকে বেছি দুখ কৰিবলৈ মানা কৰিবা৷ মাক কবা মই এই পৃথিৱীৰ পৰা আতৰি গলেওঁ তোমালোকৰ কাষতেই থাকিম বুলি৷ ভগৱানক কমগৈ আকৌ যাতে তোমালোকৰ ঔৰষতে মোক জন্ম দিয়ে আৰু এইবাৰ আমাক দুখীয়া কৰি নপথায় যেন৷ দুখীয়াৰ জীৱনযে বৰ কষ্টৰ৷\nমহাজন দেউতাসকলৰ প্ৰতি মই কৰযোৰে প্ৰাৰ্থনা জনাওঁ যে তোমালোকে দেউতাক তাগিদা দি আৰু জুলোম নকৰিবা৷ দেউতা বৰ সৎ আৰু বিশ্বাসী, তেওঁ তোমালোকৰ সকলো পইচা ওভতাই দিব মাত্ৰ ভণ্টীৰ বিয়াখন সুকলমে হৈ যাবলৈ দিয়া৷\nশেহত সকলোলৈ বিদায় প্ৰাৰ্থনা মাগি-\n← বতৰৰ আগলি-বতৰা সম্পূৰ্ণ সঠিক নোহোৱাৰ কিছু কাৰণ আৰু হোৱাৰ সম্ভাৱনা (পংকজ জ্যোতি মহন্ত)\nদুজনী কণমানিৰ দুটি সৰু কাহিনী (নীলাঞ্জনা মহন্ত) →\nইন্-জেকশ্বনঃ পাৰ্থ পি বৰা


উঃ পূবৰ ষ্টাৰ্টআপৰ অসুবিধালৈ লক্ষ্য ৰাখিয়েই নেডফি ভেঞ্চাৰ ফাণ্ড: বি পল মুক্তি, চি এম ডি, নেডফি\nবি পল মুক্তিঃ ব্যৱসায়ৰ ক্ষেত্ৰত অনুকৰণ এটা গোলকীয় সত্য । এটা ব্যৱসায় সফল হোৱা দেখিলে সেই ব্যৱসায়টোত বহু লোক জপিয়াই পৰে । আমি এই ফৰ্মূলাটো নচলিব বুলি সাধাৰণীকৰণ কৰিব নোৱাৰোঁ । ই চলিবও পাৰে নচলিবও পাৰে । তথাপি মই ভাবোঁ যে আমাৰ অঞ্চলটোৰ বিশেষত্ব আৰু সম্ভাৱনীয়তাৰ প্ৰতি লক্ষ্য ৰখাটো ভাল । আমাৰ অঞ্চলটো প্ৰাকৃতিক সম্পদ, পৰ্যটন আদি ক্ষেত্ৰত চহকী । আমি ইয়াত পৰিবেশ পৰ্যটন, ধৰ্মীয় পৰ্যটন, দুঃসাহসিক পৰ্যটন আদি বিভিন্ন ধৰণৰ পৰ্যটনেৰেই বহু ব্যৱসায় কৰিব পাৰোঁ । পৰ্যটনৰ লগে লগে আমি হোটেল ৰেস্তোৰাঁ আদি হস্পিটেলিটি ক্ষেত্ৰখন আৰু স্বাস্থ্য সেৱা আদি বিভিন্ন সম্ভাৱনীয়তাৰ ওপৰতো গুৰুত্ব দিব পাৰোঁ । আমাৰ ইয়াত কিছু পৰিমানে উপেক্ষিত এটা খণ্ড হৈছে অনলাইন ব্যৱসায়ৰ ক্ষেত্ৰখন । ইয়াৰ জৰিয়তে আমি আমাৰ সামগ্ৰী-সমূহ কেনেকৈ দেশ বিদেশৰ বিভিন্ন অঞ্চললৈ পঠাব পাৰোঁ সেই কথাটোও আমি চাব লাগিব । কৃষিভিত্তিক উৎপাদৰ ক্ষেত্ৰখনো আমাৰ বাবে এক গুৰুত্বপূৰ্ণ ক্ষেত্ৰ । পিছে তাৰ অৰ্থ এইটো নহয় যে আমি আন কোনো ক্ষেত্ৰত চকু নিদিম । এগ্ৰেগেচনৰ দৰে ক্ষেত্ৰবোৰ ইয়াত অনুকৰণ কৰিলেও সি ভাল কাম কৰিব । আমাৰ চকু সদায় খোলা থকা দৰকাৰ ।\nয়'ৰ ষ্ট'ৰী অসমীয়াঃ নৰ্থ ইষ্ট ভেঞ্চাৰ ফাণ্ডৰ কথালৈ আহোঁ । এই পুঁজিৰ অগ্ৰগতি কেনেধৰণ ?\nবি পল মুক্তিঃ আমি এই পুঁজি আৰম্ভ কৰিছোহে মাত্ৰ । আমি ইতিমধ্যে ছেবিৰ পঞ্জীয়ন লাভ কৰিছো । জুলাই মাহৰ পৰা আমি ইতিমধ্যে দেশৰ আটাইতকৈ পুৰণি ভেঞ্চাৰ কেপিটেল ফাণ্ড গুজৰাট ভেঞ্চাৰ কেপিটেলৰ সৈতে সহযোগিতাৰ কৰিছো । ইয়ে এই অঞ্চলটোৰ উদ্যমী সকলৰ এটা ডাঙৰ অভাৱ দূৰ কৰাত বহু পৰিমাণে সহায়ক হ'ব । ইতিমধ্যে আমি কেইবাটাও আঁচনি লাভ কৰিছো যদিও কোনো ধৰণৰ সিদ্ধান্ত এতিয়াও লোৱা হোৱা নাই । আমি এইবোৰৰ লাভালাভৰ সম্ভাৱনা আৰু প্ৰসাৰৰ সম্ভাৱনা চাই সিদ্ধান্ত ল'ম ।\nয়'ৰ ষ্ট'ৰী অসমীয়াঃ বহু সময়ত দেখা যায় যে আমাৰ অঞ্চলটোত বহু উদ্যমীয়ে পুঁজিৰ বাবে বিনিয়োগকাৰীক যোগাযোগ কৰিবলৈ বিচাৰে যদিও নিজৰ ব্যৱসায় প্ৰস্তাৱটো বিনিয়োগকাৰীৰ মনঃপুত হোৱাকৈ প্ৰস্তুত কৰিব নাজানে অথবা বিনিয়োগকাৰীয়ে এটা প্ৰস্তাব কেনেকৈ চালি-জাৰি চায় সেই কথা নাজানে । উঠি অহা উদ্যমী সকলে শিকিবলগীয়া কথাবোৰৰ সম্পৰ্কে সজাগতাৰ অভাৱ আপোনাৰ মানত কিমান ডাঙৰ এটা সমস্যা ?\nবি পল মুক্তিঃ এটা উদাহৰণ দিও । উত্তৰ পূৰ্বাঞ্চলত চাৰ্টাৰ্ড একাউন্টেন্টৰ সংখ্যা যথেষ্ট কম । কেইখনমান ৰাজ্যততো কোনো চাৰ্টাৰ্ড একাউন্টেন্ট নায়েই । অৰ্থাৎ ইয়াৰ পৰা বুজা যায় যে আমাৰ ইয়াত ব্যৱসায় বাণিজ্যৰ পৰিবেশ কেনে ধৰণৰ । আমাৰ এই অঞ্চলটোৰ মানুহৰ কাৰণে ব্যৱসায় এটা বিৰল বস্তু । দ্বিতীয়তে আমাৰ ইয়াত এজন উদ্যমীয়ে পৰিয়াল-পৰিজন বা বন্ধু বান্ধৱৰ পৰা যথোপযুক্ত উদগণি নাপায় । উদ্যমিতাৰ বাবে ইও এক গুৰুত্বপূৰ্ণ কথা । আমাৰ সমাজত এতিয়াও চৰকাৰী চাকৰিয়েই মানুহৰ প্ৰথম পচণ্ডৰ । এনে ক্ষেত্ৰত এজন উদ্যমীয়ে নিজৰ পৰিয়ালৰ লগতে প্ৰথম যুঁজখন দিবলগীয়া হয় । অৱশ্যে লাহে লাহে এই ছৱিখন কিছু সলনি হৈছে । আনহাতে এই অঞ্চলটোৰ যুৱক-যুৱতীসকলৰ বেছিভাগেই এটা কথাক লৈ সজাগ নহয় যে এজন উদ্যমীয়ে নিজেই নিজৰ প্ৰয়োজনীয় তথ্যখিনি অথবা সা-সুবিধাখিনি উলিয়াই লব লাগিব । তেওঁক সেই সকলোবোৰ হাততে যোগান দিবলৈ কোনো নাই । তেওঁ নিজে নিজৰ পৰামৰ্শদাতা, বিনিয়োগকাৰী, বিভিন্ন আঁচনিৰ তথ্য আদি বিচাৰি ল'ব লাগিব । নিজেই আগবাঢ়ি হৈ বেংকাৰসকলক লগ ধৰিব লাগিব । লগতে ধৈৰ্যও লাগিব । আজিৰ দিনত এই কামবোৰ কৰাটো যথেষ্ট সহজ । বিশেষকৈ ইন্টাৰনেটে এই কাম সহজ কৰি তুলিছে । উদাহৰণ স্বৰূপে নেডফিৰ আঁচনিবোৰেই ইন্টাৰনেটত পোৱা যায় । এইবোৰ কোনোবাই তেওঁলোকক কৈ দিব বুলি ভাবি বহি থাকিলে নহ'ব । মই ভাবোঁ যে প্ৰথম কথা, উদ্যমীসকলক সহায় কৰিবলৈ এটা ছাপৰ্ট ছিষ্টেমৰ প্ৰয়োজন, দ্বিতীয়তে প্ৰশ্ন কৰিবলৈ আৰু মানুহক লগ কৰিবলৈ এজন উদ্যমীয়ে লাজ কৰিব নালাগিব আৰু তৃতীয়তে ৰিস্ক অৰ্থাৎ সাহসী সিদ্ধান্ত লোৱাৰ ক্ষমতা থাকিব লাগিব ।\nয়'ৰ ষ্ট'ৰী অসমীয়াঃ অহা পাঁচ বছৰত অসম তথা উত্তৰ পূবৰ উদ্যমিতাৰ ক্ষেত্ৰখনৰ সম্ভাৱনীয়তা সম্পৰ্কে আপুনি কি ভাবে ?\nবি পল মুক্তিঃ ভৱিষ্যৎ মোৰ মতে উজ্বল । ইতিমধ্যে এই ক্ষেত্ৰত বহু পৰিৱৰ্তন আহিছে । আন্তঃগাঁঠনিলৈ চাওক । বাট-পথৰ উন্নতি হোৱাৰ লগতে বহু ঠাইলৈ ৰেলৱেৰ সম্পসাৰণ হৈছে । লাহে লাহে ইন্টাৰনেট সেৱাৰো সম্প্ৰসাৰণ তথা উন্নতি ঘটিছে । সামাজিক আন্তঃগাঁঠনিৰো উন্নতি হৈছে । উচ্চ শিক্ষা প্ৰতিস্থান আৰু চিকিৎসালয়ৰ সংখ্যা বহুগুণে বাঢ়িছে । এই সকলোবোৰে উদ্যমিতাৰ পৰিবেশ নিশ্বয় উন্নত কৰিব । আমাৰ তথ্য প্ৰযু্ক্তি নীতি, বাঢ়ি অহা বজাৰ এইবোৰে যথেষ্ট যোগাত্মক বাৰ্তা বহন কৰিছে । চৰকাৰেও উদ্যমিতাক সহায় কৰা ব্যৱস্থাৰ ওপৰত গুকুত্ব দিয়া দেখা গৈছে । এতিয়া এই অঞ্চলটোৰ আইন শৃংখলা ব্যৱস্থাও উন্নত । এতিয়া আমি ইটো পক্ষই সিটো পক্ষক দোষাৰোপ কৰি থকাৰ সলনি একেলগে কাম কৰিব লাগিব । তেনেহলে আমাৰ ভৱিষ্যৎ উজ্বল ।\n( নেডফিৰ অধ্যক্ষ তথা পৰিচালন সঞ্চালক বি পল মুক্তি আভিযান্ত্ৰিক স্নাতক আৰু আই আই এম আহমেদাবাদৰ পৰা বাণিজ্য প্ৰৱন্ধন বিষয়ত স্নাতকোত্তৰ ডিগ্ৰীধাৰী । উন্নয়নমূলক বেংকিঙৰ ক্ষেত্ৰত ২৮ বছৰতকৈও অধিক কালৰ অভইজ্ঞতা থকা মুক্তিয়ে নেডফিৰ পূৰ্বে আই ডি বি আই বেংকৰ মূখ্য প্ৰৱন্ধক হিচাপে কাৰ্যনিৰ্বাহ কৰিছিল । এই কালছোৱাত তেওঁ ২০০১ চনৰপৰা ২০০৮ চনলৈ উত্তৰ পূৰ্বঞ্চলত সেৱা আগবঢ়োৱাৰ লগতে ২০০৬-২০০৮ চনৰ সময়ছোৱা নেডফিৰ ব'ৰ্ডত অন্তৰ্ভূক্ত আছিল । ২০১০ চনৰ পৰা নেডফিৰ অধ্যক্ষ তথা পৰিচালন সঞ্চালক হিচাপে সেৱা আগবঢ়াই আহিছে মুক্তিয়ে । )\nসুৰক্ষিত জীৱনক বেছি গুৰুত্ব দিয়াজন ভাল উদ্যমী হ'ব নোৱাৰে: মাৰ্ক লাইটফ্লাং ষ্ট'ন\nব্যাৱসায়িক পৰিকল্পনা ভাল হলে পুঁজি আহিবই: ৰৱি ৰঞ্জন, নাছকম ১০,০০০ ষ্টাৰ্টআপছ\nবিদেশী ভাষা শিকাটো কেৰিয়াৰৰ বাবে কিয় লাভজনক


“কাব্য সাহিত্য বিশেষ” নিৰ্বাক কবিতা আৰু অদৃশ্য ছবি.... (দুলাল বৰুৱা) - সাহিত্য ডট অৰ্গ\n..কবিতাত শব্দই চালিকা শক্তি। নিজৰ চেতনাক আনৰ চেতনাৰ মাজলৈ সঞ্চাৰ কৰা মাধ্যম হ’ল শব্দ। শব্দৰ মাজত ঘনীভূত হৈ থাকে আৱেগ-অনুভূতি-চিন্তা। কেতিয়াবা কোনো এটা বা দুটা শব্দও প্ৰতীক হিচাবে লৈ এটা সম্পূৰ্ণ কবিতাৰ সৃষ্টি হ’ব পাৰে। জীৱনৰ দুটা চেহেৰা— এটা বাহিৰৰ আনটো ভিতৰৰ। বাহিৰৰ চেহেৰাৰ সৈতে তুলনা কৰিব পাৰি গছৰ, ভিতৰৰ চেহেৰাৰ সৈতে নদীৰ। গতিকে এটা কবিতাত গছ আৰু নদীক প্ৰতীক হিচাবে লৈও জীৱনৰ চেহেৰা দুটা ফুটাই তুলিব পাৰি….। কবিতাৰ শব্দ বুলি কোনো আছুটীয়া বস্তু নাই, যিবোৰ প্ৰচলিত শব্দ সিবোৰেই কবিতাত ব্যৱহৃত শব্দ। প্ৰসংগ-পৰিবেশত আৰু স্থানিকতাৰ কাৰণেই প্ৰচলিত শব্দই সুকীয়া মাহাত্ম্য লাভ কৰি ধ্বনিময় ছন্দৰ সুৰৰ আৰোহ-অৱৰোহ সৃষ্টি কৰে কবিতাৰ ব্যঞ্জনা। মানুহৰ চেতনা, পৰিবেশ আৰু স্মৃতি নানা ঘটনা, প্ৰতি মুহূৰ্ততে ব্যক্তিগত চেতনাৰ বিভিন্ন মানসিক অৱস্থাবোৰৰ সাল-সলনি ঘটি থাকে। এনে সাল-সলনি সত্ত্বেও মূল চেতনাৰ স্ৰোত বিৰামহীনভাৱে চলি থাকে। চেতনাত প্ৰতিফলিত হোৱা আটাইবিলাক অৱস্থা বা ঘটনাই চেতনাক আলোড়িত নকৰে, কিছুমানেহে কৰে। নদীয়ে যেনেকৈ জান-জুৰি আৰু উপনৈৰ জলস্ৰোত গ্ৰহণ কৰি নিজে বিস্তাৰ লাভ কৰে। তেনেকৈ চেতনায়ো চিন্তা, স্মৃতি, ভাৱনাৰ সোঁত গ্ৰহণ কৰি পৰিপুষ্টি লাভ কৰে। কবিতাও চেতনাৰ সৃষ্টি। কিন্তু ই এক বিশেষ বা সংস্কৃত চেতনা আৰু ই বেছি সংবেদনশীল। কবিৰ সংবেদনশীল চেতনাও এনে ঠাইত বন্ধা থাকে যে অন্তৰ্জগত-বহিৰ্জগতত ঘটা যিকোনো ঘটনাই কবিৰ চেতনাত ঝংকাৰ তুলি তেওঁক সজাগ কৰি দিয়ে। তেতিয়াই সৃষ্টি হয় কবিতা..।\nকবিতা আৰু ছবি, দুযোবিধেই স্বকীয়তাৰে ভিন্ন শিল্প যদিও, উপলব্ধি আৰু মনন ক্ষেত্ৰত দুয়োবিধেই একাকাৰ হৈ যায়। কবিতা আৰু ছবি দুযোবিধৰেই পৰিসৰ অপৰিসীম। অন্তৰ্দৃষ্টিৰে কবিতা সদা-দৃশ্যমান আৰু ছবিত এই সকলোবোৰ সম্ভৱপৰ।\nএকাকাৰ হ’ল /ছবি আৰু কবিতা / কবিতাৰ ৰং-মেলা /মনৰ মাজত দোলে /ছবিৰ শব্দবোৰ নীৰৱে /অহা যোৱা কৰে / প্ৰতিধ্বনিত হয় / মন আৰু মগজুত…. আমি প্ৰত্যেকেই একোটা ধাৰণাৰ পৰিসৰত বাস কৰোঁ, আৰু তাতেই বিচাৰি পাওঁ ছবিৰ মাজত কবিতা আৰু কবিতাৰ মাজত ছবি, অথবা আমি ক’ব পাৰোঁ ছবিবোৰ নিৰ্বাক কবিতা আৰু কবিতাবোৰ অদৃশ্য ছবি।\nকবিতা আৰু ছবিৰ সম্পৰ্কৰ কথা ক’বলৈ যাওঁতে আমি ধৰি লওঁ যে কবিতা আৰু ছবি উভয়েই বিনিময়ৰ মাধ্যম। য’ত দৃশ্যমান পৰিঘটনা একোটাক শিল্পীয়ে নিজস্ব পৰ্যবেক্ষণ, উপলব্ধি, কৌশল প্ৰভৃতি সমলেৰে সুন্দৰ কৰি পঢ়ুৱৈ সমাজলৈ প্ৰেৰণ কৰে আৰু তেনেদৰে পুনৰ দৃশ্যমান হৈ পৰে পৰিঘটনাটো। অৱশ্যে ই সত্য যে দৰ্শকৰ দৃষ্টিভংগীৰ ভিন্নতাৰ হেতু এই চিত্ৰকল্পৰ হৃদয়ংগম হ’ব পাৰে ভিন্ন প্ৰকাৰৰ। কিন্তু এই যে চিত্ৰকল্পৰ পৰা পুনৰ চিত্ৰকল্প, তাতে একাকৰ হৈ যায় কবিতা আৰু ছবি। তেনেহলে আমি ক’ব পাৰোঁ যে….\n“মোৰ আকুলতাখিনিক লৈ\nতুমি অভিমান নকৰিবা\nনিব খুজিলে নিব পাৰা\nকবিতাটো এটা অদৃশ্য ছবি…. লিঅ’নাডো-দা-ভিন্সিৰ “মনালিচা” এটা নিৰ্বাক কবিতা…..।\nফটো: বিদ্যুৎ বিকাশ বৰ্মন\n← “কাব্য সাহিত্য বিশেষ” ফেচবুকৰ কবিতা: এক ব্যক্তিগত অনুভৱ (টুৱাৰাম দত্ত)\nঅসম বন্ধৰ ফলশ্ৰুতিত কিছু যোগাত্মক দিশ আৰু অনাগত দিনৰ বাবে কিছু শুভ লক্ষণ (সুৰজিত নেওগ) →


কলিয়াবৰত আৰ এছ এছে বিচৰা নাই মণিমাধৱক; অগপও হিন্দুত্ববাদী সংগঠনটোৰ নিয়ন্ত্ৰণত?\n‘বিজেপিয়ে এৰা’ তিনিটা সমষ্টিত অগপৰ কোনে পাব টিকট?\nগুৱাহাটী , March 16, 2019 11:20 pm\nবিজেপিৰে পুনৰ মিত্ৰতাৰ পাছত বিজেপিয়ে এৰা তিনিটা সমষ্টিত কাক প্ৰাৰ্থিত্ব দিয়া হ’ব সেই লৈ জল্পনা-কল্পনা চলিছে আঞ্চলিক দলটোৰ মজিয়াত।\nআসন বুজাবুজিৰ আনুষ্ঠানিকতা কৰিবলৈ ইতিমধ্যে নতুন দিল্লীৰ বিজেপিৰ কেন্দ্ৰীয় নেতৃত্বৰ ওচৰলৈ যোৱা অগপৰ সভাপতি অতুল বৰা, কেশৱ মহন্ত আৰু দলটোৰ সাধাৰণ সম্পাদক ডাঃ কমলা কলিতা এতিয়ালৈকে নতুন দিল্লীতে আছে। অতুল বৰাই আজি সংবাদ মাধ্যমৰ আগত তেওঁলোকৰ ভাগত পৰা সমষ্টিকেইটাৰ কথা আনুষ্ঠানিক ঘোষণা কৰে। তেওঁলোকে লাভ কৰা কলিয়াবৰ, বৰপেটা আৰু ধুবুৰী সমষ্টিৰ বাবে দলে অতি কম সময়ৰ ভিতৰতে প্ৰাৰ্থী তালিকা প্ৰকাশ কৰিব বুলিও জনায় সভাপতিজনে।\nইতিমধ্যে কলিয়াবৰৰ লগতে অগপই পূৰ্বতে মাত্ৰ এবাৰহে জিকিবলৈ সক্ষম হোৱা বৰপেটা আৰু কেতিয়াও সফলতাৰ মুখ নেদেখা ধুবুৰী সমষ্টিত এইবাৰ জিকাৰ সপোন লৈ অৱতীৰ্ণ হোৱাৰ কথা সভাপতি অতুল বৰাই প্ৰকাশ কৰিছে।\nকলিয়াবৰ সমষ্টিত মন্ত্ৰী কেশৱ মহন্তৰ ভায়েক সদৌ অসম ছাত্ৰ সন্থাৰ সদ্য পদত্যাগী উপসভাপতি মণিমাধৱ মহন্তক টিকট দিয়াৰ কথা ইতিমধ্যে চৰ্চা হৈছে দলত। মূলতঃ মণিমাধৱক দলৰ প্ৰাৰ্থী কৰাৰ অংক লৈয়ে বিজেপিৰে মিত্ৰতা কৰাৰ সপক্ষত স্থিতি লৈছিল কাৰ্য্যকৰী সভাপতি কেশৱ মহন্তই। মণিমাধৱ মহন্তই এই পৰ্যন্ত অগপত যোগদান কৰা নাই যদিও দুই এদিনতে সেইটো কৰা নিশ্চিত।\nঅৱশ্যে, এটা বিশেষ সূত্ৰৰ পৰা জানিব পৰামতে মণিমাধৱ মহন্তৰ প্ৰাৰ্থিত্বত হেঙাৰ হৈছে আৰ এছ এছ। আৰ এছ এছৰ মতে মণিমাধৱৰ অভিজ্ঞতা নাই, গতিকে এজন অভিজ্ঞ ব্যক্তিক সমষ্টিটোৰ প্ৰাৰ্থিত্ব দিব লাগে। অৱশ্যে কেশৱ মহন্ত কলিয়াবৰৰ প্ৰাৰ্থী হোৱাত আৰ এছ এছৰ আপত্তি নাই বুলি জানিব পৰা গৈছে।\nযিহেতু অগপই বিজেপিয়ে এৰি দিয়া সমষ্টিতহে প্ৰতিদ্বন্দ্বিতা কৰিব লাগিব সেয়ে জাতীয়তাবাদী দলটোৰ সিদ্ধান্ত গ্ৰহণত এতিয়া আৰ এছ এছে বিচৰা-নিবিচৰাটোও গুৰুত্বপূৰ্ণ হৈ পৰিছে।\nইপিনে, বৰপেটা সমষ্টিত অগপৰ প্ৰাক্তন সাংসদ কুমাৰ দীপক দাস আৰু প্ৰাক্তন বিধায়ক ভূপেন ৰায়ৰ নাম চৰ্চাত আছে। অৱশ্যে পূৰ্বতে সাংসদ হিচাপে সৰৱ ভূমিকা পালন কৰা কুমাৰ দীপক দাসেই দলৰ টিকট লাভ কৰাৰ সম্ভাৱনাই বেছি।\nধুবুৰী সমষ্টিত প্ৰাক্তন বিধায়ক জাবেদ ইছলামে অগপৰ প্ৰাৰ্থিত্ব পোৱাটো প্ৰায় নিশ্চিত। কাৰণ সমষ্টিটোত অগপৰ শক্তিশালী স্থিতি নথকাৰ বাবে তাত আন কোনো প্ৰাৰ্থীয়ে টিকটৰ দৌৰত থকা পৰিলক্ষিত হোৱা নাই।\nঅহা দুদিনৰ ভিতৰত দলটোৰ প্ৰাৰ্থিত্বকেন্দ্ৰিক সকলো কথা স্পষ্ট হোৱাৰ সম্ভাৱনা আছে।


পঞ্চায়তৰ নিবাচনত ভোটদান কৰিবলৈ আহোঁতে কি কি নথি-পত্ৰ আপোনাৰ লগত আনিব লাগিব? পঢ়ক... | News Next One\nপঞ্চায়তৰ নিবাচনত ভোটদান কৰিবলৈ আহোঁতে কি কি নথি-পত্ৰ আপোনাৰ লগত আনিব লাগিব? পঢ়ক...\nভোটদাতা সকলে পুৱা ৭ বজাৰ পৰা বিয়লি ৩ বজালৈকে ভোটদান কৰিব পাৰিব\nভােটদান কৰিবলৈ আহােতে দহবিধ নথিৰ যিকোনাে এখন লগত আনিব লাগিব\nকাজিৰঙাঃ পঞ্চায়ত নিৰ্বাচন সমাগত৷ অহা ৫ ডিচেম্বৰ ২০১৮ তাৰিখে অনুষ্ঠিত হবলগীয়া প্ৰথম পৰ্যায়ৰ পঞ্চায়ত নিবাচনত ভােটদাতা সকলে নিজ নিজ ভােটদান কেন্দ্ৰত পুৱা ৭ বজাৰ পৰা বিয়লি ৩ বজালৈকে ভােটদান কৰিব পাৰিব ।\nউল্লেখযোগ্য যে, ভােটদাতা সকলে ভােটদান কৰিবলৈ আহােতে পৰিচয়ৰ প্ৰমাণ পত্ৰ হিচাপে অসম ৰাজ্যিক নির্বাচনী আয়ােগৰ দ্বাৰা নিৰ্ধাৰিত কৰি দিয়া নিম্ন উল্লেখিত যিকোনাে এখন নথি লগত আনিব লাগিব বুলি অসম ৰাজ্যিক নিবাচন আয়ােগে জানিবলৈ দিছে। উক্তি নথি সমূহ হৈছে ফটো সম্বলিত ভােটাৰ পৰিচয় পত্র, ফটো সম্বলিত ভােটাৰ তালিকা, পাছপৰ্ট, ড্রাইভিং লাইচেঞ্চ, পেন কার্ড, চাকৰিৰ পৰিচয় পত্র, পেঞ্চনাৰ পৰিচয় পত্র, বিদ্যালয় বা বিশ্ববিদ্যালয়ৰ ছাত্র-ছাত্রী সকলৰ ভোটাৰৰ ক্ষেত্ৰত সংশ্লিষ্ট বিদ্যালয় বা বিশ্ববিদ্যালয়ে দিয়া পৰিচয় পত্র, ফটো সম্বলিত বেংকৰ পাচবুক বা পৰিচয় পত্র, এম.জি এনৰেগা আঁচনিৰ জবকার্ড।\nতদুপৰি ভােট কেন্দ্ৰলৈ অহা যােৱাৰ বাবে কোনাে প্রার্থীৰ বা প্ৰাৰ্থীৰ হৈ কোনাে লােকে দিয়া যান বাহন ব্যৱহাৰ নকৰিবলৈয়াে ভােটদাতা সকলক অসম ৰাজ্যিক নির্বাচনী আয়ােগৰ লগতে বােকাখাত মহকুমা প্রশাসনে আহ্বান জনাইছে।\nফেচবুকত ফেচমাক্স! কৰ'না ভাইৰাছ ৰোধ কৰিবলৈ কি কৰিছে জুকাৰবাৰ্গে?\nসকাহ! এতিয়াই ফেচবুকৰ সৈতে আধাৰ নম্বৰ লিংক নকৰে কেন্দ্ৰই\nএছএমএছ-ইণ্টাৰনেটৰ নামত ১ জানুৱাৰীৰ দিনটোতো কাশ্মীৰবাসীক প্ৰতাৰণা\nকৰ'নাতংক! অৱশেষত অনিৰ্দিষ্টকাললৈ স্থগিত BTC নিৰ্বাচন\nমিছন-১০০ৰ লক্ষ্য লোৱা বিজেপিক ভেটিব পাৰিবনে কাৰাবন্দী অখিল গগৈয়ে?\nকৰ'নাক কেনেকৈ জনাব বিদায় সম্ভাষণ?\nএখন থালতে কেবাজনো মুছলমানে খিচিৰি খোৱা VDOৰ সত্যতা কি?\nসৰ্বসাধাৰণৰ বাবে কৰ'নাৰ ভেকচিন উপলব্ধ হোৱাৰ সম্ভাৱনা কিমান?